
AUKSINIS VABALAS 


Prieš daugelį metų aš artimai susibičiuliavau su tokiu misteriu Viljamu 
Legranu. Jis buvo kilęs iš senos hugenotų giminės ir kadaise gyveno 
turtingai, bet nelaimės viena po kitos galutinai jį nuskurdino. Nen- 
orėdamas kęsti pažeminimo dėl tokių nesėkmių, jis išvyko iš Niu- 
Orleano, savo protėvių miesto, ir apsigyveno Pietų Karolinoje, netoli 
Čarlstono esančioje Saliveno saloje. 

Taiypatinga sala - beveik vien iš jūros smėlio. Ji - apie trijų mylių ilgio, 
O plotis niekur neviršija ketvirčio mylios. Nuo žemyno salą skiria vos 
pastebimas sąsiauris, kur vanduo skinasi kelią per neaprėpiamus nen- 
drynus ir pelkes, mėgiamą vandeninių vištelių buveinę. Augmenija, kaip 
ir galima tikėtis, čia skurdi ir nyki. Aukštesnių medžių iš viso nesimato. 
Tiktai vakariniame salos pakraštyje, prie Moultrio forto ir keleto menkų 
medinių namelių, kuriuose vasaros metu apsigyvena žmonės, besigelbst- 
intieji nuo Čarlstono dulkių ir karštligės, galima aptikti dygliuotų žemaūgių 
palmių; likusioji salos dalis, išskyrus šitą vakarinę pakrantę ir kietą, 
balsvą pajūrio ruožą, yra tankiai apgaugusi kvapniomis mirtomis, taip 
vertinamomis anglų sodininkų. Vietomis mirtų brūzgynai siekia nuo 
penkiolikos iki dvidešimties pėdų aukščio ir sudaro beveik neįžengiamą 
tankynę, tvindančią orą savo maloniu aromatu. 

Atokiausioje šios tankynės vietoje, rytiniame, tolimiausiame salos 
krašte, Legranas pasistatė nedidelę trobelę, kurioje ir gyveno tuo metu, 
kai aš visiškai atsitiktinai su juo susipažinau. Greitai ši pažintis pavirto 
draugyste, kadangi šio atsiskyrėlio charakteris žadino mano domėjimąsi 
ir pagarbą. Aš pamačiau, kad jis išsilavinęs, neeilinio proto, tačiau 
užsikrėtęs mizantropija ir linkęs į liguistus entuziazmo arba melan- 
cholijos priepuolius. Jis turėjo labai daug knygų, bet retai jas skaitydavo. 
Labiausiai mėgo medžioti, žvejoti arba klaidžioti jūros krantu bei po 
mirtų tankynes ir ieškoti kriauklių ir vabzdžių. Jo entomologinės kolekcijos 
būtų galėjęs pavydėti netgi pats Svamerdamas!. Šiose ekskursijose jį 
paprastai lydėdavo senas negras, vardu Jupiteris. Negras buvo paleistas 
iš vergijos dar prieš Legrano šeimos žlugimą, bet nei grasinimais, nei 
pažadais negalima buvo jo įtikinti, kad atsisakytų savo tariamos teisės - 
visur sekioti paskui jaunąjį "masą Volį". Legrano giminaičiai, galimas 

daiktas, ir patys jį skatino, nes norėjo, kad Jupiteris prižiūrėtų bei 
saugotų šį nenuoramą, kurį jie laikė ne visai sveiko proto. 

Žiemos Saliveno salos platumoje retai kada būna šaltos, o rudenį 
beveik niekada nereikia kūrenti krosnies. Tačiau 18.. metų spalio viduryje 
pasitaikė nepaprastai šalta diena. Prieš pat saulėlydį aš prasibroviau pro 
amžinai žaliuojančius krūmus prie savo draugo trobelės. Jau keletą 
savaičių nebuvau pas ji lankęsis; tuo metu gyvenau Čarlstone, devynios 
mylios nuo salos, o tais laikais nuvykti į salą ir grįžti atgal buvo toli gražu 
ne taip lengva kaip šiandien. Pasiekęs trobelę, pasibeldžiau kaip papras- 
tai ir, nesulaukdamas atsakymo, susiradau slaptavietėje raktą, atsirak- 
inau duris ir įėjau. Židinyje degė ugnis. Tai buvo staigmena ir, reikia 
pripažinti, gana maloni. Nusimečiau apsiaustą, prisitraukiau krėslą prie 
spragsinčių malkų ir ėmiau laukti sugrįžtant šeimininkų. 

Jaubuvo tamsu, kai jie pasirodė ir labai nuoširdžiai mane pasveikino. 
Jupiteris, plačiai šypsodamasis, sukruto ruošti vakarienei vandeninių 
vištelių. Legraną vėl buvo ištikęs eilinis entuziazmo priepuolis - nežinau, 
kaip kitaip tai pavadinti. Jis surado nežinomą dvivėrį kiaukutą, kurio 
ankščiau niekad nebuvo matęs; dar daugiau - aptiko ir su Jupiterio 
pagalba sugavo vabalą, jo nuomone, visiškai nežinomą; apie tą vabalą jis 
norėjo išgirsti mano nuomonę rytojaus dieną. 

- O kodėl ne šiandien? - paklausiau aš, trindamas pieš ugnį rankas ir 
mintyse siųsdamas visą vabalų padermę po velnių. 

- O,jeigu būčiau žinojęs, kad čia esate! - atsakė Legranas. - Betaš jau 
taip seniai jūsų nemačiau. Argi galėjau nujausti, kad aplankysite mane 
kaip tik šį vakarą? Grįždamas namo sutikau leitenantą G. iš forto ir, kaip 
tikras mulkis, atidaviau jam vabalą; taigi, iki rytojaus ryto jums nepavyks 
jo pamatyti. Pernakvokite čia, o sulig saulėtekiu pasiųsiu Jupą jo atnešti. 
Tai nuostabiausias dalykas pasaulyje! 

- Kas? Saulėtekis? 

- Nesąmonė! Vabalas! Jis žiba tarsi auksas -stambaus riešuto dydžio 
- turi dvi juodas it smala dėmeles ant nugaros viename gale ir trečią, 
truputį ilgesnę, kitame gale. Jo čiuptuvėliai... 

- Nemačiau aš jokių čiuptuvėlių, masa Vili, aš jau tūkstantį kartų 
sakiau, - įsiterpė Jupiteris, - vabalas iš gryno aukso, visas iš aukso, ir vidus, 
ir išorė, tik sparneliai neauksiniai. Niekada nemačiau tokio sunkaus 

vabalo. 

- Gerai, Jupai, tarkime, kad taip gali būti, - atsakė Legranas, kaip man 
pasirodė, šiek tiek rimčiau, negu reikėtų, - bet argi dėlšios priežasties turi 
prisvilti paukštiena? Vabalas, - čia jis vėl kreipėsi į mane, - iš tiesų yra 
tokios spalvos, jog beveik galima sutikti su Jupiteriu. Jo antsparniai žiba 
kaip auksas - bet tuo jūs tik rytoj įsitikinsite. Dabar aš nupiešiu jo formą. 

Tai sakydamas, jis atsisėdo prie stalelio, ant kurio stovėjo rašalinė ir 
gulėjo plunksnakotis, bet nebuvo popieriaus. Paieškojo stalčiuje, tačiau 
ir ten nerado. 

-Nesvarbu, - tarė jis pagaliau, - bus geras ir šitas. 

Ir, išsitraukęs iš liemenės kišenės apsitrynusio popieriaus skiautę, 
greitomis pabraukė plunksna piešinį. Kol jis dirbo, aš sėdėjau toje 
pačioje vietoje, prie židinio, nes man dar buvo šalta. Užbaigęs piešinį, 
Legranas padavė jį man, nepakildamas išvietos. Vos tik jį paėmiau, lauke 
pasigirdo garsus urzgimas, po to durų draskymas. Jupiteris jas atvėrė, ir 
milžiniškas Legrano niufaundlenas, įsiveržęs į kambarį, padėjo letenas 
man ant pečių ir kaip pašėlęs ėmė šokinėti aplink mane, nes ankščiau 
apsilankęs visada jamskirdavau daug dėmesio. Kai jis liovėsi strykčiojęs, 
aš pažvelgiau į popierių, ir, tiesą sakant, gerokai suglumau, pamatęs 
draugo piešinį. 

- Taipptariau aš, patyrinėjęs jį keletą minučių, - turiu pripažinti, tai 
tikrai keistas vabalas; visiškai neregėtas, nesu matęs nieko panašaus - 
nebent tik kaukolę - taip, vabalas iš tiesų itin primena kaukolę. 

- Kaukolę! - kaip aidas pakartojo Legdranas. - O taip - žinoma - 
popieriuje jis tikrai šiek tiek primena kaukilę. Dvi viršutinės juodos 
dėmės atrodo kaip akys, tiesa? Ilgesnė apačioje - kaip burna - o jis visas 
ovalo formos. 

- Galir taip, - atsakiau aš, - bet, kažin, Legranai, ar jūs esate geras dail- 
ininkas. Jeigu jau aš turiu pasakyti savo nuomonę apie vabalo išvaizdą, 
geriau palauksiu, ko! pats jį pamatysiu. 

- Nežinau. Iki šiol maniau, kad piešiu pakenčiamai, - kalbėjo jis 
truputį įsižeidęs. - Bent jau turėčiau - geri mokytojai mane mokė, be to, 
viliuosi, jog nesu visai kvaišas. 

- Tada, mielas drauguži, jūs juokaujate, - tariau aš, - tai visai pak- 
enčiama kaukolė, netgi, sakyčiau, puiki kaukolė - nors aš ir mažai 

išmanau apie fiziologiją; taigi jeigu jūsų vabalas taip panašus į šį piešinį, 
tai jis turėtų būti nuostabiausias gyvis pasaulyje. Pamatęs tokį vabalą, 
gali tikrai pasidaryti prieta prietaringas. Jūs greičiausiai jį pavadinsite 
scarabaeus caput hominisŽ arba kaip nors panašiai - gamtos istorijoje 
daugybė tokių pavadinimų. Bet kurgi ūsai, apie kurius kalbėjote? 

- Ūsai, - pakartojo Legranas, kurį ši tema kažkodėl smarkiai įaudrino 
„- Argi jūs nematote ūsų? Aš juos nupiešiau lygiai tokius, kokie yra 
tikrovėje, ir manau, kad to užtenka. 

- Sutinku, - tęsiau aš, - gal ir nupiešėte, - bet aš jų nematau. - Daugiau 
nieko nebesakiau ir grąžinau skiautę, nenorėdamas gadinti jam nuo- 
taikos. Tačiau labai nustebau, kad taip pakrypo ši istorija; nesupratau, 
kodėl staiga susierzino Legranas - o kai dėl vabalo, tikrai jokių ūsų 
nebuvo galima įžiūrėti ir aplamai jis buvo visiškai panašus į kaukolę. 

Su gaižia mina Legranas paėmė popierėlį ir suglamžęs jau ketino 
mesti į ugnį, bet dar kartą atsitiktinai žvilgtelėjo į piešinį ir kažkuo 
susidomėjo. Jo veidas ūmai nuraudo kaip ugnis, po to - mirtinai išbalo. 
Keletą minučių jis atidžiai tyrinėjo piešinį, nepajdėdamas iš vietos. 
Paskui atsistojo, paėmė nuo stalo žvakę ir atsisėdo ant jūreiviškos 
skrynutės kitame kambario gale. Čia jisvėl ėmė kruopščiai tyrinėti popi- 
eriaus skiautę, tylomis sukinėdamas ją į visas puses. Toks jo elgesys mane 
labai stebino, tačiau aš pagalvojau, kad bus protingiau nieko nešnekėti 
ir nedidinti jo susierzinimo. Pagaliau Legranas išsitraukė iš švarko 
kišenės piniginę, atsargiai įdėjo į ją popieriaus skriautelę ir užrakino 
rašomajame stale. Dabar jis bent kiek nusiramino, bet jo entuziazmas 
buvo visiškai dingęs. Jis atrodė ne tiek paniuręs, kiek susimąstęs. Kuo 
toliau, tuo labiau jis grimzdo įsavo mintis, ir jokie mano pokštai negalėjo 
jo išblaškiti. Aš buvau ketinęs pernakvoti šioje trobelėje, kaip ir visada 
anksčiau, bet, matydamas taip nusiteikusį šeimininką, nutariau, kad bus 
geriau grįžti namo. Jis nė nebandė manęs sulaikyti, 0 išeinant paspaudė 
ranką dar nuoširdžiau, negu paprastai. 

Praėjus maždaug mėnesiui (per visą tą laiką apie Legrana nieko 
negirdėjau), Čarlstone mane aplankė jo tarnas Jupiteris. Niekada nebuvau 
matęs senojo bičiulio negro taip nusiminusio ir išsigandau, jog mano 
draugą bus ištikusi rimta nelaimė. 

- Na, Jupai, - paklausiau aš, - kas atsitiko? Kaip laikosi šeimininkas? 

- Pasakysiu, masa, su juo ne taip jau gerai, kaip turėtų būti. 

- Negerai! Man tikrai liūdna tai girdėti. Kuo gi jis skundžiasi? 

- Čia ir yra visa bėda! Jis niekuo nesiskundžia, bet vis tiek jis labai 
serga. 

- Labai serga, Jupiteri? Kodėl iš karto šito nepasakei? Ar jis guli? 

-Ne,neguli. Kur tau? Joirsu šunimis nesurasi. Čiairyravisa nelaimė. 
Man tiesiog galva plyšta. Vargšas masa Vilis. 

- Jupiteri, aš nieko nesuprantu, ką tu kalbi. Sakai, kad tavo šeimin- 
inkas serga. Ar jis nesakė, kas jam skauda? 

- O, masa, neverta dėl to eiti iš proto... Masa Vilis sako, kad jam nieko 
nėra... Bet kodėl tada jis vaikšto nukoręs galvą, baltas kaip žąsis. Ir kadėl 
visą laiką rašo kabliukus... 

- Ką rašo, Jupiteri? 

- Rašo kabliukus ir visokiausius ženklus ant grifelinės lentelės... Kaip 
gyvas, tokių ženklų dar niekad, nemačiau. Sakau, tiesiog baimė ima. 
Nenuleidžiu nuo jo akių, bet vis tiek prieš keletą dienų paspruko, dar 
saulei netekėjus, ir negrįžo visą mielą dienelę. Jau buvau išsipjovęs gerą 
lazdą ir ketinau jį apkulti, kai sugrįš. Bet, mat, asilas, neišdrįsau - taip 
pasigailėtinai varšelis atrodė. 

- Ką? Ak taip! Nebūk toks griežtas nelaimingajam - nemušk jo, 
Jupiteri, - jis to neištvers. Gal tu numanai, kas galėjo sukelti šią ligą, ar, 
tiksliau, kodėl taip pasikeitė jo elgesys? Ar nuo to laiko, kai paskutinį 
kartą buvau pas jus, neatsitiko kas nors nemalonaus? 

- Ne, masa, nuo to laiko nieko nemalonaus neatsitiko. Man regis, tai 
atsitiko anksčiau - tą pačią dieną, kai jūs buvote pas mus. 

- Kaip? Ką tu nori tuo pasakyti? 

- Aš kalbu apie vabalą, masa - štai kas. 

- Apie ką? 

- Vabalą. Tikrai žinau, kad masai Viliui įkando į galvą auksinis 
vabalas. 

- O kodėl tu, Jupiteri, taip manai? 

- Jis turi dideles žnyples ir nasrus. Kaip gyvas nesu matęs tokio 
prakeikto vabalo - jis spardosi ir kandžioja visus, kas tik prisiartina. Masa 
Vilis pirmas jį sugavo, bet, žinot, tuojau turėjo paleisti. Tada vabalas, 
turbūt, ir įkando. Aš pats bijojau to vabalo su tokiais nasrais ir nenorėjau 

imti jo plikomis rankomis. Stvėriau popiergalį ir suvyniojau jį, O į nasrus 
įkišau popieriau kraštą, - štai ką padariau. 

- Tai tu manai, kad vabalas iš tikrųjų įkando tavo šeimininkui ir kad 
šeimininkas nuo to susirgo? 

- Aš nieko nemanau - aš žinau. O kodėl jam vis sapnuojasi auksas, 
jeigu auksinis vabalas jam neįkando? Aš jau kiek kartų girdėjęs apie 
šituos auksinius vabalus. 

- O iš kur tu žinai, kad jis sapnuoja auksą? 

- Iš kur aš žinau? Juk jis kalba apie auksą pro miegus - todėl ir žinau. 

- Na, gal ir tavo teisybė, Jupai. Bet kokiai laimingai aplinkybei turiu 
būti dėkingas už garbę, kurią tu suteikei man savo šiandieniniu vizitu? 

- Ką jūs, masa? 

- Ar turi man ką nors perduoti nuo misterio Legrano? 

- Ne, masa, atnešiau tik šį raštelį. - Ir Jupiteris padavė man laišką, 
kuriame buvo parašyta: 

"Mielas bičiuli! 

Kodėl taip ilgai manęs neaplankote? Manau, jog nesate toks neprotin- 
gas irneįsižėidėte dėl mano truputį stačiokiško elgesio. Ne, tai neįmanoma. 

Nuo mūsų paskutiniojo susitikimo aš pergyvenau daug nerimo val- 
andėlių. Turiu jums kai ką papasakoti, tik vargu ar žinosiu, kaip tai 
padaryti. Ir iš viso ar verta pasakoti. 

Paskutinėmis dienomis aš truputį sunegalavau, o vargšas senasis Jupit- 
eris tiesiog nukankino mane savo neprašytu rūpestingumu. Ar patikėsite - 
neseniai jis išsipiovė storą lazdą ir ketino mane apkulti už tai, kad nuo jo 
pabėgau ir ištisą dieną vienas praleidau žemyno kalnuose? Tikrai mano 
lieuista išvaizda išgelbėjo mane nuo lazdos. 

Mano kolekcija nė kiek nepadidėjo nuo to laiko, kai mes buvome 
susitikę. 

Jeigu tik galite, atvykite su Jupiteriu pas mane. Būtinai atvykite. Aš 
norėčiau jus pamatyti šiandien vakare ir pasikalbėti labai svarbiu klau- 
simu. Užtikrinu jus, jog tai nepaprasai svarbu. 


Nuoširdžiai Jūsų. 
Viljamas Legranas." 

Šio laiškelio tonas mane rimtai nugąsdino. Jo stilius visiškai skyrėsi 
nuo įprastinio Legrano stiliaus. Ką jis dabar sumanė? Kokios fantazijos 
šįkart užvaldė jo jautrias smegenis? Koks tasai "svarbus klausimas", kurį 
jis norėjo su manimi aptarti? Tai, ką apie jį papasakojo Jupiteris, 
nežadėjo nieko gero. aš bijojau, kad nuolatinių nepasisekimų našta 
nebūtų paveikusi mano draugo proto. Todėl, nedelsdamas nė valandėlės, 
išsiruošiau su negru į kelionę. 

Kai atėjome į prieplauką, pastebėjau, jog valtelės, kuria turėjome 
plaukti, dugne gulėjo dalgis ir trys kastuvai, iš pažiūros dar visai nauji. 

- Ką visa tai reiškia, Jupai? - paklausiau negro. 

- Dalgis, masa, ir kastuvai. 

- Visai teisingai. Bet kodėl jie čia? 

- Masa Vilis liepė nupirkti mieste. Užmokėjau velnionišką krūvą 
pinigų. 

- Ovisos paslaptingosios pasaulio jėgos! Ką tavo "masa Vilis" darys 
su dalgiu ir kastuvais? 

- Ką - aš nežinau ką, ir tegriebia mane velnias, jeigu jis pats žino. Bet 
viskas čia dėl vabalo. 

Matydamas, jog visas Jupiterio mintis buvo užvaldęs "vabalas" ir kad 
iš jo nieko aiškesnio neišgausiu, įlipau į valtį ir pakėliau burę. Kadangi 
pūtė palankus ir stiprus vėjas, greitai įplaukėme į mažą įlankėlę, esančią 
į šiaurę nuo Moultrio forto, 0 nuo ten, buvo tik pora mylių kelio iki 
trobelės. Kai mes ją pasiekėme, buvo jau maždaug trečia valanda po 
pietų. Legranas mūsų laukė nekantraudamas. Jis nervingai sučiupo 
mano ranką, ir tai man sukėlė nerimą bei sustiprino ankstesnius nuogąsta- 
vimus. Jo veidas buvo įšbalęs kaip numirėlio, o giliai įkritusios akys degė 
nenatūraliu spindesiu. Pasiteiravęs apie jo sveikatą ir nieko geresnio 
nebesumanydamas pasakyti, paklausiau, ar leitenantas G jau grąžino 
jam vabalą. 

- O taip, - atsakė jis ūmai išraudęs, - parsinešiau jį sekantį rytą. Niekas 
daugiau nebesugundys manęs išsiskirti su vabalu. Ar žinote, kad Jupit- 
eris visiškai neklydo dėl vabalo? 

- Kokia prasme? - paklausiau aš su liūdna nuojauta širdyje. 

- Sakydamas, kad vabalas iš gryno aukso. - Legranas ištarė žodžius 

rimčiausiu veidu, ir tai mane visiškai suglumino. 

- Šis vabalas padarys mane turtingu, - tęsė jis šypsodamasis. - Jis 
sugrąžins man prarastą palikimą. Tad kas čia nuostabaus, jog jį taip 
branginu? Jeigu fortūna jį man padovanojo, belieka tik teisingai juo pas- 
inaudoti, ir galima surasti auksą, kurį jis pranašauja. Jupiteri, atnešk man 
vabalą! 

- Ką? Vabalą, masa? Nenoriu aš nė akyse matyti to jūsų vabalo. Patys 
jį pasiimkit. 

Legranas tuojau atsistojo su rimta, didinga veido išraiška ir, išėmęs 
vabalą iš stiklinės dėžutės, atnešė man. Tai buvo gražus vabalas, 
gamtininkams tais laikais dar nežinomas ir, žinoma, moksliniu požiūriu 
didelės vertės radinys. Viename nugaros gale buvo dvi apvalios juodos 
dėmės, kitame - viena pailga. Žvilgantys antsparniai buvo nepaprastai 
kieti ir atrodė visai panašus į nugludintą auksą. Vabzdys iš tiesų buvo 
labai sunkus, ir todėl, turint visa tai galvoje, vargu ar būčiau galėjęs 
apkaltinti Jupiterį dėl jo įsitikinimo. Bet kaip Legranas pritarė tokiai jo 
nuomonei, man buvo neišsprendžiama mįslė. | 

- Pakviečiau jus čia, - tarė jis išdidžiu tonu, kai aš baigiau apžiūrinėti 
vabalą, - pakviečiau jus čia, kad patartumėt ir padėtumėt vykdyti Likimo 
ir vabalo valią... 

- Mano mielas Legranai, - sušukau aš, pertraukdamas jį, - esate iš 
tikrųjų nesveikas ir turėtumėt labiau tausoti savo sveikatą. Gulkite į 
lovą, o aš pabūsiu keletą dienų, iki jums visa tai praeis. Jūs karščiuojate 
if... 

- Patikrinkite mano pulsą, - tarė jis. 

Aš patikrinau pulsą ir, tiesą sakant, nepastebėjau nė mažiausių 
karščiavimo požymių. 

- Bet jūs galite sirgti ir neturėdamas karščio. Paklausykite šį kartą 
mano patarimo. Visų pirma, gulkite į lovą. Antra... 

- Jūs klystate, - pertraukė jis mane. - Jaučiuosi žymiai geriau, negu 
turėčiau jaustis, apimtas tokio susijaudinimo. Jeigu jūs iš tikrųjų linkite 
man gero, padėkite man atgauti ramybę. 

- O kaip tai galima padaryti? 

- Labai paprastai. Jupiteris ir aš vykstame į kalnus, į žemyną, ir šioje 
ekspedicijoje mums reikės dar vieno patikimo pagalbininko. Jūs esate 

vienintelis, kuriuo mes galime pasikliauti. Ar savo tikslą mes pasieksime, 
ar ne, vis tiek tas mano susijaudinimas, kurį dabar pergyvenu, aprims. 

- Mielai sutinku jums viskuo padėti, - atsakiau aš, - bet ar tasai 
prakeiktas vabalas turi ką nors bendro su šia išvyka į kalnus? 

- Žinoma. 

- Tada, Legranai, aš atsisakau dalyvauti šiame kvailame sumanyme. 

- Gaila - labai gaila - tuomet mums teks eiti vieniems. 

"Eiti vieniems! Vyras tikrai iš proto išsikraustė!" 

- Bet palaukite! Ilgai jūs ten galvojate būti? - paklausiau. 

- Galimas daiktas visą naktį. Išvykstame tučtuojau ir auštant, kad ir 
kas bebūtų, grįšime. 

- Ar galite duoti garbės žodį, kad kai šis jūsų užgaidas bus įvykdytas 
ir visa vabalo (o viešpatie gailestingas!) istorija baigta, jūs grįšite namo 
ir klusniai vykdysite mano nurodymus, taip, kaip savo gydytojo. 

- Taip, pasižadu; o dabar į kelionę, nes negalime gaišti nė minutės. 

Lydėjau savo draugą sunkia širdimi. Mes išvykome apie ketvirtą 
valandą - Legranas, Jupiteris, aš ir šuo. Jupiteris paėmė dalgį ir kastuvas 
ir užsispyrė, jog pats vienas visa tai neš, tačiau, man atrodė, daugiau iš 
baimės, kad kuris nors tų padargų nepatektų į šeimininko rankas, negu 
iš didelio stropumo ir paslaugumo. Jupas buvo nepaprastai paniuręs. 
"Prakeiktas vabalas!" - tik tiek per visa kelionę aš iš jo ir teišgirdau. Aš 
nešiau du užtemdytus žibintus, o Legranas - vabalą, kurį pririšo prie 
virtuvės ir eidamas mėtė ir sukinėjo į visas puses, tarsi koksai burtininkas. 
Kai pamačiau šį paskutinį, tokį akivaizdų įrodymą, jog mano draugas 
tikrai pamišo, vos susilaukiau nepravirkęs. Tačiau nusprendžiau, kad 
šiuo metu geriau jam neprieštarauti ir palaukti, kol galėsiu imtis en- 
ergingesnių priemuonių ir ką nors laimėti. Tuo tarpu bandžiau iškvosti 
jį apie šios išvykos tikslą, deja, veltui. Prikalbėjęs mane vykti drauge, jis, 
atrodė, nebuvo linkęs kalbėti apie jokius menkesnius dalykus, ir į visus 
mano klausimus nesiteikė atsakyti nieko daugiau, kaip tik: "Pamat- 
ysime!" 

Persikėlę valtele per užutėkį, esanti salos gale, ir užkopę ant stataus 
žemyno kranto, nužygiavome šiaurės vakarų kryptimi, nepaprastai nykia, 
negyvenama vietove, kurioje nebuvo jokių žmogaus pėdsakų. Legranas 
ryžtingai vedė mus pirmyn; tik retkarčiais valandėlę sustodavo ir, kaip 

man atrodė, patikrindavo kelią pagal ženklus, kuriuos, matyt, buvo 
palikęs savo ankstesnės išvykos metu. 

Taip keliavome apie dvi valandas ir,saulei leidžiantis, atsidūrėme dar 
nykesnėje vietovėje, negu ta, kurią buvome praėję. Tai buvo savotiška 
plokštikalnė šalia beveik neįkopiamo kalno viršunės. Šis kalnas nuo 
papėdės iki pat viršunės buvo apaugęs tankiu mišku, nubarstytu milžini- 
škais uolų luitais, ir atrodė, tie luitai tik todėl nesirito į slėnį, kad juos 
prilaikė medžiai, į kuriuos jie buvo atsirėmę. Gilūs tarpekliai, einantieji 
įvairiomis kryptimis, teikė šiam gamtovaizdžiui dar rūstesnę ir iškilmingesnę 
išvaizdą. 

Aikštelė, į kurią įkopėme, buvo apaugusi tankiais gervuogių krūmais, 
ir veikiai pamatėme, kad be dalgio būtų buvę neįmanoma pro juos 
prasiskverbti. Jupiteris, šeimininkui nurodžius, ėmė skinti mums taką 
link didžiulio tulpmedžio, kuris augo tarp aštuonių ar dešimties ąžuolų 
ir pranoko tiek juos, tieir visus kitus medžius, kokius man buvo tekę kada 
NOIS gyvenime matyti - pranoko savo lapijos bei formos grožiu, plačiau- 
siai išsiskleidusiomis šakomis ir visos išvaizdos didingumu. Kai pasiekėme 
šį medį, Legranas atsigręžė į Jupiterį ir paklausė, ar jis galėtų į tą medį 
įlipti. Senajam negrui šis klausimas, matyt, buvo netikėtas ir kurį laiką jis 
nieko neatsakė. Paskui prisiartino prie milžiniško kamieno ir palengva 
apėjo aplink, labai atidžiai jį apžiūrinėdamas. Baigęs tyrinėti, jis tik 
pasakė: | 

- Taip, masa, Jupas dar nėra matęs tokio medžio, į kurį negalėtų įlipti. 

- Tada lipk kuo greičiau, nes netrukus sutems, ir mes nieko nespėsime 
padaryti. 

- Ar aukštai lipti, masa? - paklausė Jupiteris. 

- Pirmiausia lipk kamienu, o paskui pasakysiu, į kurią pusę. Palauk! 
Pasiimk ir vabalą. 

- Vabalą, masa Vili! Auksinį vabalą! - sušuko negras, išgąstingai 
traukdamasis atgal. - Ką darys vabalas medyje? Tebūsiu prakeiktas, jeigu 
aš jį paimsiu! 

- Jeigu toks didelis stiprus negras, kaip tu, Jupai, bijai paimti į rankas 
negyvą, nepavojingą vabalėlį, tai gali jį nešti už virvutės. Bet jeigu tu jo 
visai nepaimsi, aš būsiu priverstas sutriuškinti tau kiaušą šiuo kastuvu. 

- Ką čia, masa, kalbate? - atlaidžiai tarė Jupas, aiškiai susigėdęs. - 

Masavisą laiką kimbate prie seno negro. Aš tik pajuokavau. Kas man tas 
vabalas! Yra čia ko jaudintis dėl vabalo! 

Tai sakydamas, jis atsargiai paėmė virvutę už pačio galo ir, 1a- 
ikydamas vabalą kiek galima toliau nuo savęs, ėmė lipti į medį. 

Tulpmedžiai arba Liriodendron Tulipiferum yra didingiausi Amerikos 
miškų medžiai. Jauni jie turi ypatingai lygų kamieną, ir jų vainikas 
išsikeroja labai aukštai nuo žemės; bet senesnio amžiaus medžių žievė 
sueižeja ir pasidaro nelygi, o ant kamieno atsiranda daugtrumpų šakelių. 
Taigi įlipti įšį medį nebuvo taip sunku, kaip kad atrodė. Tvirtai apkab- 
inęs milžinišką medžio kamieną rankomis ir keliais, atsispirdamas bas- 
omis kojomis į išsikišimus ir gumbus, porą kartų vos nenupuolęs, Jupit- 
eris pagaliau užsirangė ant pirmosios didelės šakos ir, matyt, galvojo, jog 
užduotis įvykdyta. Didžiausias pavojus, iš tiesų, jau buvo praėjęs, nors 
negras kabojo virš žemės kokių šešesdešimties ar septyniasdešimties 
pėdų aukštyje. 

- Kur dabar lipti, masa Vili? - paklausė jis. 

- Lipk pačia stambiausia šaka - šitoje pasėje, - šūktelėjo Legranas. 

Negras tuojau pakluso, nes, atrodė, lipti jam nebuvo sunkų; jis lipo 
aukštyn ir aukštyn, kol susigūžusi jo figūra visai pranyko tankioje lapijoje. 
Po valandėlės pasigirdo duslus, tarsi iš po žemių balsas: 

- Kiek dar lipti? o 

- Ar aukštai esi? - paklausė Legranas. 

- Labai labai aukštai, - atsakė negras,- jau matau viršūnę, o toliau - 
dangus. 

- Nespoksok į dangų, o klausyk, ką aš tau pasakysiu. Pažiūrėk žemyn 
ir suskaičiuok, kiek didžiųjų šakų yra šioje pusėje. Kiek šakų matai 
apačioje? 

- Viena, dvi, trys, keturios, penkios - apačioje manęs, masa, šioje 
pusėje yra penkios didelės šakos. 

- Tada užlipk dar viena šaka aukščiau. 

Po valandėlės vėl pasigirdęs balsas pranešė, kad pasiekta septintoji 
šaka. 

- O dabar, Jupai, - šaukė Legranas, labai susijaudinęs, - slink šia šaka 
kiek gali toliau. Pastebėjęs ką nors nepaprasta, tuojau pranešk man. 

Jeigu iki šiol dar vyliausi, jog vargšas mano draugas tikrai pamišęs, tai 

dabar viskas tapo aišku. Taip, jis iš tiesų beprotis, ir aš su nerimu 
galvojau, kaip jį parvesiu namo. Man besvarstant, kokia čia būtų geriau- 
sia išeitis, vėl pasigirdo Jupiterio balsas. 

- Šita šaką eiti bijau - ji beveik visa nebegyva. 

- Tu sakai, kad ji negyva, Jupiteri? - virpančiu balsu paklausė Le- 
granas. 

- Taip, masa, visiškai negyva - nudžiūvusi - jokių gyvybės žymių. 

- Dieve mano, ką man dabar daryti? - paklausė Legranas, baisiausiai 
nusiminęs. 

- Ka dabar daryti? - tariau aš, džiaugdamasis proga įterpti žodį. - 
Reikia eiti namo ir gulti. Eime! Juk jūs protingas vyras. Jau vėlu,o, be to, 
juk prižadėjote... 

- Jupiteri, - sušuko jisai, nekreipdamas į mane jokio dėmesio, - ar tu 
mane girdi? 

- Girdžiu, masa Vili, kaipgi negirdėsi! 

- Pabadyk šaką peiliu ir pažiūrėk, ar ji labai supuvusi. 

- Supūti tai supuvus, masa, - atsakė negras po valandėlės, - bet dar ne 
taip labai, kaip galvojau. Dar galėčiau truputį paslinkti pirmyn. Bet tiktai 
vienas. 

- Vienas? Apie ką tu čia kalbi? 

-Ogiapie vabalą. Labai sunkus vabalas. Jeigu numesčiau jį žemėn, tai 
vieną negrą šaka gal ir galėtų išlaikyti. 

- Otu,velnio išpera! - sušuko Legranas su aiškiu palengvėjimu, - kaip 
tauatėjo į galvą kalbėti tokias nesąmonęs? Tik pabandyk numesti vabalą, 
tuojau nusuksiu tau sprandą. Klausyk, Jupiteri, ar tu mane girdi? 

- Žinoma, masa. Nereikia taip šaukti ant vargšo negro. 

- Na, gerai! Tai klausyk! Jeigu nebijosi nuslinkti šaka tiek, kiek, tavo 
manymu, ji gali išlaikyti, ir neišmesti vabalo, kai tik nulipsi žemėn, gausi 
sidabrinį dolerį dovanų. 

- Ašjauslenku, masa Vili,slenku, - nedelsdamas atsakė negras. - Ava, 
jau ir galas. 

- Galas! - suriko Legranas iš visų jėgų. - Tu pasakei, jog jau šakos 
galas? 

- Greit būsiu ant pačio galo - 0-0-och! Dieve gailistingasis! Kas gi čia 
ant medžio? 

- Na? - džiaugsmingai riktelėjo Legranas. - Kas gi ten yra? 

- Nieko - tik kaukolė - kažkas paliko savo galva ant medžio, o varnos 
nulesė nuo jos visą mėsą. 

- Sakai, kaukolė? Puiku! Kaip ji pritvirtinta prie šakos? Ant ko ji 
laikosi? 

- A, gerai, masa. Tuojau pažiūrėsiu. Oho, kaip keista. Didelė, ilga 
vinis. Kaukolė prikalta prie medžio. 

- O dabar, Jupiteri, daryk tiksliai taip, kaip aš tau liepsiu. Ar girdi! 

- Girdžiu, masa. 

- Tai klausyk. Surask kairiąją kaukolės akį. 

- Hm! ha! Gerai! O kurjos ieškoti? Juk kaukolė visai neturi kairiosios 
akies! 

- Prakeiktas pakvaišėlis! Ar žinai, kuri kairė ir kuri dešinė ranka? 

- Žinau - gerai žinau. Kaire ranka aš skaldau malkas. 

- Teisybė! Juk tu esi kairiarankis. Ir tavo kairioji akis yra toje pačioje 
pasėje, kaip ir kairioji ranka. Dabar, aš manau, tu surasi kaukolės kairiąją 
akį, arba tą vietą kur buvo kairioji akis. Ar jau suradai? 

Stojo ilga tyla. Pagaliau negras paklausė: 

- Ar kairė kaukolės akis irgi toj pačioj pusėj, kaip ir kaukolės kairė 
ranką? Bet juk kaukolė neturi jokių rankų. A, nieko. Dabar jau suradau 
kairę akį - čia kairė akis! Ką man su ja daryti? 

- Prakišk pro ją vabalą ir nuleisk žemyn, kiek tik siekia virvutė - tik 
žiūrėk, kad virvutė neištrūktų iš rankos. 

- Viskas, masa Vili. Visai nesunku prakišti vabalą pro skylę, - žiūrėkite! 

Šio pokalbio metu Jupiterio visai nesimatė, bet vabalas, kabantys ant 
virvutės, dabar buvo aiškiai regimas - jis žvilgėjo, tarsi nugludintas 
auksinis rutuliukas paskutiniuose besileidžiančios saulės spinduliuose, 
blyškiai apšvietusiuose aukštumą, ant kurios mes stovėjome. Vabalas 
kybojo visiškai neliesdamas šakų ir, paleidus virvutę, būtų nukritęs prie 
pat mūsų kojų. Legranas greitai čiupo dalgį ir tiesiai po vabalu iškirto 
krumus trijų ar keturių jardų skersmens plotelyje. Po to liepė Jupiteriui 
paleisti virvutę ir lipti iš medžio. 

Tiksliai toje vietoje, kur nukrito vabalas, mano draugas rūpestingai 
ikalė kuolelį ir išsitraukė iš kišenės tieslę. Pritvirtinęs vieną tieslės galą 
prie medžio prieš pat kuolelį, jis ištempė ją iki kuotelio, o po to vėl 

vyniojo ta pačia kryptimi - tiesiai tolyn nuo kolelio - penkiasdešimt pėdų; 
Jupiteris su dalgiu ėjo priekyj ir valė taką per gervuogių krūmus. Pasiekęs 
reikiamą tašką, Legranas įkalė antrą kuolel, o aplink jį, kaip apie centrą, 
apipbrėžė maždaug keturių pėdų skersmens apskritimą. Paskui čiupo 
kastuvą, padavė po kastuvą man ir Jupiteriui ir paprašė kaip galima 
greičiau kasti. 

Tiesą pasakius, aš niekada neturėjau ypatingo polinkio tokios rūšies 
užsiėmimams, taigi ir šiuo metu būčiau mielai atsisakęs šio darbo - 
artinosi naktis, o kelionė jau buvo gerokai mane nuvarginusi; bet aš 
nemačiau jokios išeities ir bijojau, kad nesutrikdyčiau savo vargšo draugo 
dvasinės pusiausvyros. Jeigu būčiau galėjęs pasikliauti Jupiterio pa- 
galba, būčiau, nė valandėlės nedvejodamas, jėga pabandęs nuvesti pamišėlį 
į namus. Bet aš perdaug gerai pažinojau senąjį negrą - jei panaudosi 
prievartą prieššeimininką, nesitikėk jo paramos. Neabejojau, kad mano 
draugą paveikė labai paplitę Pietuose prietarai apie paslėptus lobius, 0 
vaizduotę dar labiau sužadino rastas vabalas bei atkaklus Jupiterio tvirt- 
inimas, jog "vabalas - iš gryno aukso". Į beprotybę linkusį žmogų gali 
lengvai suklaidinti tokios prielaidos, ypač jei tos prielaidos sutampa su 
slaptais jo įsitikinimais, ir tada aš prisiminiau vargšo vyruko žodžius, jog 
vabalas "pranašauja auksą". 

Žodžiu, buvau susierzinęs ir smarkiai suglumęs, tačiau nusprendžiau 
parodyti gerą valią - ėmiau kasti, tarsi skatinamas nuoširdžiausių ketin- 
imų, kad kuo greičiau svojotojui akivaidžiai įrodyčiau, kokios apgaulin- 
gos buvo jo viltys. 

Uždegėme žibintus ir pradėjome dirbti su tokiu uolumu, kuris būtų 
pravertęs geresniam dalykui; virpančios žibintų šviesos krito ant mūsų 
veidų irįrankių, ir aš pagalvojau, kokia vaizdingą grupę mes sudarome ir 
koks keistas ir įtartinas mūsų darbas pasirodytų pašaliniam žmogui, at- 
sitiktinai užklupusiam mus. 

Mes uolai kasėme ištisas dvi valandas. Dirbome tylomis, ir mus trikdė 
tik šuo, kuris nepaprastai domėjosi mūsų darbu ir visą laiką viauksėjo. 
Pagaliau tas jo viauksėjimas pasidarė toks garsus, jog mes ėmėme 
nuogastauti, kad jis nepriviliotų netoliese klaidžiojančių žmonių - tiksliau 
sakant, to bijojo Legranas; aš, žinoma, būčiau tik apsidžiaugęs, jei kas 
nors būtų sutrukdęs ir aš būčiau galėjęs parvesti šį nenuoramą namo. 

Jupiteriui galų gale pavyko nutildyti įsitriukšmavusį gyvulį. Paniuręs, bet 
ryžtingas jis išlipo iš duobės, surišo petnešomis šuns snukį ir, liūdnai 
sukikenęs, vėl grįžo prie darbo. 

Praėjus dviem valandom. mes pasiekėme penkių pėdų gylį, tačiau 
neaptikome jokių lobio pėdsakų. Nustojome kasę, ir man nušvito viltis, 
jog komedija artėja prie pabaigos. Tačiau Legranas, nors ir aiškiai 
sutrikęs, susumąstęs nusišluostė kaktą ir vėl ėmė kasti. Mes jau buvome 
iškasę keturių pėdų skersmens duobę - visą Legrano apibriežtą ap- 
skritimą, - o dabar išplėtėme šias ribas ir dar dviem pėdom pagilinome 
duobę. Vis tiek nieko neradome. Pagaliau aukso ieškotojas, kurio aš 
nuoširdžiai gailėjausi, išlipo iš duobės ir pamažu, nenoromis ėmė vilktis 
švarką, kurį darbo pradžioje buvo nusimetęs. Kartus nusivylimas buvo 
įsispaudęs kiekviename jo veido bruoželyje. Ašsusilaikiau nuo bet kokių 
pastabų. Jupiteris, pastebėjęs šeimininko ženklą, ėmė rinkti įrankius. Po 
to atrišo šuniui snukį, ir netardami nė žodžio, mes pasukome į namus. 

Nenuėjome nė dešimties žingsnių, kai Legranas, garsiai plūsdamasis, 
prišoko prie Jupiterio ir stvėrė jį už apykaklės. Nustebęs negras išsprog- 
ino akis, plačiai atvėrė burną, išmetė kastuvas ir puolė ant kelių. 

- Ach, nenaudėli! - sušnypštė Legranas, košdamas skiemenis pro 
sukąstus dantis,- velnio išperai! Atsakyk man tuojau pat ir be jokių 
išsisukinėjimų! Kuri - kuri yra tavo kairioji akis? 

- Dėl dievo, masa Vili! Argi ne šita mano kairioji akis? - mykė 
persigandęs Jupiteris, pridėjęs ranką prie dešiniojo regėjimo organo ir 
stipriai spausdamas akį, tarsi bijodamas, kad šeimininkas jos neišdurtų. 

- Taip ir galvojau! Aš tai žinojau! Valio! - šaukė Legranas, paleidęs 
negrą, visaip šokinėdamas ir rangydamasis. Nustebęs Jupiteris atsikėlė 
nuo žemės ir, netardamas nė žodžio, vedžiojo akimis nuo šeimininko iki 
manęs ir nuo manęs iki šeimininko. 

- Eime! Mums reikia grįžti, - prašneko mano draugas. - Dar ne viskas 
prarasta. 

Ir jis vėl nuvedė mus prie tulpmedžio. 

- Jupiteri, - tarė jis, kai stovėjome po medžiu,- ateik čionai. Ar 
kaukolė buvo prikalta veidu išorėn, ar veidu į šaką? 

- Išorėn, masa, kad varnos be vargo galėtų pasiekti akis. 

- Na, gerai. Tai per šitą ar per tą akį perkišai vabalą? 

Ir Legranas palietė pirma vieną, paskui kitą negro akį. 

- Per šitą akį, masa - kairę akį - lygiai kaip man sakėte, - ir vėl parodė 
dešinąją akį. 

- Pakaks - mums reikia dar kartą pabandyti. 

Čia mano draugas, kurio pamišime dabar ėmiau įžiūrėti arba maniau 
įžiūrįs kažkokią sistemą, ištraukė kuolelį, žymintį vabalo kritimovietą ir 
įkalė jį maždaug trim coliais toliau į vakarų pusę. Tada, kaip ir anksčiau, 
vėl ištempė tieslę nuo artimiausio taško medžio kamiene iki kuolelio, ir, 
atmatavęs ja tiesiai ta pačia kryptimi penkiasdešimt pėdų, pažymėjo 
naują tašką, už keleto jardų nuo tos vietos, kur mes kasėme. 

Aplink tą tašką apibrėžėme nauja apskritimą truputį didesnį, negu 
pirmasis, ir, vėl pačmę kastuvus, griebėmės darbo. Aš baisiai pailsau, bet 
manyje staiga įvyko nesuprantama permaina, ir aš daugiau jau nebejaučiau 
pasibjaurėjimo šiuo priverstiniu darbu. Sunku paaiškinti kodėl, tačiau 
ėmiau juo domėtis - dar daugiau, netgi jaudintis. Visuose keisčiausiuose 
Legrano poelgiuose, atrodė, slypėjo kažkoks pranašiškas įžvalgumas, 
kažkoks apgalvotas planas, ir tai mane veikė. Uoliai kasiau, bet kartas 
nuo karto užklupdavau save bežiūrintį į duobę su tokiu jausmu, tarsi 
būčiau laukęs įsivaizduojamo lobio, kurio vizija išvedė iš proto mano 
nelaimingąjį draugą. Kaip tik tuo metu, kai mane buvo užvaldžiuosios 
šios įnoringos mintys ir kai jau mes buvome darbavęsi apie pusantros 
valandos, mus vėl pertraukė įnirtingas šuns lojimas. Jo ankstesnis susi- 
erzinimas, matyt, buvo tik neramios ir aikštingos prigimties pasireiškimas, 
bet dabar šuo lojo garsai ir grėsmingai. Kai Jupiteris vėl pabandė užrišti 
jam snukį, jis įnirtingai pasipriešino ir, įšokęs į duobę, ėmė padūkusiai 
nagais draskyti žemę. Po kelių sekundžių šuo atkasė krūvą Žmogaus 
kaulų - dviejų žmonių skeletus, - tarp kurių maišėsi keletas metalinių 
sagų ir sudulėjusio vilnonio audeklo liekanos. Dar porą kartų įbedus 
kastuvą, pasirodė ispaniško peilio geležtė, o paskui - trys ar keturiuos 
auksinės ir sidabrinės monetos. 

Pamatęs jas, Jupiteris vos galėjo sulaikyti savo džiaugsmą, bet šeim- 
ininko veide buvo nusivylimas. Jis vėl liepė tęsti darbą. Vos tik spėjome 
išklausyti jo žodžius, aš staiga suklupau ir parpuoliau, nes mano bato 
smaigalys įstrigo į didelį geležinį žiedą, pasislėpusį purioje žemėje. 

Dabar ėmėme dirbti su dviguba energija. Aš dar niekada nebuvau 

pergyvenęs tokių, susijaudinimo kupinų, dešimties minučių. Per šį laiką 
mes atkasėmė pailgą medinę skrynią, kuri atrodė nuostabiai gerai išsila- 
ikiusi. Jos lentos buvo tokios kietos, jog tikriausiai buvo impregnuotos 
kokiu nors mineraliniu skiediniu, greičiausiai, gyvsidabrio bichloridu. 
Skrynia buvo trijų su puse pėdų ilgio, trijų pėdų pločio ir dviejų su puse 
pėdų aukščio, tvirtai apkaustyta geležies juostomis. Juostos kirtosi viena 
su kita ir ant skrynios dangčio sudarė tarsi pinučius. Iš abiejų skrynios 
galų, prie pat viršaus, buvo po tris geležininius žiedus -visošeši, - užkurių 
galėjo nusitverti šeši žmonės. Mes visi bendromis jėgomis tik vos paju- 
didelio svorio. Laimei, antvožas buvo uždarytas tik dviem skląsčiais. Juos 
atsklendėme, iš susijaudinimo virpėdami ir sunkiai alsuodami. Po 
akimirkos prieš mūsų akis sužvilgo neįkainojamos vertės lobis. Kai 
žibintų spinduliai nušvietė duobę, mūsų akys tiesiog aptemo - taip žėrėjo 
ir spindėjo aukso ir brangakmenių krūva! 

Aš nebandysiu aprašyti mane apėmusių jausmų, matant šį vaizdą. 
Vyravo, žinoma, nustebimas. Legranui nuo susijaudinimo, matyt, visai 
išseko jėgos, ir jis teištarė vos keletą žodžių. Jupiterio veidas valandėlę 
mirtinai išblyško, kiek iš viso gali išblykšti negras. Jis buvo apstulbęs - lyg 
perkūno trenktas. Parpuolė duobėje ant kelių, panėrė nuogas rankas iki 
alkūnių į auksą ir ilgai jas laikė, tarsi mėgaudamas vonia. Pagaliau, giliai 
atsidusęs, sušuko, lyg kreipdamasis į save patį: 

- Ir visa tai padarė auksinis vabalas! Mielas auksinis vabalas! Vargšas 
auksinis vabalėlis, kurį aš taip plūdau ir šmeižiau. Ar tau ne gėda savęs, 
negre? Atsakyk rnan! 

Pagaliau buvau priverstas priminti šeimininkui bei jo tarnui, kad 
turime išgabenti lobį. Jau buvo vėlyvas laikas, tagi reikėjo paskubėti, 
norint dar prieš švintant viską pernešti įnamus. Nelengva buvo nuspręsti 
nuo ko pradėti, todėl ilgai svarstėme - tokios sujauktos buvo visų mūsų 
mintys. Galų gale išėmėm iš dėžės du trečdalius jos turinio, ir, taip ją 
palengvinę, vargais negalais iškėlėme iš duobės. Išimtąsias brangenybes 
paslėpėme gervuogyne ir palikome saugoti šuniui, kuriam Jupiteris 
griežčiausiai įsakė nepajudėti iš vietos ir nė neamtelėti, iki mes sugrime. 
Tada nuskubėjome su dėže namo ir pirma valandą nakties laimingai, 
nors ir baisiai išvargę, pasiekėme trobelę. Mūsų jėgos buvo taip išsekusios, 

jog būtų orireikę nežmoniškų pastangų vėl grįžti atgal. Todėl valandą 
laiko pasilsėjome, pasistiprinome ir, pasiėmę tris stiprus maišus, kuriuos, 
laimei, radome trobelėje, tuojau pat vėl išėjome į kalnus. Apie ketvirtą 
valandą pasiekme tulpmedį, lygiomis dalimis pasidalinome tarp savęs 
likusią lobio dalį ir, neužkasę duobių, nužingsniavome link trobelės. 
Pirmieji silpni aušros spinduliai rytuose nušvietė medžių viršunes, kai 
grįžome į trobelę antrą kartą ir iškratėme savo auksinius nešulius. 

Dabar jau buvome mirtinai nusikamavę, bet dėl smarkaus susijaudin- 
imo negalėjome užmigti. Kokias tris ar keturias valandas neramiai 
pasnaudę, visi it susitarę atsikėlėme ir ėmėme apžiūrinėti lobį. Skrynia 
buvo pilnut pilnutėlė, ir mes ištisą dieną ir beveik naktį peržiūrinėjome 
brangenybes. Viskas buvo sumesta be jokios tvarkos, suversta kaip 
papuolė. 

Rūpestingai surušiavę visus daiktus, pamatėme, kad mes tapome 
žymiai didesnių turtų savininkais, negu iš pradžių manėme. Vien mone- 
tomis, apskaičiavus jų vertę tuometiniu kursu, buvo daugiau kaip keturi 
šimtai penkiasdešimt tūkstančių dolerių. Sidabrinių monetų visai nebuvo. 
Vien auksinės, senų laikų ir labai įvairios - daugiausia prancūziškos, 
ispaniškos ir vokiškos; pasitaikė viena kita angliška ginėja, o kelios 
tokios, kurių mes visai nežinojome. Keletas monetų buvo labai didelės, 
sunkios ir taip nusitrynusios, jog negalėjome iskaityti įrašų. Amerikoni- 
škų pinigų nebuvo. Brangakmenių vertę nustatyti buvo žymiai sunkiau. 
Čia buvo deimantų - kai kurie milžiniško dydžio ir nepaprasto grožio - 
viso šimtas dešimt, ir nė vieno mažo; aštuoniolika nuostabaus žvilgesio 
rubinų; trys šimtai dešimt smaragdų, visi nuostabūs, dvidešimt vienas 
safyras ir vienas opalas. Visi šie brangakmeniai buvo išimti iš apsodų ir 
netvarkingaisumesti į dėžę. Patys apsodai, kuriuos suradome tarp auksi- 
nių daiktų, buvo sudaužyti plaktukais - matyt, tam, kad jų niekas neatpažintų. 
Bevisošito, buvo daygybė aukso papuošalų: apie du šimtai masyvių žiedų 
ir auskarų; trisdešimt, jeigu tiksliai prisimenu, nuostabių grandinėlių; 
aštuoniasdešimt trys labai dideli ir sunkūs kryžiai; penki didžiulės vertės 
auksiniai kodylai; milžiniška auksinė taurė punšui, papuošta vynuogių 
lapais ir bakchančių figūromis; dvi įmantriai nukaltos kalavijų rankenos 
ir daugybė smulkenių daiktų, kurių aš jau nebeprisimenu. Šitos brange- 
nybės svėrė daugiai kaip tris šimtus penkiasdešimt svarų, neįskaitant 

šimto devyniasdešimt septynių puikių auksinių laikrodžių, iš kurių trys 
buvo verti mažiausiai po penkis šimtus dolerių. Daugelis jų buvo labai 
seni ir naudojimui nebetinkami, nes jų mechanizmai buvo surūdiję, bet 
visi jie buvo gausiai papuošti brangakmeniais ir įdėti į didelės vertės 
futliarus. Tą naktį mes įkainojome visą skrynios turinį pusantro milijono 
dolerių, tačiau vėliau, kai išpardavėme auksinius daiktus ir brangakme- 
nius (keletą jų pasilikome sau), paaiškėjo, kad buvome per mažai įvertinę 
šį lobį. 

Kai pagaliau mes baigėme apžiūrinėti turtus ir mūsų stiprus susijaudini- 
mas kiek atslūgo, Legranas, matydamas, kad mirštu iš nekantrumo 
sužinoti šios painių painiausios mįslės įminimą, ėmė viską pasakoti, 
nepraleisdamas nė mažiausios smulkmenos. 

- Prisimenate tą naktį, - pradėjo jis, - kai aš jums parodžiau savo 
skubotą vabalo piešinį. Jūs tikriausiai taip pat prisimenate mano susi- 
erzinimą, kai ėmėte tvirtinti, jog mano piešinys primena kaukolę. Kai jūs 
pirmą kartą tai pasakėte, pagalvojau, kad juokaujate; bet vėliau prisim- 
iniau keistas dėmes ant šio vabalo nugaros ir turėjau pats sau pripažinti, 
kad jūsų pastaba nėra visai be pagrindo. Bet vis dėlto mane erzino jūsų 
abejojimas mano meniniais sugebėjimais, nes esu laikomas geru dailin- 
inku, ir todėl, kai man grąžinote pergamento skiautę, norėjau ją suglamžyti 
ir iš pykčio sviesti į ugnį. 

- Popieriaus skiautę, jūs norėjote pasakyti, - pastebėjau aš. 

- Ne. Iš pradžių ir aš taip maniau, bet, kai pradėjau ant jo piešti, iš 
karto pastebėjau, jog tai labai plonas pergamentas. Jūs prisimenate, jis 
buvo labai nešvarus. Taigi tą pačią akimirką, kai buvau jį beglamžąs, 
mano žvilgsnis krito ant piešinio, kurį jūs buvote apžiūrėjęs, ir, galite 
įsivaizduoti mano nustebimą, kai aš iš tiesų pamačiau kaukolę toje 
vietoje, kur, kaip man atrodė, buvau nupiešęs vabalą. Pirmąją akimirką 
buvau taip apstulbęs, jog nieko neįstengiau suvokti. Aš žinojau, kad at- 
skiros mano piešinio detalės buvo visiškai kitokios, nors bendri kontūrai 
atrodė tikrai panašus į kaukolę. Paėmiau žvakę ir, atsisėdęs kitame 
kambario gale, ėmiau atidžiai tyrinėti pergamentą. Apvertęs jį, radau 
savo piešinį - lygiai tokį patį, kokį buvau nupiešęs - ir baisiausiai nuste- 
bau, kad kitoje pergamento pusėje, tiksliai po mano piešiniu, atsirado 
kaukolės piešinys, apie kurį nieko nežinojau, ir kad ši kaukolė ne tik savo 

kontūrais, bet ir dydžiu sutapo su mano piešiniu. Kaip jau minėjau, dėl 
šio nuostabaus sutapimo kurį laiką buvau visiškai apstulbęs. Tai neįpras- 
tas tokiais atvejais reiškinys. Protas stengiasi surasti sąryšį tarp priežasties 
ir pasekmės, o kai negali to padaryti, pasijunta paraližuotas. Kada 
atsikvošėjau, man į galvą pamažu ėmė skverbtis mintis, dar labiau mane 
nugąsdinusi, negu tasai sutapimas. Aš aiškiai ir tiksliai prisiminiau, jog 
tuo metų, kai dariau vabalo eskizą, ant pergamento nebuvo jokio kito 


vietos savo piešiniui, keletą kartų verčiau pergamentą į vieną ir ap 
pusę. Jeigu ten būtų buvusi kaukolė, bučiau ją tikrai pastebėjęs. Cia ir 
slypėjo paslaptis, kurios aš negalėjau suprasti; bet jau tada slapčiau- 
siuose mano smegenų vingiuose žybsėjo silpna it jonvabalio švieselė, 
nuvokimas tiesos, kurią praėjusios nakties nuotykiai taip puikiai patvirt- 
ino. Tačtuojau atsistojau ir, paslėpęs pergamentą, atidėjau tolesnį 
apmąstymą iki to laiko, kai būsiu visai vienas. 

Kai jūs išėjote, o Jupiteris kietai įmigo, ėmiau nuosekliau nagrinėti 
šį nuotykį. Pirmiausia pabandžiau prisiminti, kaip šis pergamentas pateko 
į mano rankas. Vabalą mes suradome ant žemyno kranto, apie mylią į 
rytus nuo salos, truputį virš aukščiausio jūros potvynių lygio ribos. Kai 
vabalą sugavau, jis man skaudžiai įkando, todėl išmečiau jį iš rankų. 
Jupiteris, visada būdamas atsargus, prieš pagriebdamas nukritusį prie jo 
vabalą, ėmė dairytis lapo ar ko nors kito, kuo galėtų jį paimti. Tą val- 
andėlę ir jo, ir mano žvilgsnis užkliuvo už pergamento skiautės, kurią aš 
tada palaikiau popieriumi. Jis buvo pusiau apneštas smėliu, ir kyšojo tik 
vienas kampas. Netoli tos vietos, kur jį radome, r laivo kor- 
puso, greičiausiai buvusios didelės laivo valties, likučius. Sios sudužusio 
laivo liekanos, matyt, jau gulėjo nuo senų laikų, nes sunku buvo net 
atpažinti, kad tai valties lentos. 

Taigi Jupiteris pakėlė tą pergamentą, įvyniojo į jį vabalą ir padavė 
man. Netrukus mes pasukome link namų ir pakeliui sutikome leitenantą 
G. Aš parodžiau savo radinį, ir jis paprašė, kad leisčiau nusinešti jį į fortą. 
Kai sutikau, leitenantas tuojau pat įsimetė vabalą į liemenės kišenėlę, 
visai be pergamento, į kurį jis buvo įvyniotas ir kurį aš laikiau rankoje, ko! 
G. apžiūrinėjo vabalą. Galbūt, jis bijojo, kad galiu persigalvoti, ir nutarė, 
jog geriausia bus tuojau pat paslėpti grobį - jūs žinote jo aistrą viskam, 

kas susiję su gamtos mokslais.Tuo tarpu aš, matyt, visai nejaučiomis 
įsikišau pergamentą į kišenę. Jūs prisiminate, kad, pričjęs prie stalo 
nupiešti vabalo, neradau popieriaus, kur jis paprastai būdavo laikomas. 
Paieškojau stalčiuje, bet ir ten neradau. Tada ėmiau raustis kišenėse, 
tikėdamasis surasti koki seną laišką, ir staiga užčiuopiau pergamentą. Aš 
labai smulkmeniškai papasakojau, kaip pergamenias pateko į mano 
rankas, kadangi aplinkybės, kuriomis jis buvo rastas, padarė man nepa- 
prastai gilų įspūdį. 

Jus, be abejo, palaikysite mane fantastu, tačiau aš jau nustačiau tam 
tikrą įvykių ryšį. Aš sujungiau dvi vienos grandinės grandis. Ant jūros 
kranto gulėjo valtis, 0 netoli nuo valties radome pergamentą - ne 
popierių, - ant kurio buvo nupiešta kaukotė. Jūs, suprantama, paklau- 
site: "Kurgi čia ryšys?" Aš atsakysiu, kad kaukolė - visiems žinoma piratų 
emblema. Visuose susirėmimuose jie iškeldavo vėliavą su kaukole. 

Aš jau minėjau, kad tai buvo pergamento, o ne popieriaus skiautė. 
Pergamentas išsilaiko labai ilgai, beveik amžinai. Nesvarbiems reikalams 
jis retai kada vartojamas, kadangi ant jo ne taip patogu rašyti ar piešti, 
kaipant popieriaus. Tada aš ir pagalvojau, kad kaukolėje tikriausiai slypi 
kažkokia prasmė. Atkreipiau dėmesį irį pergamento formą. Nors vienas 
jo kampas buvo, matyt, atsitiktinai nuplėštas, iškart pastebėjau, kad 
anksčiau jo būta pailgos formos. Ant tokios formos pergamento lapų 
paprastai būdavo rašomi memorialiniai užrašai, užrašai, kuriuos reikėjo 
ilgai prisiminti ir rūpestingai saugoti. 

- Bet jūs sakėte, - įsiterpiau aš, - kad, kai piešėte vabalą, kaukolės ant 
pergamento nebuvo. Tai kaipgi galėjote nustatyti saryšį tarp valties ir 
kaukolės, jeigu, kaip tvirtinate, ji buvo nupiešta dievas žino kokiu būdu 
ir kieno; po to, kai jūs jau buvote nupiešęs vabalą? 

- O čia ir yra visa paslaptis, nors šią mįslingą detalę aš, palyginti, 
nesunkiai išnarpliojau. Mano mintys buvo labai nuoseklios, ir aš galėjau 
prieiti tikvieną logišką išvadą. Samprotavau, pavyzdžiui, taip: kai piešiau 
vabalą, ant pergamento nebuvo jokios kaukolės. Baigęs piešinį padaviau 
pergamentą jums ir atidžiai jus stebėjau, iki man jį grąžinote. Taigi 
kaukolę nupiešėte ne jūs, o be jūsų daugiau niekas to padaryti negalėjo. 
Vadinasi, kaukolę nupiešė ne žmogaus ranka. Ir vis tik ji atsirado. 

Priėjęs šią vietą, pabandžiau tiksliai prisiminti - ir prisiminiau - viską 


27 


kas dėjosi tuo metu. Oras buvo vėsus (o, koks retas ir laimingas atsi- 
tiktinumas!), židinyje kūrenosi.ugnis. Nuo greito ėjimo buvau įšilęs ir 
atsisėdau prie stalo, o jūs prisitraukėtę kėdę prie židinio. Kaip tik tą 
akimirką, kai padaviau jums pergamentą ir jūs ėmėtės jį apžiūrinėti, į 
kambarį įbėgo Vilkas, mano niufaundlendas, ir pašokęs uždėjo letenas 
jums ant pečių. Kairiąja ranka jus glostėte šunį ir stūmėte jį nuo savęs, o 
dešinioji, kurioje buvo pergamentas, nejučia nusviro ant kelių, visai prie 
pat ugnies. Jau buvau bemanąs, kad jis užsidegs, ir norėjau jus perspėti, 
bet nespėjau, nes jūs atitraukėte ranką ir ėmėte tyrinėti pergamentą. Kai 
aš prisiminiau visas šias aplinkybes, net nesuabejojau, kad karštis ir 
atgaivino ant pergamento kaukolės piešinį. Jums tikriausiai žinoma, jog 
nuo neatmenamų laikų egzistuoja cheminiai preparatai, kuriais parašytos 
raidės pasidaro matomos tik tada, kai popierių ar pergamentą paveikia 
šiluma. Kartais vartojamas šafranas, ištirpdytas karališkame vandenyje 
ir atskiestas keturis kartus didesniu vandens kiekiu; tokiu būdu gauna- 
mas žalias rašalas. Kobalto druską ištirbdę amoniake, gausime raudoną 
rašalą. Po tam tikro laiko, kai medžiaga, ant kurios parašyta tokiu rašalu, 
atvėsta, šios spalvos išnyksta, bet, vos tik pašildžius, vėl atsiranda. 

Dabar aš kruopščiai ištyriau kaukolės priešinį. Išorinės jos linijos,- 
tai yra linijos prie pergamento kraštų,- buvo žymiai ryškesnės už kitus 
brūkšnius. Matyt, šiluma paveikė nepakankamai arba nevienodai. Tučtuojau 
užkūriau ugnį ir ėmiau kaitinti visą pergamento paviršių. Pradžioje 
išryškėjo blankiosios piešinio linijos: tačiau, tęsiant bandymą, kitame 
pergamento gale, priešiniame kampe, negu buvo nupiešta kaukolė, 
atsirado figura, kurią iš pradžių aš palaikiau ožka. Bet nuodugniai 
patyrinėjęs, įsitikinau, jog šis piešinys vaizduoja ožiuką. 

- Cha! Cha! - nusijuokiau aš, - suprantama, aš neturiu teisės juoktis 
iš jūsų - pusantro milijono dolerių yra perdaug rimtas dalykas, kad būtų 
galima šaipytis - bet jums nepavyks rasti šioje grandinėje trečios gran- 
dies,- jūs nenustatysite jokio ryšio tarp savo piratų ir ožkos! Juk piratai 
nesiverčia gyvulininkyste - tai fermerių privelegija. 

- Bet aš ką tik pasakiau, kad ten buvo nupiešta ne ožka. 

- Na, ožiukas. Koks čia skirtumas. 

- Nedidelis, bet vis tik skirtumas, - atsakė Legranas.- Gal jums teko 
girdėti apie kapitoną Kidą3. Aš iš karto suvokiau, kad ši gyvulėlio figūra 

yrasimbolinis arba hieroglifinis parašas. Sakau parašas, kadangi jis buvo 
ant pergamento kaip tik toje vietoje, kur turėjo būti parašas. O kaukolė, 
esanti priešiniame kampe, atrodė kaip štampas ar antspaudas. Bet aš 
skaudžiai nusivyliau, nes trūko paties svarbiausio - šios paslapties rakto, 
mano įsivaizduojamo dokumento teksto. 

- Tikriausiai tarp antspaudo ir parašo jūs tikėjotės rasti tekstą. 

- Kažką panašaus. Atvirai kalbant, aš tiesiog juste pajutau besiarti- 
nančią didžiulę laimę. Vargu ar galėčiau pasakyti kodėl. Veikiausiai tai 
buvo ne nuojauta, o tik savitaiga. Bet patikėsite, paiki Jupiterio žodžiai 
apie tai, kad vabalas iš gryno aukso, stipriai paveikė mano vaizduotę. O 
po to ištisa eilė atsitiktinumų ir sutapimų - visa tai, iš tiesų baisiai keista. 
Ar jūs atkreipėte dėmesio į tą nuostabų sutapimą, jog visi šie įvykiai 
pasitaikė vieną vienintelę metų dieną, kai buvo gana šalta ir prireikė 
užkurti židinį, o jei nebūtų degusi ugnis arba nebūtų pasimaišęs šuo kaip 
tik tą valandėlė, kada reikėjo, aš niekada nebučiau sužinojęs apie kaukolę 
ir niekada nebūčiau tapęs lobio savininku. 

- Bet pasakokite toliau. Aš visas degu iš nekantrumo. 

- Gerai. Jūs žinoma, esate girdėjęs daugybę istorijų - tūkstančius 
miglotų gandų I lobį, kuri kažkur Atlanto pakrantėje užkasė Kidas ir 
jobendražygiai. Sie gandai privalėjo turėti kokį nors realų pagrindą. Juk 
žmonės tuos pasakojimus prisimena iki pat šiol, ir, man atrodo, tik todėl, 
kad užkastas lobis vis dar tebėra žemėje. Jeigu Kidas savo grobį būtų 
paslėpęs laikinai, o paskui jį pasiėmęs, vargu ar tie gandai būtų pasiekę 
mus taip nė kiek nepasikeitę. Turbūt, pastebėjote, kad šiose istorijose 
visur kalbama tik apie lobio ieškotojus, o apie radėjus - nė žodžio. Jeigu 
piratas būtų išsikasęs savąjį auksą, šis įvykis palaipsniui būtų buvęs 
pamirštas. Aš visą laiką galvojau, jog Kidui sutrukdė koks nors atsi- 
tiktinumas - pavyzdžiui, jis pametė dokumentą, kuriame buvo pažymėta 
lobio paslėpimo vieta, ir todėl negalėjo jo rasti. Apie tai tikriausiai 
sužinojo ir jo sėbrai, kitaip jie niekada nebūtų patyrę, kad iš viso yra 
užkastas lobis. Tušti jų ieškojimai, neturint jokių žinių, ir pagimdė šiuos, 
dabar taip paplitusius gandus. Ar jums kada nors teko girdėt, kad šioje 
pakrantėje būtų buvęs surastas didelis lobis? 

- Nekada. 

- O kad Kidas buvo sukaupęs milžiniškus turtus, visiems gerai 

žinoma. Štai kodėl aš ir vyliausi visą laiką, kad jie dar tebeguli žemėje; 
dabar, turbūt, nenustebsite, jeigu pridursiu, kad manyje iškart gimė 
viltis, kuri greitai virto tvirtu įsitikinimu, įog taip keistai rastas per- 
gamentas padės atsekti paslėpto lobio vietą. 

- Tai ką gi jūs toliau darėte? 

- Aš vėl palaikiau pergamentą prieš dar kaistresnę ugnį, bet daugiau 
niekas nepasirodė. Tuomet man dingtelėjo mintis, kad dėl to gali būti 
kaltas nešvarumų sluoksnis, dengiąs pergamentą, taigi užpyliau ant jo 
šilto vandens ir rūpestingai nuploviau. Paskui padėjau jį ant skardinės 
keptuvės, kaukolės piešiniu į apačią ir palaikiau keptuvę virš židinio, 
kuriame degė medžio anglys. Po keleto minčių, kai keptuvė smarkiai 
įkaito, išėmiau pergamento skiautę, ir koks neišsakomas buvo mano 
džiaiugsmas, kai pamačiau ją išmargintą kažkokiais ženklais, panašiais į 
išrikiuotus eilutėmis skaičius. Vėl padėjau skiautę į keptuvę ir palaikiau 
ją ten dar vieną minutę. Kai pergamentą išėmiau, jis buvo toks, kokį 
dabar matote. 

Čia Legranas vėl pakaitino pergamentą ir padavė jį man. Taip kaukolės 
ir ožiuko raudonu rašalu buvo negrabiai parašyti šie ženklai: 

53 II II +305))6*; 4826) 4 II.) 4 II); 806" ;48 +8 g60)) 85; III (;:II" 8 + 
83 (88)5" +;46 (; 88" 96" 7;8)'II (;485); 5" +27 II (; 4956" 2(57 -4 
)8g8";4069285);)6+ 84 III; I(II19;43081;8:8II I; 48 + 85;4 
)485 + 528806" 81 (II9;48;(88;4(I1734;48) 41II; 161;: 188; II 7; 

- Bet man vistiek dar tamsu it naktį, - tariau aš, grąžindamas jam 
pergamento skiautę. - Nors ir visi Golkondos* turtai būtų pažadėti už 
šios paslaptie išaiškinimą, esu tikras, jog negalėčiau to padaryti. 

- O vis dėlto,- tarė Legranas,- išaiškinti ją nėra taip sunku, kaip 
pasirodo, prabėgom peržvelgus ženklus. Šie ženklai, žinoma, yra šifras - 
tai yra, jie turi tam tikrą prasmę; Kidas, sprendžiant iš to, ką apie jį žinau, 
negalėjo sugalvoti painios kriptogramos. Todėl iš karto nutariau, jog čia 
bus tik paprastas šifras, kurio, neišprususio jėrininko supratimu, be 
rakto neįmanoma iššifruoti. 

- Tai jūs iš tikrųjų jį iššifravote? - 

Visai lengvai. Aš esu iššifravęs tūkstantį kartų painesnių slaptaraščių. 
Tam tikros gyvenimo aplinkybės, bei įgimtas polinkis paskatino mane 
domėtis panašiomis mįslėmis, ir aš priėjau štai kokią išvadą - kažin ar 

pajėgia žmogus sugalvoti tokią mįslę, kurios kitas žmogus, logiškai pro- 
taudamas, negalėtų įminti. Jeigu tik ženklai būdavo rišlūs ir įskaitomi, 
man į galvą neateidavo, jog gali būti kokių nors sunkumų iššifruojant jų 
prasmę. 

Šį kartą, kaip ir visais kitais atvejais, pirmiausia reikėjo išsiaiškinti 
šifro kalbą; mat, iššifravimo metodai, ypač paprastesniuose šifruose, 
labai priklauso nuo kalbos struktūros. Tam, kuris nori tokią mįslę įminti, 
nėra kitos išeities, kaip vadovaujantis tikimybe, bandyti iš eilės visas 
žinomas kalbas, kol atseks tikrąją kalbą. Man šios problemos nebuvo - 
tekste esantis parašas iškart ją išsprendė. Kalambūras su žodžiu kid 
galimas tik anglų kalboje. Jeigu ne ši aplinkybė, bučiau pradėjęs nuo 
ispanų ir prancūzų kalbų, kadangi Ispanijos vandenų piratas būtų užrašęs 
savo paslaptį veikiausiai viena iš šių dviejų kalbų. Taigi šiuo atveju aš 
spėjau, kad kriptograma parašyta angliškai. 

Kaip pastebėjote, tarp žodžių nėra jokių tarpų. Jeigu jie būtų, uždavinį 
būčiau išsprendęs daug lengviau. Tokiu atveju aš pradėčiau nuo trumpųjų 
žodžių sulyginimo ir analizės ir, aptikęs žodį iš vienos raidės, pavyzdžiui 
aarba!?,skaityčiau, kad tekstas jau iššifruotas. Kadangi čia nebuvo jokių 
tarpų, visų pirma nuastačiau, kaip dažnai vartojami ženklai. Suskaičiavęs 
sudariau tokią lentelę: 

ženklas 8 pasikartoja 33 kartus, 

Rašytinėje anklų kalboje dažiausiai pasitaikanti raidė - e. Po jos iš 
eilės seką: a, oidhnrstuycfglmwbkpgąxz. Tačiau raidėe sutinkama 
taip dažnai, jogsunku surasti tokį sakinį, kuriame ji nebūtu pati dažniau- 
sia raidė. 

Taigi jau pačioje pradžioje mes turime pagrindą - nereiks vien aklai 
spėlioti. Aišku, kad mūsų lentelę galima daug kur panaudoti - bet šiuo 
atvejų ji tik pirmajame darbo etape. Kadangi čia vyrauja ženklas 8, 
sakysime, kad tai anglų abėcėlės e. Norėdami patikrinti šią prielaidą, 
pažiūrėkime, ar pasitaiko ženklo 8 po du kartus iš eilės, nes anglų kalboje 
raidė e labai dažnai naudojama paromis, pavyzdžiui, žodžiuose meet, 
speed, see, agree“,ir t.t. Šiame tekste randame ne mažiau kaip penkias šio 
ženklo poras, nors kriptograma nėra ilga. 

Taigi sakykime, kad 8 tikrai reiškia e. O pats dažniausias žodis anglų 
kalboje - žymimasis artikelis the. Todėl pažiūrėkime, ar nepasikartoja 
keletą kartų vienas ir tas pats junginys iš trijų ženklų, kuriame paskuti- 
nysis ženklas yra 8. Jeigu rasime keletą tokių junginių, tai visiškai galimas 
dalykas, kad tai ir bus žodis the. Atidžiai peržiūrėję aptiksime ne mažiau 
kaip septynis junginius, susidedančius iš ženklų ; 48. Vadinasi, galime 
laikyti, kad ženklas ; reiškia t, skaičius 4 reiškia h, o skaičius 8 reiškia e - 
pastarojo skaičiaus reikšmė tuo dar kartą patvirtinama. Taip mes padarėme 
didelį žingsnį pirmyn. | 

Išaiškinę viena žodį, mes galime nustatyti nepaprastai svarbų dalyką, 
būtent, kelių žodžių pradžią ir pabaigą. Paimkite, pavyzdžini priešpaskutinį 
:48 junginį. Jis yra beveik šifro pabaigoje. Aišku, kad tuojau už šio 
junginio esantis ženklas ; yra sekančio žodžio pradžia, o iš šešių ženklų, 
sekančių po šio the, penki jau yra mums žinomi. Pakeiskime dabar šiuos 
ženklus abėcėlės raidėmis, palikdami tuščią vieta nežinomai t eeth 

Iš karto galima atmesti raides th - jos nepriklauso šiam žodžiui, 
kadangi, net įstatė į tarpą visas abėcėlės raides iš eilės, nesudarysime 
tokio šešių žodžio, kuris prasidėtų raide t ir baigtųsi th. Taigi mums 
telieka 

t ee. 


Vėl peržiūrėję visas abėcėlės raides, mes įsitikinsime, jog čia galimas 
tik žodis tree. Tokiu būdų išiaiškiname dar vieną raidę - r, pažymėtą 

ženklu (. Taigi dabar turime du žodžius iš eilės the tree". 
Truputį toliau užšių žodžių mes vėl aptinkame junginį ;48. Pažymėsime 
juo prieš einančios frazės galą ir gausime tokį derinį; 
the tree ;4(II ? 34 the. 


Pakeitę jau mums žinomus ženklus raidėmis, gauname; 
the tree thr II ?3h the. 


Jeigu dabar vietoj nežinomų ženklų paliksime tusčias vietas arba 
žymėsime juos daugtaškiais, tai turėsime: 
the tree thr...h the. 


Čia aiškiai siūlosi žodis threughŠ. Šis atradimas duoda mums dar tris 
raide: 0, u ir g, pažymėtas ženklais II? ir 3. 
Atidžiai peržiūrėję šifrą, netoli nuo pradžios randame štai kokį 
žinomų mums ženklų junginį 
83(88, arba egree. 


Tai tikriausiai yra žodžio degree? pabaiga. Taipsužinome dar vieną raidę 
d, žymimą ženklu + . 
Už keturių ženklų nuo žodžio degree matome junginį: 
:46(;88“. 


Vėl, kaip iranksčiau, vietoj žinomų ženklų įstatę raides, o nežinomus 
pažymėję taškais, skaitome: 
th. rtee. 


ir iškart darosi aišku, jog tai žodis thirteen!?, Taip iššifruojame dar dvi 
naujas raides i ir n, - žymimas ženklais 6 ir *. 
Grįžę prie kriptogramos pradžios, mes randame derinį: 
5311 +. 


Pakeitę ženklus, kaip ir anksčiau, raidėmis gauname: 
„£00d, 
ir tai mums įrodo, jog pirmoji raidė yra a, o pirmieji du kriptogramos 

žodžiai yra A good!!. 
Dabar, norint išvengti painiavos, jau galima sudaryti iššifruotų ženklų 
lentelę. Ji atrodys taip: 


5 reiškia a 

+ d 
8 , e 
3 2 £ 
4 h 
6 ž i 

* " n 
II " O 
( ' r 
; i t 

Tokiu būdų mes išaiškinome vienuoiika svarbiausių raidžių, ir nebėra 
reikalo toliau gilintis į visas iššifravimo detales. Manau, kad jus pakanka- 
mai įtikinau, jog tokios rūšies slaptaraščiai yra nesunkiai iššifruojami, ir 
bent paviršutuniškai kai supažindinau su loginiais iššifravimo princi- 
pais. Bet žinokite, kad šis mūsų turimas pavyzdys prikiauso prie pačių pa- 
prasčiausių kriptogramų. Dabar belieka jums duoti pilną ant pergamento 
parašytų ženklų vertimą. Štai ji: 

"A good elass in the bishop's hostel in the devil's seat forty-one 
degrees and thirteen minutes northeast ant by north main branch 
seventh limb east side shoot from the left eye of the death's-head a bee- 
line from the tree trough the shot fifty feet out"!2. 

- Man atrodo, - tariau aš, - ir dabar paslaptis nedaug kuo aiškesnė. 
Argi įmanoma išspausti kokią nors prasmė iš viso šio Žargono apie 
"velnio krėslus", "kaukolės" ir "Bišopo užeigas"? 

- Sutinku,- atsakė Legranas,- kad, paviršutiniškai žvilgterėjus, tekstas 
gali pasirodyti dar pakankamai keblus. Mano pirmas uždavinys buvo 
suskirstyti jį taip, kaip tai buvo sumanęs autorius. 

- Surašyti skyrybos ženklus, tiesa? 

- Kažką panašaus. 


- Bet kaip tai pavyko padaryti? 

- Aš samprotavau taip: kriptogramos autorius tyčia nesuskirstė teksto 
įsakinius, kad būtų sunkiau iššifruoti. Ne perdaug aštraus proto žmogus, 
ėmęsis tokio uždavinio, būtinai per toli nueis. Ten, kur tekste pagal 
prasmę būtų reikalinga pauzė, jis rašys žodžiais dar tankiau, negu likusi- 
ame tekste. Pažvelkite atidžiau į rankraštį ir jūs lengvai surasite penkias 
tokias vietas, kur ženklai surašyti nepaprastai tankiai. Tuo remdamasis, 
štai kaip suskirsčiau tekstą: 

"Geras stiklas Bišopo užeigoje ant velnio krėslo - keturiasdešimt 
vienas laipsnis trylika minučių - šiaurės rytuose ir į šiaurę - pagrindinė 
šaka septintoji šaka rytų pusė - šauk pro kaukolės kairiają akį - tiesioji 
linija nuo medžio per šūvį penkiasdešimt pėdų toliau". 

- Netgi dabar,- tariau aš, - dar nieko nesuprantu. 

- Aš taip pat nieko nesupratau keletą dienų,- atsiliepė Legranas. - Per 
tas dienas aš uoliai teiravausi, ar nėra Saliveno salos kaimyninėse vie- 
tovėse pastato, kuris būtų vadinamas Bišopo užeiga. Nieko apie tai 
nesužinojęs, jau norėjau išplėsti savo ieškojimų ribas ir atlikti juos sis- 
temingiau. kai vieną rytą man dingtelėjo mintis, jog Bišopo užeiga gali 
turėti kokį nors ryšį su senos kilmės Besopų šeima, kuri neatmenamais 
laikais valdę senovinius rūmus, esančius maždaug už keturių mylių į 
šiaurę nuo salos. Taigi aš nukeliavau į plantaciją ir vėl ėmiau klausinėti 
senuosiuos vietinius negrus. Galiausiai viena iškaršusi senutė pasakė, 
kad ji girdėjusi apie tokią vietą, vadinamą Besopo pilimi ir kad galėtų 
mane ten palydėti, bet tai nei pilis, nei užeiga, o tik aukšta uola. 

Aš pažadėjau gerai atsilyginti už vargą, ir ji, kiek padvejojusi, sutiko 
mane nuvesti į tąvietovė. Messuradome ją visai nesunkiai. Tadaatleidau 
senutę ir ėmiau tyrinėti vietą. "Pilis" buvo ne kas kitą, kaip netvarkingai 
susigrūdusių uolų grupė; viena uola stovėjo atskirai ir smarkiai išsiskyrė 
iš kitų savo aukščiu ir keista išvaizda. Užkopiau ant jos viršūnės ir tiesiog 
sutrikau, nebežinodamas, ką toliau daryti. 

Besvarstant nuo ko pradėti, mano žvilgsnis užkliuvo už siauros 
briaunos rytiniame uolos šlaite, esančios kokiu jardu žemiau viršūnės, 
ant kurios aš stovėjau. Ši briauna buvo išsikišusi apie aštuoniolika colių 
ir turėjo ne daugiau kaip vieną pėdą pločio; virš jos uoloje buvo įdu- 
bimas, ir briauna atrodė šiek tiek panaši į krėslą su išgaubta atkalte - 

tokius krėslus naudodavo mūsų protėviai. Neabejojau, kad čia ir yra 
"velnio krėslas", minimas rankraštyje, ir jau maniau, jog paslaptis at- 
skleista. 

Žinojau, kad "geras stiklas" tai ne kas kita, kaip žiūronas, kadangi žodį 
"stiklas" jūrininkai retai tevartoja kita prasme. Iš karto supratau, kad 
reikia žiūrėti pro žiūroną, ir tik iš tam tikros vietos, kad niekur nenukryp- 
tum. Visai neabejojau, jog frazės "keturiasdešimt vienas laipsnis trylika 
minučių" ir "šiaurės rytuose ir į šiaurę" nurodo, į kur reikia nukreipti 
žiūroną. Smarkiai sujaudintas šių atradimų, nuskubėjau namo, pasiėmiau 
žiūroną ir vėl grįžau prie uolos. 

Nusileidau ant briaunos ir pamačiau, jog ant jos galima sėdėti tik 
vienoje, tam tikroje padėtyje. Mano spėliojimai pasitvirtino. Tada pasiėmiau 
žiūroną. Suprantama, žodžiai "keturiasdešimt vienas laipsnis trylika 
minučių" nurodė tik aukštį virš akiračio, kadangi horizontali kryptis 
buvo aiškiai nusakyta žodžiais "šiaurės rytuose ir į šiaurę". Su kišeninių 
kompasu nustačiau tą kryptį, po to kiek galima tisliau nukreipiau žiūroną 
keturiasdešimt vieno laipsnio kampu ir ėmiau pamažu jį judinti aukšiyn 
ir žemyn. Staiga mano dėmesį patraukė apvali kiaurymė ar anga tolumoje 
stūksančio didžiulio medžio lapijoje. Medis buvo aukštai iškilęs viršvisų 
kitų. Šios kiaurymės centre pastebėjau baltą dėmę, bet iš pradžių ne- 
galėjau įžiūrėti, kas tai yra. Nutaikęs žiūrono fokusą, aiškiai pamačiau, 
kad tai žmogaus kaukolė. 

Šis atradimas nudžiugino mane - dabar jau buvau tikras, kad paslaptis 
išaiškinta, kadangi žodžiai "pagrindinė šaka, septintoji šaka, rytų pusė" 
tikriausiai nusakė kaukolės vietą ant medžio, o nurodymas "šauti pro 
kaukolės kairiąją akį" galėjo reikšti tik viena - lobio buvimo vietą. 
Supratau, kad pro kairiąją kaukolės akį reikia numesti kulką, o nuo 
artimiausio taško kamiene per "šuvį", tai yra, per kulkos kritimo vietą, 
eikia išvesti tiesiąją liniją ir atmatuoti ta pačia kryptimi penkiasdešimt 
pėdų. Tokiu būdu bus surasta tam tikra vieta, kur, galimas dalykas, yra 
užkastas lobis. 

- Visa tai, - pastebėjau aš,- yra nepaprastai aišku ir, nežiūrint viso 
painumo, paprasta ir logiška. O ką darėte po apsilankymo Bišopo 
užeigoje? 

- Gerai įsidėmėjęs medžio vietą, grįžau namo. Vos tik pakilau nuo 

"velnio krėslo", apvalioji kiaurymė dingo, ir kiek aš beieškojau akimis, 
daugiau jos nebemačiau. Visas šio sumanymo išradingumas, man rodos, 
ir yra tai (tuo aš įsitikinau, pakartojęs bandymą keletą kartų), jog 
apvaliąją kiaurymę galima matyti tik iš vienos vienintelės vietos - nuo tos 
siauros briaunos uoloje. 

Šioje ekspedicijoje į "Bišopo užeigą" mane lydėjo Jupiteris, kuris, be 
abejo, pastebėjo, kad jau keletą savaičių mano elgesys labai keistas, ir 
stengėsi nepasitraukti nuo manęs nė per žingsnį. Bet sekančią dieną 
atsikėliau labai anksti ir, pasprukęs nuo jo, išėjau į kalnus ieškoti medžio. 
Suradau jį tik po didelio vargo. Kai grįžau namo vėlai vakare, mano 
tarnas rengėsi mane išperti. O kas buvo toliau, viską pats Žinote. 

- Reikia manyti, - tariau aš,- jog pirmą kartą jums nepavyko surasti 
vietos dėl Jupiterio neapdairumo, kadangi jis numetė vabalą ne pro 
kairiąją, o pro dešiniaąją kaukolės akį. 

- Žinoma! Dėl šios klaidos mes nukrypome du su puse colio nuo 
"šūvio" - tai yra nuo kuolelio po medžiu. Jeigu lobis būtų buvęs po "šūviu", 
ši klaida nebūtų turėjusi reikšmės. Bet "šūvis" ir artimiausias jam taškas 
medžio kamiene buvo tiktai du punktai, per kuriuos turėjo būti nustatyta 
kryptis. Ši klaida, nors ir tokia nežymi pradžioje, tolstant nuo medžio vis 
didėjo, o kai pasiekėme penkiasdešimties pėdų nuotolį, visiškai pam- 
kažkur tikrai yra užkastas lobis, visas mūsų darbas būtų buvęs veltui. 

- Bet tas jūsų iškilmingas tonas, tas mosavimas vabalu - kaip visa tai 
buvo keista! Aš tikrai maniau, kad jūs pamišote. O kodėl užsispyrėte pro 
kaukolės akį numesti vabalą, o ne kulką? 

- Matote, atvirai kalbant, kai jūs ėmėte galvoti, kad man pasimaišė 
protas, aš susierzinau ir nusprendžiau jus saviškai nubausti - apdumti 
jums akis šia maža mistifikacija. Dėl to ir mosavau vabalu, dėl to liepiau 
jį numesti nuo medžio. Jūs pats sakėte, kad vabalas labai sunkus, taigi 
man ir atėjo į galvą tokia mintis. 

- Taip,suprantu, Dabar man liko tik vienas neaiškus klausimas. Iš kur 
tie duobėje rasti skeletai? 

- Į šį klausimą aš lygiai taip pat negaliu atsakyti, kaip ir jūs. Tačiau 
man rodos, jog tai galima paaiškinti tik vienaip - nors ir labai šiurpu 
patikėti tokiu žiaurumu. Kidas,- jeigu tai tikrai buvo Kidas (aš pats tuo 

neabejoju),- užkasdamas šį lobį, matyt, niekaip negalėjo išsiversti be 
pagalbininkų. O užbaigęs darbą, turbūt, nusprendė atsikratyti šios paslap- 
ties liudininkais. Galbūt, užteko poros kirstuvo smūgių, kai jo pagalbin- 
inkai darbavosi duobėje, o gal prireikė ir visos dešimties - kas gali 
pasakyti? 


ŽMOGŽUDYSTĖ 
MORGO 
GATVĖJE 


ŽMOGŽUDYSTĖ MORGO GATVĖJE 


Vadinami analitiniai mūsų proto sugebėjimai patys nalabai duodasi 
analizuojami. Apie juos sprendžiame tik iš rezultatų. Tarp kitko, žinome, 
kad asmenys, itin šia prasme apdovanoti, iš to visuomet turi didžiausią 
pasitenkinimą. Kaip stipruolis džiaugiasi savo fizine jėga ir su malon- 
umu daro pratimus raumenims lavinti, lygiai taip ir analitikas didžiuojasi 
savo mokėjimu narplioti painiausius klausimus. Jam patinka netgi 
paprasčiausi uždaviniai, kur gali pasireikšti jo talentas. Jis nepaprastai 
mėgsta mįsles, galvosūkius, kriptogramas; jis spręsdamas, parodo tiek 
įžvalgumo, jog eilinis protas tai laiko kone antgamtišku dalyku. Jo 
išvados, kylančios iš pačio metodo esmės ir dvasios, iš tikro atrodo kaip 
intuicijos stebuklas. 

Savybę analizuoti reiškinius ugdo matematikos studijos, ypač tas jos 
aukštasis skyrius, kuris neteisingai ir tik grynai dėl savo atvirkštinių 
veiksmų yra vadinamas analize par excellence!3. Bet juk apskaičiavimas 
- tai dar nėra analizė. Šachmatininkas, pavyzdžiui, visada apskaičiuoja, 
bet anaiptol neanalizuoja. Iš to seka, jog tvirtinimas, esą žaidimas 
šachmatais daro poveikį protui, yra nesusipratimas. 

Čia aš rašau ne traktatą, o tik paprastą įžangą ne visai įprastam ap- 
sakymui, pateikdamas atsitiktines pastabas, ir todėl naudojuosi proga 
pareikšti, jog kuklus žaidimas šaškėmis reikalauja žymiai daugiau sub- 
tilių mąslaus intelekto pastangų ir užduoda jam kur kas esmingesnius ir 
naudingesnius uždavinius, negu kad rafinuota šachmatų tuštybė. Pasta- 
rajame žaidime, kuriame figūros yra nevienodos vertės ir gali daryti 
įvairiausius ir keisčiausius ėjimus, sudėtingumas neteisingai laikomas 
gilumu (neretai pasitaikanti klaida). Didžiulę reikšmę čia turi dėmesys. 
Užtenka tikvalandėlę jamsusilpnėti, ir jūs perapsirikimą sau pakenksite 
arba pralaimėsite. Kadangi šachmatų ėjimai yra ne tik įvairūs, bet ir 
skirtingi pagal savo vertę, tai šansai apsirikti didėja; ir devyniais atvejais 
iš dešimties laimi ne įžvalgesnis,o atidesnis žaidėjas. Tuo tarpu žaidžiant 
šaškėmis, priešingai, galimas vienintelis ėjimas su keliais nereikšmingais 
variantais ir todėl apsirikti yra mažiau galimybių, dėmesys, palyginti, 
nevaidina didesnio vaidmens, laimėjimas daugiausia priklauso nuo žaidėjo 
įžvalgumo. Aiškumo dėlei įsivaizduokime šaškių partiją, kur likusios tik 

keturios damkės, taigi, žinoma, apsirikimo negali būti. Visiškai aišku, 
jog čia pergalę lems (jeigu abu lošėjai yra vienodo pajėgumo) tik apgal- 
vota taktika - sutelktų intelekto pastangų rezultatas. Šaškių nebetur- 
ėdamas, analitikas stengiasi įsiskverbti į priešininko mintis, svarsto, ką 
jis darytų jo vietoje, ir neretai iš pirmo žvilgsnio pastebi tą vienintelę 
(kartais tiesiog absurdiškai paprastą) kombinaciją, kuri pastūmi priešin- 
inką padaryti klaidą arba per skubėjimą apsiskaičiuoti. 

Vistas jau seniai garsus dėl savo įtakos vadinamam apskaičiavimo 
sugebėjimui; yra žinoma, kad dideli protai randa jame kažkokį nepaaiški- 
namą pasitenkinimą ir niekina šachmatus, kaip tuščią užsimimą. Be 
abejo, nėra kito žaidimo, reikalaujančio tokio didelio sugebėjimo anal- 
izuoti. Geriausias pasauly šachmatininkas tėra tik geriausias šach- 
matininkas; į meistriškumą lošti vistą įeina mokėjimas laimėti pergalę 
visose svarbesnėse veiklos srityse, kur protas rungtyniauja su protu. Kai 
aš sakau "meistriškumas", aš turiu galvoje tą tobulumo laipsnį, kada 
naudojamasi visais šaltiniais, užtikrinančiais teisėtą pergalę. Šiešaltiniai 
yra ne tik gausūs, bet ir įvairūs, jie dažnai slypi minčių gelmėse, visiškai 
neprieinamosevidutiniam protui. Kas atidžiai stebi, tas aiškiai atsimena, 
ir todėl kiekvienas atidus šachmatininkas gerai loš ir vistą, kadangi 
Hoilo!“ taisyklės (pagrįstos paprasčiausia lošimo technika) yra visiems 
lengvai suprantamos. Taigi užtenka turėti atmintį ir laikytis "vadovėlio", 
kad žmonės tave pripažintų geru lošėju. Tačiau analitiko menas at- 
siskleidžia kaip tik tuose dalykuose, kurių taisyklės nenumato. Jis tylomis 
stebi ir daro daugybę išvadų. Taip pat, galimas dalykas, daro ir jo 
partneriai; bet jų gautoje informacijoje nusveria ne tiek teisingos išva- 
dos, kiek stebėjimo kokybė. Svarbiausia yra žinoti, ką stebėti. Bet mūsų 
lošėjas savęs visai nevaržo, ir, nors lošimas yra jo dėmesio centre, jis 
nesibodi daryti išvadų iš to, kas su lošimu neturi nieko bendro. Jis 
tyrinėja partnerio veidą ir rūpestingai lygina jį su savo priešininkų 
veidais. Stebi, kaip kiekvienas jų laiko kortas, ir dažnai atspėja kozirį po 
kozirio ir oniorą po onioro iš jų žvilgčiojimų į kortas. Lošimo metu jis 
stebi lošėjo mimiką, ir jam kyla daugybė minčių, matant, kaip tikrumas, 
nuostaba, džiūgavimas ar apmaudas keičia veidus. Iš to, kaip Žmogus 
susibraukia nuo stalo kirtį, jis sprendžia, ar po šito seks ir antras. Jis 
perpranta, kada korta metama šiaip sau, akims apdumti. Nejučia ar 

nenorom išsprūdęs žodis, netyčia iškritusi ar atsivertusi korta ir jos 
slėpimas - būkštaujant ar nerūpestingai, kirčių skaičiavimas ir jų eilės 
tvarka, sutrikimas, svyravimas, nekantrumas ar baimingas delsimas - visa 
tai parodo jo tariamai intuityviam suvokimui tikrąją padėtį. Po dviejų 
trijų pirmųjų ėjimų jis jau puikiai žino, kas ką turi, ir lošia taip užtikrin- 
tai, tarsi visi kiti lošėjai būtų atidengę savo kortas. Sugebėjimo analizuoti 
nereikia painioti su paprastu išradingumu, kadangi analitikas visuomet 
būna išradingas, gi išradingas žmogus dažniausiai nesugeba analizuoti. 
Sugebėjimą nuosekliai mąstyti ar daryti kombinacijas, kuriuo paprastai 
reiškiasi išradingumas ir kuriam frenologai (mano nuomone, klaidingai) 
teikia atskirą organą, laikydami šią savybę pradine, dažniausiai turi ir tie, 
kurių protinis lygis visais kitais atvejais ribojasi su idiotizmu, kaip šitai 
yra iškėlę rašytojai moralistai. Iš tikrųjų, tarp išradingumo ir analitinių 
gabumų yra žymiai didesnis skirtumas, negu tarp fantazijos irvaizduotės, 
bet šis skirtumas savo pobūdžiu yra grynai analogiškas. Ir išties galima 
įsitikinti, kad išradingi žmonės visuomet yra fantastai, o žmonės tikrai 
didelės vaizduotės - analitikai. 

Tolesnis pasakojimas tam tikra prasme pailiustruos skaitytojui čia 
išdėstytus samprotavimus. 

Gyvendamas Paryžiuje 18.. metų pavasarį ir dalį vasaros, susipažinau 
su tokiu mesje Š.Ogiustu Diupenu. Šis jaunuolis buvo kilmingos, netgi 
garsios giminės palikuonis, bet visokios nesėkmės įvarė jį į tokį skurdą, 
jog jis prarado visą savo energiją, nieko daugiau jau nebesiekė ir nebe- 
sirūpino atgauti prarasto turto. Iš kreditorių malonės jam buvo likusi 
nedidelė tėvonijos dalis, ir jis, laikydamasis grižčiaisios ekonomijos, 
tenkindamasis mažų, šiaip taip sudurdavo galą su galu, abejingas gyven- 
imo vilionėms. Vienintelis malonumas, kurį jis sau leido, buvo knygos, 
ojų Paryžiuje nesunku gauti. 

Pirmą kartą mudu susitikome vienoje nežymioje bibliotekoje, Mon- 
martro gatvėje, kur abu ieškojome tos pačios, labai senos ir vertingos 
knygos, ir tai mus suartino. Vėliau mudu dažnai susitikdavome. Mane 
giliai sudomino jo šeimos istorija, kurią jis smulkiai papasakojo su visu 
atvirumu, būdingu prancūzams, kada jie kalba apie save. Stebino mane 
ir jovisapusiškas apsiskaitymas; o svarbiausia - aš negalėjau nesigėrėti jo 
nepaprastu įkarščiu ir gaiviu vaizduotės šviežumu. Aš tuo metu Paryžiuje 

turėjau savų interesų ir, jausdamas, kad tokio žmogaus draugystė man 
bus neįkainojamas lobis, atvirai jam apie tai pasakiau. Galiausiai mes 
nusprendėme gyventi drauge tol, kol aš būsiu Pryžiuje; o kadangi mano 
žemiški reikalai nebuvo taip pė ora Ža jo, tai aš, jam sutikus, 
išnuomovau nuošaliame ir tyliame Sen-Zermeno priemiesčio kampel- 
vie įmantrios architektūros, nuo senumo nušiurusį, vos negriūvantį 
namą, o viduje viską priderinau prie mūsų abiejų melancholiškos, pilnos 
fantazijų nuotaikos; šį namą šeimininkai jau seniai buvo palikę dėl 
kažkokių prietarų, kurių mes nė nesistengėme sužinoti. 

Jeigu žmonės būtų žinoję, kaip mes čia leidome dienas, mus būtų 
palaikę bepročiais, nors, galimas dalykas, nekenksmingais bepročiais. 
Mes buvome visiškai atsiskyrę nuo pasaulio. Nepriiminėjome jokių 
lankytojų. Naują gyvenamąją vietą laikiau didžiausioje paslaptyje nuo 
savo buvusių draugų. O Diupenas jau daugelį metų nebeturėjo pažįstamų 
Paryžiuje, ir jo niekas ten nežinojo. Mes gyvenome tiktai savo pačių 
pasaulyje. 

Keistas mano draugo fantazijos užgaidas (nes kaip kitaip ji galėčiau 
pavarai) buvo Nakties pamilimas; ir aš nuolankiai priėmiau šią bizar- 
rerie!5, kaip ir visas kitas, visiškai pasiduodamas nažabotiems jo įnori- 
ams. Tamsiaveidė deivė tolydžio apleisdavo mus, o mes, nenorėdami 
skirtis su ja, griebdavomės apgaulės. Vos tik imdavo brėkšti, užver- 
davome sunkias mūsų senojo namo langines ir uždegdavome porą kve- 
piančių žvakių, kurios skleisdavo dulsvą, vaiduoklišką šviesą. Ir pasiner- 
davome į fantazijas - skaitydavome, rašydavome, šnekučiuodavomės, iki 
laikrodžio dūžiai pranešdavo atėjus tikrąją Tamsą. Tada, susikabinę už 
parankių, vaikščiodavome gatvėmis, tęsdami dienos pokalbius, arba 
klajodavome iki vėlyvos nakties, ieškodami didžiulio miesto šviesų ir 
šešėlių Žaidime tų neišsenkančių paskatų protui, kurių teikia ramus 
stebėjimas. 

Tokiomis valandomis aš negalėjau neatkreipti dėmesio ir nesižavėti 
nuostabiu Diupeno analitiniu protu, nors to ir reikėjo tikėtis, kadangi jis 
turėjo tokią turtingą vaizduotę. Atrodė, jog jam taip pat patinka mėgau- 
tis šiuo sugebėjimu - jei ne didžiuotis - ir jis nesivaržydamas prisipažino, 
kiek tai jam teikia malonumo. Jis girdavosi, iš pasitenkinimo tyliai 
kikendamas, jog dauguma žmonių jam tarsi atverstos knygos, ir visada 

patvirtindavo savo žodžių teisingumą, betarpiškai ir stebinančiai įro- 
dydamas, kaip gerai pažįsta mane patį. Tokiais atvejais jis darydavosi 
šaltas ir atitolęs; žvelgdavo kažkokiomis nematančiomis akimis, o balsas, 
gražus tenoras, pavirsdavo diskantu ir būtų skambėjęs kone irzliai, jeigu 
ne ramus tonas ir aiški tarsena. Stebėdamas jį tokiomis valandėlėmis, aš 
dažnai susimąstydavau apie senovinę sielos dvipumo teoriją ir mėgau- 
davausi mintimi apie dvilypį Diupeną - kūrėją ir analitiką. 

Iš to, ką dabar pasakiau, nespręskite, jog rengiuosi atskleisti kažkokią 
paslaptį arba rašyti romaną. čia aprašytieji mano draugo prancūzo 
bruožai yra tiktai sujaudinto, o, galbūt, nesveiko proto išdava. Bet gyvas 
pavyzdys geriau pailiustruos jo tuometinių pastabų charakteringas ypaiybes. 

Vieną naktį vaikščiojame ilga ir šiukšlina gatve, netoli Pale-Rojalio. 
Mes abu buvome paskendę mintyse, ir kokia penkiolika minučių nė 
vienas nepravėrėme burnos. Staiga Diupenas sudrumstė tylą tokiais 
žodžiais: 

- Teisingai, jis toksai neužauga. Geriau tiktų Varjete teatrui. 

- Dėl to negali būti abejonės,- atsakiau nesąmoningai ir ne iškart 
suvokiau (taip giliai buvau paskendęs mintyse), kaip tiksliai jo žodžiai 
sutapo su mano mintimis. Bet sekančią akimirką atsikvošėjau, ir mano 
nustebimui nebuvo ribų. 

- Diupenai,- tariau rimtai,- tai man visai nasuvokiama. Prisipažinsiu 
atvirai, jog esu apstulbintas, tiesiog negaliu patikėti savo ausimis. Iš kur 
galėjote žinoti, kad galvoju apie..? - Čia aš padariau pauzę, norėdamas 
įsitikinti, ar jis tikrai Žino, apie ką mąsčiau. 

- „apie Šantiljį,- užbaigė jis. - Kodėl nebaigėte? Jūs pagalvojote, kad 
dėl savo menkos figūros jis netinka tragedijai. 

Kaip tik apie šią temą ir sukosi mano mintys. Šantiljis, guondam19 
kuprius iš Sen-Deni gatvės, buvo tiesiog pamišęs dėl teatro, pabandė 
Kserkso!! vaidmenį to paties vardo Krebiljono tragedijoje ir už šias 
pastangas tapo visuotinų patyčių objektu. 

- Paaiškinkite man, dėl dievo meilės,- sušukau aš,- kokiu metodu, 
jeigu toksai yra, jus prasiskverbėte į mano sielą. - Prisipažinsiu, kad 
buvau taip apstulbintas, jog net nenorėjau jam to parodyti. 

- Tai daržovininkas,- atsakė mano draugas,- davė jums mintį, kad 
tasai batų lopytojas yra nepakankamo ūgio Kserksui etid genus omnelš. 

- Daržovininkas! Ką jūs kalbate! Nepažįstu jokio daržovininko. 

- Žmogus, kuris atsitrenkė į jus, kai mes prieš kokia penkiolika 
minučių įsukome į šią gatvę. 

Dabar prisiminiau, kad kažkoks daržovininkas su didžiule obuolių 
pintine ant galvos iš tikro vos neparvertė manęs, kai mes pasukome iš S. 
gatvės į šį skersgatvį, kuriame stovėjome. Bet ką tai galėjo turėti bendro 
su Šantilju, aš taip ir negalėjau suprasti. 

Diupene nebuvo nė kruopelės šarlataniškumo. 

- Paaiškinsiu, - tarė jis. - O kad jūs viską gerai suprastumėte, visų 
pirma atstatysime iš eilės jūsų mintis, pradedant nuo tomomento, kada 
aš su jumis kalbėjausi, iki susidūrimo su tuo daržovininku. Pagrindinės 
grandys yra šios: Šantiljis, Orionas, daktaras Nikolsas!?, stereotomija, 
grindinio akmenys ir daržovininkas. 

Nedaug tėra žmonių, kuriems bent kartą gyvenime nebūtų atėjusi į 
galvą mintis, įdomumo dėdei atsekti žingsnis po žingsnio viską, kas juos 
privedė prie vienokių ar kitokių išvadų. Toksai užsiėmimas dažnai esti 
labai įdomus; ir žmogų, kuris tai daro pirmą kartą, nustebina tas tariamai 
didelis nuotolis bei visiškas neatitikimas tarp išeities taško ir tikslo. 
Taigi, koks buvo mano nustebimas, kai išgirdau prancūzo pasakytuosius 
žodžius ir turėjau pripažinti, kad jis kalba tiesą. Jisai tęsė: 

- Kiek prisimenu, sukdami iš S. gatvės, mes kalbėjomės apie arklius. 
Tai buvo paskutinė mūsų pokalbio tema. Kai perėjome į šią gatvę, vaisių 
pardavėjas su didžiule pintine ant galvos, skubiai eidamas pro mus, 
pastūmė jus ant akmenų krūvos, suverstos toje vietoje, kur taisoma 
gatvė. Jūs užsistojote ant vieno tų akmenų, paslydote ir truputį patempėte 
koją, rodos, susierzinote ar supykote, sumurmėjote keletą žodžių, at- 
sisukote, žvilgterėjote į akmenų krūvą ir vėl tylėdamas ėjote toliau. 
Nekreipiau per daug dėmesio į tai, ką jūs darote; tačiau stebėjimas 
pastaruoju metu man tapo tiesiog būtinybe. 

Akis įbedėte į žemę ir apmaudžiai žvelgėte į grindinio duobes ir 
pravėžas (iš to sprendžiau, kad jūs vis dar galvojate apie akmenis, kol 
priėjome nedidelę LamartinoŽ gatvę, kuri, bandymo tikslais, buvo 
išgrįsta glaudžiai ir tiksliai sujungtomis plokštėmis. Čia jūsų veidas 
nušvito, ir pastebėjęs, kad judinate lūpas - nesuabejojau, jog šnabždate 
žodį "stereotomija", terminą, kuriuo taip pretenzingai buvo pavadintas 

tokios rūšies grindinys. Aš žinojau, kad negalite ištarti žodžio "stereot- 
omija", tuo pačiu metu nepagalvojęs apie atomus, o taip pat ir apie 
Epikuro teorijas; kadangi tada, kai mes prieš kiek laiko kalbėjomės šia 
tema, aš pasakiau, kad blankius įžymiojo graiko spėliojimus, beveik 
neatkreipusius niekieno dėmesio, nuostabiai patvirtino naujoji kos- 
mogonija, tai jaučiau, kad negalėsite susilaikyti nepakėlęs akių į didįjį 
ūką Oriono žvaigždyne, ir tikrai tikėjausi, kad tai padarysite. Jūs pažvelgėte 
aukštyn; dabar buvau tikras, jog teisingai seku jūsų pėdomis. Tačiau 
vakarykščiame Musee numeryje satyrikas, kandžiai pašiepęs kurpių, 
kuris, apsiavęs kuturnomis, pakeitė net savo vardą, pacitavo mūsų dažnai 
minimą lotyniško eilėraščio eilutę. Turiu galvoje eilutę: 

Perdidit antiguum litera prima sonum?2!. 

Esu jums sakęs, kad čia kalbama apie Orioną, anksčiau vadintą 
Urionu, ir kadangi iš šio mano paaiškinimo jūs sąmoningai pasišaipėte, 
nutariau, kad to negalėjote pamiršti. Todėl buvo aišku, kad būtinai 
sugretinsime Orioną ir Šantiljį. Kad taip ir padarėte, supratau iš šypsenos, 
nuslinkusios jūsų lūpomis. Jūs pagalvojote apie nelaimingojo kupriaus 
pražūtį. Iki tol ėjote susikuprinęs, bet dabar pastebėjau, išsitiesėte visu 
ūgiu. Nusprendžiau, kad jūs pagalvojote apie menkutę Šantiljo figūrą. 
Šioje vietoje aš pertraukiau jūsų susimąstymą, pastebėdamas, kad tasai 
Šantiljis iš tikrųjų yra neužauga ir jis labiau tiktų Varjere teatrui. 

Po valandėlės, bevartant laikraščio Gazete des Tribunaux+2 vakarinį 
numerį, dėmesį patraukė tokia žinutė: 

NEPAPRASTA ŽMOGŽUDYSTĖ. Šiandien apie trečią valandą ryto, 
Sen-Roko kvarialo gyventojus pažadino siaubingi klyksmai, pratisai 
sklidę, kaip rodėsi, iš namo Morgo gatvėje, ketvirtojo aukšto, kur, kaip 
buvo žinoma, gyveno tik kažkokia madam L'Espane ir ios duktė madmuazel 
Kamilė L'Espane. Po trumpos sugaišties, kurią sukėlė tuščios pastangos 
įeiti į namus prastu būdu, teko su dalba išlaužti vartus, ir kokie aštuoni 
ar dešimt kaimynų, lydimi dviejų žandarų, įsiveržė į namą. Tuo metu 
klyksmai jau buvo nutilę; tačiau, kai žmonės užbėgo į pirmąją laiptų 
aikštelę, buvo girdėti piktai besiginčiją du ar daugiau šiukštūs balsai, 
kurie, matyt, sklido iš viršutinės namo dailies. Pasiekus antrąją laiptų 
aikštelę, šie garsai taip pat nuščiuvo,ir įsiviešpatavo visiška tyla. Žmonės 
išsiskirstė po namą, skubiai apžiūrinėdami vieną kambarį po kito. Kai 

pagaliau įėjo į erdvų miegamąjį ketvirtajame aukte, kurio langai yra į 
kiemo pusę (durys buvo užrakintos iš vidaus, taigi teko jas išlaužti), jie 
buvo ne tik sukrėsti, bet ir apstulbinti to, ką išvydo. 

Kambaryje buvo viskas baisiausiai sujaukta - baldai sulaužyti ir 
išmėtyti į visas puses. Čia stovėjo tik viena lova, iš kurios patalynė buvo 
išimta ir nusviesta ant grindų. Ant kėdės gulėjo kraujuotas skustuvas. 
Prie židinio buvo prilipę du ar trys ilgi ir stori kuokštai Žilų plaukų, 
sumirkusių kraujyje ir išpeštų, matyt, su šaknimis. Ant grindų buvo rasti 
keturi napoleondorai, auskaras su topazu, trys dideli sidabriniai šauktai, 
trys šaukšteliai iš melchioro ir du maišeliai, kuriuose buvo apie keturis 
tūkstančius auksinių frankų. Komodos, stovinčios kampe, stalčiai buvo 
ištraukti ir, atrodo, išvogti, nors juose ir pasiliko dar daug daiktų. Po 
patalyne (ne po lova) buvo aptiktas seifas. Jis buvo atviras, raktas dar 
tebekyšojo spynelėje. Išskyrus keletą pageltonavusių laiškų ir kitų 
nereikšmingų popiergalių, jame nieko daugiau nebuvo. 

Madam L'Espane pėdsakų čia nesimatė. Bet pakuroje buvo pas- 
tebėta nepaprastai daugsuodžių, pradėta ieškoti kamine ir (kaip baisu!) 
iš ten buvo ištrauktas, galva žemyn, dukters kūnas; tokiu būdu jis buvo 
įkištas gana giliai į siaurą židinio angą. Lavonas dar buvo šiltas. Apžiūrėjus 
jį paaiškėjo, kad oda daugelyje vietų nudrėksta, be abejonės, dėl to, kad 
kūnas buvo jėga įgrūstas į dūmtraukį ir iš ten ištrauktas. Veidas buvo 
smarkiai sudraskytas, ant kaklo matėsi tamsios mėlynės ir gilūs nagų 
pėdsakai, tarytum nužudytoji būtų buvusi pasmaugta. 

Kruopščiai apieškoję visą namą ir nieko naujo nebesuradę, žmonės 
išbėgo į nedidelį grįstą vidinį kiemą. Čia gulėjo negyva senutė, kurios 
kaklas buvo taip giliai perpjautas, jog, pabandžius pakelti lavoną, galva 
visai atsiskyrė. Ir kūnas, ir veidas buvo siaubingai sužaloti, - ypač kūnas 
- jis beveik nebeturėjo Žmogaus pavidalo. 

Atrodo, kad kol šiai šiurpiai paslapčiai išaiškinti nėra nė mažiausios 
galimybės." 

Sekančią dieną laikraštyje buvo pateikta papildomų duomenų. 

"TRAGEDIJA MORGO GATVĖJE. Ryšium su šia nepaprasta ir 
šiurpia piktadaryste buvo apklausinėta daugasmenų, tačiau nieko naujo, 
kas galėtų atskleisti šią paslaptį, nesužinota. Žemiau pateikiame liudin- 
inkų parodymas. 

Polina Diubur, skalbėja, paliudijo, kad abi nužudytąsias ji pažinojusi 
trejus metus, kadangi joms skalbusi visą šį laiką. Tarpusavio santykiai 
tarp senutės ir jos dukters buvę, kaip atrodo, geri - jos labai mylėjusios 
viena kitą. Atlygindavusios visuomet dosniai. Apie jų gyvenimo būdą ir 
pragyvenimo šaltinius nieko negalinti pasakyti. Mananti, kad madam 
L'Espane užsidirbdavusi lėšų pragyvenimui būrimu. Buvo kalbama, kad 
ji turinti santaupų. Skalbėja nieko nesutikdavusi tame name, kada 
užeidavo baltinių arba atnešdavo juos išskalbtus. Tikrai žinanti, kad 
tarnaitės jos nelaikiusios. Rodosi, išskyrus ketvirtą aukštą, visame name 
nebuvę jokių baldų. 

Pjeras Moras, tabako krautuvės savininkas, paliudijo, kad jau beveik 
ketverius metus jis pardavinėdavęs madam L'Espane nedideliais kiekiais 
uostomąjį irrūkomąjį tabaką. Jis gimęs šioje miesto dalyje ir visą laiką čia 
gyvenęs. Velionė ir jos dukra daugiau kaip šešeri metai gyvenusios name, 
kuriame buvo rasti jų lavonai. Iki tol čia gyvenęs juvelyras išnuomodavęs 
viršutinius kambarius įvairiems asmenims. Namas buvo madam L'Es- 
pane nuosavybė. Nepatenkinta savo nuomininku, kuris piktnaudžiavęs 
patalpomis, čia persikėlusi ji pati, O tuščių kambarių niekam nebeišnuomo- 
davusi. Senutė buvo suvaikėjusi. Per šiuos šešerius metus liudininkas jos 
dukterį tematęs tik kokius penkis ar šešis kartus. Abi jos gyvenusios labai 
užsidarusios - buvo laikomos turtingomis. Jis girdėjęs kaimynus šnekant, 
kad madam L'Espane užsiimdavusi būrimu, bet tuo netikįs. Niekada 
nepastebėjęs ką nors įeinanti į namus, išskyrus pačią senutę ir jos 
dukterį; porą kartų buvo užėjęs kažkoks patarnautojas ir kokius aštuonis 
ar dešimt kartų - gydytojas. 

Panašiai liudijo ir kiti kaimynai. Niekas nenurodė, kad šį namą būtų 
kas nors dažnai lankęs. Niekas taip pat nežinojo, ar madam L'Espane ir 
jos duktė turėjo kokių nors giminančių. Fasado langinės retai buvo 
atidaromos, o iš kiemo pusės jos buvo visą laiką uždarytos, išskyrus tik 
didįjį kambarį ketvirtajame aukšte. Namas dar visai geras ir nelabai 
senas. 

Izidoras Miuse, žandaras, paliudijo, kad apie trečią valandą ryto jis 
buvo iškviestas prie to namo ir kad prie vartų radęs apie dvidešimt ar 
trisdešimt žmonių, mėginančių įsibrauti vidun. Pagaliau vartus pavykę 
atidaryti durklu - ne dalba. Tai jam buvę nesunku padaryti, kadangi vartai 

buvo dvipusiai, nei iš apačios, nei iš viršaus neužklęsti. Klyksmai sklido 
tol, kol buvo atidaryti vartai - tada staiga nutilę. Tai galėję būti vieno ar 
kelių kankinamų žmonių šauksmai - jie buvo garsūs ir pratisi, one trumpi 
ir su pertraukomis. Kai pasiekė pirmąją laiptų aikštelę, išgirdęs du bal- 
sus, piktai ir garsiai besibarančius - vienas kalbėjęs šiurkščiu, kimiu 
balsu, antrasis tarsi spiegė - kažkoks keistas balsas. Jam pavykę nugristi 
keletą pirmojo žodžių, kurie buvo prancūziški. Esąs tikras, kad tai buvęs 
ne moters balsas. Galėjęs atskirti žodžius sacre ir diable?3. Tasai spiegiąs 
balsas buvęs užsieniečio. Negalįs pasakyti, ar tai buvęs vyro ar moters 
balsas. Negalėjęs suprasti žodžių, bet manąs, kad jie buvę ispaniški. Kam- 
bario ir lavonų būklę liudininkas nusakė lygiai taip pat, kaip ir mes savo 
vakarykščiame aprašyme. 

Anri Diuvalis, kaimynas, pagal profesiją sidabrakalys, parodė, kad jis 
buvęs tarp tų žmonių, kurie pirmieji įėję į namą. Aplamai patvirtinąs 
Miuse parodymus. Vos tik jie įsilaužę pro vartus, tuojau juos vėl uždarę, 
norėdami sulaikyti minią, kuri, nežiūrint vėlyvo laiko, sparčiai didėjusi. 
Spiegiąs balsas, liudininko nuomone, galėjęs būti italo. Esąs tikras, jog 
tai ne prancūzo. Negalįs pasakyti, ar tai buvęs vyro balsas. Galėjęs būti ir 
moters. Italų kalbos jis nemokąs. Taigi, negalėjęs atsirti žodžių, bet iš 
intonacijos esąs tikras, jog kalbėjęs italas. Pažinojęs madam L'Espane ir 
jos dukterį. Dažnai pasišnekėdavęs su jomis, Įsitikinęs, kad nei viena iš 
nužudytųjų nekalbėjusi spiegiančiu balsu. 

Odenheimeris, restorano savininkas. Liudininkas pats pasisiūlė duoti 
parodymus. Prancūziškai jis nemoka, todėl buvo apklausinėjamas per 
vertėją. Kilęs iš Amsterdamo. Jis ėjęs pro namą kaip tik tuo metu, kai 
pasigirdę klyksmai. Jie trukę keletą minučių, gal apie dešimtį. Buvo ilgi 
ir garsūs, stingdantys kraują ir graudūs. Liudininkas buvęs kartu su tais, 
kurie įėję į namą. Patvirtinąs visus ankstesnius parodymus, išskyrus 
vieną punktą. Esąs tikras, kad spiegiąs balsas buvo vyro - prancūzo. 
Žodžių atskirti negalėjęs. Jie skambėję garsiai ir tankiai - nelygiai - tarsi 
būtų buvę kalbama su baime ir kartu su įniršiu. Balsas buvęs šaižus, ne 
tiekspiegiąs, kiek šaižus. Negalėtų jo pavadinti spiegiančiu balsu. Kimu- 
sis enas keletą kartų pakartojęs sacre, diable, ovieną kartą pasakęs mon 
Dieu“. | 

Žiulis Minjo, bankininkas iš firmos "Minjo ir Sūnūs" Deloreno gatvėje. 

Jis esąs Minjo - vyresnysis. Madam L'Espane turėjusi šiek tiek kapitalo. 
Ji atidariusi sąskaitą jo banke... metų pavasarį (prieš aštuonerius metus). 
Dažnai įnešdavusį nedideles sumas, o nieko neišimdavusi. Bet trys 
dienos prieš mirtį ji asmeniškai paėmusi keturis tūkstančius frankų. 
Pinigai buvę išmokėti auksu, ir banko tarnautojas pristatęs juos į namus. 

Adolfas Le Bonas, "Minjo ir Sūnūs" firmos tarnautojas, paliudijo, jog 
minėtą dieną, apie vidurdienį, jisai palydėjęs madam L'Espane į jos 
namus ir nunešęs keturis tūkstančius frankų, sudėtus į du maišelius. 
Atidarius duris, pasirodžiusi madmuazel L'Espane ir paėmusi iš jo vieną 
maišelį, o antrąjį jis atidavęs senutei, atsisveikinęs ir nuėjęs. Nieko 
gatvėje tuo metu nematęs. Tai labai nuošalus skersgatvis. 

Viljemas Berdas, siuvėjas, parodė, kad jis drauge su kitais įėjęs į namą. 
Jis anglas. Paryžiuje gyvenąs dvejus metus. Vienas iš pirmųjų užlipęs 
laiptais. Girdėjęs du besiginčijančius balsus. Kimusis balsas buvęs prancūzo. 
Kai kurios žodžius supratęs, bet dabar nebeatsimenąs visų. Aiškiai 
girdėjęs sacre ir mon Dieu. Tuo metu pasiekęs garsas - brūkšėjimas 
kojomis ir bruzdesys, tarsi būtų grūmęsi keletas žmonių. Spiegiąs balsas 
buvęs labai garsus, žymiai garsesnis už kimųjį. Esąs tikras, kad tai buvęs 
neanglo balsas, veikiau vokiečio. Galėjęs būti moters balsas. Vokiškai jis 
nemokąs. 

Keturi iš anksčiau paminėtų liudininkų pakartotinoje apklausoje 
parodė, jog durys į miegamąjį, kuriame buvo rastas madmuazel L'Espane 
lavonas, buvę užrakintos iš vidaus, kai ten atbėgę žmonės. Viešpatavusi 
visiška tyla, nei vaitojimo, nei mažiausio garso. Kai durys buvo išlaužtos, 
ten nieko neradę. Tiek miegamojo, tiek kambario į gatvės pusę langai 
buvę nuleisti ir aklinai uždaryti iš vidaus. Durys tarp kambarių buvę 
uždarytos, bet neužrakintos. Durys iš priešakinio kambario į koridorių 
"buvę užrakintos, raktas įkištas išvidaus. Kambarėlis į gatvės pusę ketvir- 
tajame aukšte, koridoriaus pradžioje, buvęs neužrakintas, durys buvusios 
pusiau praviros. Čiabuvę priversta senų lovų, dėžių ir panašių daiktų. Jie 
buvo išnešti ir rūpestingai apžiūrėti. Nelikę nė colio šiame name, kuris 
nebūtų buvęs kuo kruopščiausiai ištyrinėtas. Šluotelėmis buvo išmaišyti 
visi dūmtraukiai. Namas yra keturių aukštų ir dar kambariai palėpėje. 
Nuleidžiamosios durys, vedančios ant stogo, buvo stipriai užkaltos vini- 
mis ir, atrodė, jau daugelį metų nebuvo atidarinėjamos. Laiką, praėjusį 

nuo tada, kai buvo užgirsti besiginčiją balsai, iki kambario durų išlaužimo, 
liudininkai parodė nevienodai. Vieni nurodė tris minutes, kiti - penkias. 
Duris išlaužti buvo nelengva. 

Alfonsas Garsijas, karstų dirbėjas, paliudijo, kad gyvenąs Morgo 
gatvėje. Kilęs iš Ispanijos. Vienas iš tų, kurie įsiveržė į namą. Laiptais 
nelipęs. Jis esąs silpnų nervų ir bijojęs galimų susijaudinimo pasekmių. 
Girdėjęs besiginčijančius balsus. Kimusis balsas buvęs prancūzo. At- 
skirti žodžių negalėjęs. Spiegiąs balsas buvęs anglo - tuo jis neabejojąs. 
Angliškai jis nemokąs, tačiau sprendžiąs iš intonacijos. 

Albertas Montanis, konditeris, parodė, kad jis vienas iš pirmųjų 
užlipęs laiptais. Balsus girdėjęs. Kimusis balsas buvęs prancūzo. Supra- 
tęs keletą žodžių. Kalbantysis tarsi priekaištavęs. Negalėjęs suprasti 
spiegiančiu balsu tariamų žodžių. Jie buvo skubūs ir supainioti. Manąs, 
jog tai buvęs ruso balsas. Šiaip visų kitų parodymus patvirtinąs. Pats jis 
italas. Niekada netekę kalbėti su rusu. 

Kai kurie liudininkai, apklausti pakartotinai, patvirtino, kad visų 
ketvirtojo aukšto kambarių dūmtraukiai yra per siauri ir pro juos ne- 
galėjo pralįsti žmogus. Kalbant apie "šluoteles", buvo turima galvoje 
cilindrinės formos šepečiai kaminams valyti. Tie šepečiai buvo per- 
traukti per visus dūmtraukius. Name nėra kiemo durų, pro kurias būtų 
galėjęs kas nors pasprukti, kol žmonės lipo aukštyn. Madmuazel L'Es- 
pane lavonas buvo taipstipriai įgrūstas įdūmitraukį, jog tiktai bendromis 
keturių ar penkių žmonių jėgomis pavyko jį ištraukti. 

Polis Diuma, gydytojas, parodė, kad vos išaušus jis buvo pakviestas 
apžiūrėti lavonų. Jie abu gulėję ant čiužinio miegamajame, kuriame 
buvo rasta madmuazel L'Espane. Merginos kūnas buvęs smarkiai ap- 
draskytas, su daugybe mėlynių, tai pilnai paaiškinama tuo, kad lavonas 
buvęs įgrūstas į dūmtraukį. Oda ant kaklo buvusi smarkiai nudrėksta. Po 
pat smakru pastebėta keletas gilių įbrėžimų ir eilė mėlynių, greičiausiai 
pirštų atspaudų. Veidas šiurpiai bespalvis, akių obuoliai iššokę iš akid- 
uobių. Liežuvis beveik visai perkąstas. Po krūtine aptikta didžiulė mėlynė, 
padaryta, matyt, spaudžiant keliu. Mesje Diuma nuomone madmuazel 
L'Espane pasmaugę vienas ar keletas nežinomų asmenų. Motinos kūnas 
buvęs siaubingai sužalotas. Visi dešiniosios kojos ir rankos kaulai buvę 
daugiau ar mažiau sulaužyti. Kairysis tibia?? sutrupintas, taip pat ir 

kairiosios pusės šonkauliai. Visas kūnas baisiai sudaužytas ir pamėlęs. 
Sunku pasakyti, kokiu būdu buvę taip sužalota. Svarus vėzdas, storas 
geležinis virbas, kėdė - bet koks didelis, sunkus ir bukas įrankis nepapras- 
tai stipraus vyro rankose būtų galėjęs palikti tokius padarinius. Moteris 
nė su jokiu įrankiu nebūtų įstengusi smogti tokių smūgių. Mirusiosios 
galva, kada liudininkas ją pamatęs, buvusi visiškai atskirta nuo kūno ir 
taip pat smarkiai sudaužyta. Gerklė, matyt, buvusi perpjauta kokiu nors 
aštriu prietaisu, greičiausiai skustuvu. 

Aleksandras Etjenas, chirurgas, buvo pakviestas drauge su mesje 
Diuma apžiūrėti lavonų. Visiškai sutinkęs su mesje Diuma parodymais. 

Daugiau nieko svarbesnio nepavyko sužinoti,nors ir buvo apklausinėta 
dar keletas asmenų. Paryžiuje dar nebuvo tokios paslaptingos ir taip 
visais atžvilgiais supainiotos žmogžudystės - jeigu iš viso ją galima 
pavadinti žmogžudyste. Policija atsidūrė labai keblioje padėtyje - nepa- 
prastas atvejis panašios rūšies reikaluose. Nepavyko aptikti nė menkiau- 
sių pėdsakų." 

Vakarinėje laikraščio laidoje buvo pranešama, kad Sen-Roko kvar- 
tale susijaudinimas vis dar nenurimsta, kad nusikaltimo vieta buvo dar 
kartą rūpestingai apieškota, dar kartą apklausti liudininkai, bet viskas 
veltui. Tačiau prieraše buvo paminėta, kad suimtas ir pasodintas į 
kalėjimą Adolfas Le Bonas, nors, išskyrus jau žinomus faktus,jokių 
įkalčių nebuvo rasta. 

Diupenas su nepaprastu susidomėjimu sekė tyrimo eigą - taip bent 
buvo galima spręsti iš to, kad jis susilaikė nuo bet kokių pastabų. Tiktai 
perskaitęs pranešimą apie Le Bono suėmimą, jis paklausė mane, ką aš 
galvoju apie šį nusikaltimą. 

Aš tegalėjau sutikti su viso Paryžiaus nuomone, jog tai neatskleidžiama 
paslaptis, Nežinojau jokių būdų nusikaltėliui susekti. 

- Nereikia spręsti apie būdus, - pareiškė Diupenas, - iš šito paviršuti- 
niško tyrimo. Paryžiaus policija, kuri tiek giriama už įžvalgumą, yra tik 
gudri, ne daugiau. Jos veiksmuose nėra sistemos, o daro ji tik tai, ką 
diktuoja aplinkybės. Ji plačiai reklamuoja savo priemones, bet šios 
priemonės neretai taip blogai pritaikomos reikiamu momentu, jog 
nenoromis primena mesje ŽurdenąŽ, kuris pareikalavo robede chamnbre 
pour mieux entendre la musigue?'. Dažnai jų gaunami rezultatai būna 

stebinantys, bet tai pasiekiama daugiausia uolumu ir darbštumu. Kur šių 
savybių nepakanka, ten jų planai sužlunga. Vidokas2, pavyzdžiui, turėjo 
gerą nuojautą ir buvo pakankamai atkaklus. Bet, neturėdamas išlavinto 
mąstymo, jis nuolat darydavo klaidas, kylančias dėl pernelyg uolių tyr- 
inėjimų. Jis žiūrėjo į daiktus taip iš arti, jog tuo net trukdė sau matyti. Jis 
galėdavo labai dėmesingai išnagrinėti vieną ar kitą detalę, tačiau, sukaupęs 
dėmesį į atskirus dalykus, išleisdavo iš akių visumą. Taip atsitinka tam, 
kuris nori būti perdaug gilus. Tiesa ne visuomet glūdi šulinyje. Mano 
nuomone,esminiuose dalykuose ji visada esti paviršiuje. Mes ieškom jos 
slėniuose, 0 surandam kalnų viršūnėse. Tipiškos šios rūšies klaidų ypatybės 
ir šaltiniai yra labai aiškūs stebint dangaus kūnus. Jeigu į žvaigždę 
pažiūrėsite skersomis, probėgšmais užmetę akį, nukreipę tiktai tin- 
klainės kraštą (jautresnį silpnesnės šviesos dirginimams, negu jos vidurys), 
tai pamatysite tą žvaigždę aiškiai ir galėsite tiksliai įvertinti jos ryškumą, 
kuris ima silpnėti, palaipsniui gręžiant žvilgsnį tiesai į tą Žvaigždę. 
Antruoju atveju į akį patenka didesnis spindulių kiekis, užtai pirmuoju 
- būna Žymiai didesnis jautrumas šviesai. Per didelis gilumas silpnina ir 
drumčia minties aiškumą. Netgi Venera gali išnykti iš dangaus skliauto, 
jeigu nukreipsime į ją per daug sutelktą, intensyvų ir tiesų žvilgsnį. 

Kai dėl šios žmogžudystės, tai mums pirmiau reikia patyrinėti pa- 
tiems, o paskui galėsime pasakyti savo nuomonę. Šis tyrinėjimas bus gera 
pramoga (pagalvojau, kad čia jis panaudojo netinkamą žodį, bet nutylėjau), 
be to, Le Bonas kartą man padarė paslaugą, už kurią aš noriu atsidėkoti. 
Eikime apžiūrėti patalpų savo akimis. Aš pažįstu policijos prefektą G., 
todėl nebus sunku gauti reikalingą leidimą. 

Leidimą gavę, tučtuojau nuvykome į Morgo gatvę. Tai vienas iš tų 
skurdžių skersgatvių, jungiančių Rišeljeir Sen-Roko gatves. Šis rajonas 
buvo toli nuo mūsų gyvenamosios vietos, todėl čia atvykome jau pa- 
vakary. Namą suradome nesunkiai, kadangi priešingoje gatvės pusėje 
dar tebesibūriavo praeiviai, su betiksliu žingeidumu žiopsantys į uždarytas 
langines. Tai buvo paprastas paryžietiškas namas su vartais, kurių vi- 
enoje pusėje buvo stiklinė būdelė su slankiojančiu langeliu, liudijančiu, 
kad čia buvo /ogede concierge??. Neužeidami į vidų, mes nužingsniavome 
toliau gatve, pasukome į skersgatvį, dar kartą pasukome ir priėjome prie 
pastato iš kiemo pusės. Diupenas kruopščiausiai tyrinėjo namą ir visą 

aplinką, nors, mano nuomone, tai buvo be reikalo. 

Po to mes grįžome atgal, priėjome prie namo iš fasado pusės, paskam- 
binome ir, parodę įgaliojimus budintiems agentams, buvome įleisti į 
vidų. Užlipome laiptais ir įėjome į miegamąjį, kur buvo rasta madmuazel 
L'Espane ir kur dar gulėjo abu lavonai. Kambarys buvo paliktas toks, 
koks buvo - tokiais atvejais paprastai niekas neliečiama. Nepastebėjau 
nieko daugiau, kaip tik tai, apie ką jau buvau skaitęs laikraštyje Gazette 
des Tribunaux. Diupenas stropiausiai apžiūrinėjo viską, net ir aukų 
lavonus. Po to apėjome kitus kambarius, nusileidome į kiemą. Žandaras 
nesitraukė nuo mūsų nė per žingsnį. Tyrinėjimas užtruko iki tamsos; 
tada grįžome namo. Pakeliui mano draugas dar užsuko į vieno dienraščio 
redakciją. 

Aš jau esu minėjęs, kad Diupenas turėjo daugybę užgaidų ir kad je le 
menageais0 - šiai fazei nėra angliško atitikmens. Dabar kam kažkas šovė 
į galvą, ir jis nenorėjo nieko kalbėti apie žmogžudystę iki rytdienos, iki 
vidudienio. Kitą dieną jis mane ūmai paklausė, ar aš nieko ypatingo 
nepastebėjau nusikaltimo vietoje. 

Žodį "ypatingo" jis ištarė tokiu tonu, jog aš net sudrebėjau, pats 
nežinodamas kodėl. 

- Ne, nieko ypatingo, - atsakiau, - bent jau nieko daugiau, ką mudu 
skaitėme laikraštyje. 

- Abejoju, - tarė Diupenas, - ar Gazette tinkamai įsigilino į nenu- 
sakomą šio įvykio siaubingumą. Bet palikime ramybėje tuščius šio laik- 
raščio spėliojimus. Man rodosi, jog ši paslaptis laikoma neatskleidžiama 
kaip tik dėl tos priežasties, dė! kurios ji turėtų būti laikoma lengvai 
atskleidžiama: aš turiu galvoje pačius keisčiausius šio nusikaltimo pažym- 
ius. Policiją suklaidino ne tiek pačios žmogžudystės, kiek tokio žiaurumo 
beprasmiškumas. Be to, juos suglumino du tariamai nesuderinami faktai: 
viršuje buvo girdėti besiginčiją balsai, o nieko, išskyrus madmuazel 
L'Espane lavoną, nebuvo surasta, nors iš ten nebuvo galima pabėgti 
nepastebėtiems lipančių į viršų žmonių. Sunkiai įsivaizduojamas cha- 
osas kambaryje; lavonas, įgrūstas į dūmtraukį galva žemyn; pasibaisėti- 
nas senutės kūno sužalojimas - šios aplinkybės, o taip pat ir visos kitos, 
kurių aš neminėsiu, visiškai paraližavo valdžios agentų veiksmus ir 
neleido pasireikšti jų išgirtajam įžvalgumui. Jie padarė didėlę, tačiau 

dažnai pasitaikančią klaidą, supainiodami nepaprastumą su nesupranta- 
zmurnu. Tačiau tik dėka šių nukrypimų nuo įprastinių ribų, protas ir gali 
rasti kelią, jeigu jis iš viso yra, vedantį į tiesą. Atliekant tokį tyrinėjimą, 
kaip dabar, ne tiek svarbu kreipti dėmesį į tai "kas atsitiko", bet į tai, "kas 
atsitiko, ko anksčiau dar niekada nebuvo atsitikę". Ir iš tiesų sprendimo 
paprastumas, kuris mane įgalins arba jau įgalino atskleisti šią paslaptį, 
yra tiesiog proporcingas tiems tariamiems sunkumams, su kuriais susidūrė 
policija. 

Aš įsmeigiau akis į Diupeną su nebylia nuostaba. 

- Dabar laukiu, - tęsė jis, žvilgčiodamas į mūsų kambario duris, - 
laukiu žmogaus, kuris, jeigu ir nėra tiesioginis tų žudynių kaltininkas, tai 
tam tikra dalimi buvo į jas įveltas. Jis, greičiausiai, yra nekaltas dėl pačių 
žiauriausių šios Žmogžudystės baisybių. Tikiuosi, kad ši prielaida nebus 
klaidinga, kadangi ja ir remiasi mano įsitikinimas, jog pavyks įminti šią 
mįslę. Aš laukiu to Žmogaus čia, šiame kambaryje, kiekvieną valandėlę. 
Suprantoma, jis gali ir neateiti, bet, reikia manyti, kad ateis. Jeigu jis 
pasirodys, turime jį sulaikyti. Štai pistoletai. Abu žinome, kaip juos 
panaudoti, jeigu prireiks. 

Paėmiau pistoletus, beveik nesuprasdamas, ką darau, netikėdamas 
savo ausimis, o Diupenas toliau kalbėjo tarsisau. Ašjauesu minėjęs apie 
būdingą jam tokiais atvejais išsiblaškymą. Jo žodžiai buvo skirti man, bet 
balsas, nors ir negarsus, turėjo tą intonaciją, kuria paprastai kalbama su 
žmogumi, esančiu labai toli. Jo akys nustojo išraiškos ir žiūrėjo tik į sieną. 

- Kadbesiginčiją balsai, - kalbėjo Diupenas, - kuriuos girdėjo žmonės 
antlaiptų, buvę ne pačių moterų balsai, tą pilnai įrodė liudininkai. Todėl 
visiškai atpuola versija, kad esą senutė pirmiau užmušė dukterį, o po to 
pati nusižudė. Aš kalbu apie tai, vien tik norėdamas parodyti savo 
metodą: madam L'Espane nebūtų užtekę jėgų įgrūsti dukters lavoną į 
dūmtraukį, kur jis buvo surastas; be to, jos pačios kūno sužalojimų 
pobūdis visiškai atmeta prielaidą apie savižudybę. Vadinasi, jas nužudė 
kažkokie tretiejiasmenys, ir kaip tikšių asmenų besiginčiją balsai ir buvo 
girdimi. O dabar norėčiau atkreipti dėmesį ne į visus liudininkų paro- 
dymus, liečiančius šiuos balsus, o tik į tai, kas buvo ypatingo tuose 
parodymuose. Ar jūs nieko ypatingo juose nepastebėjote? 

Aš pasakiau, kad jei visi liudininkai tvirtino, jog kimusis balsas yra 

prancūzo, tai dėl spiegiančiojo, arba, kaip vienas pavadino, šaižiojo 
balso, buvo daug skirtingų nuomonių. 

- Tai yra patys parodymai, - tarė Diupenas, - bet ne tų parodymų 
ypatingumas. Jūs nepastebėjote nieko reikšmingesnio, o kai ką buvo 
galima pastebėti. Liudininkai, kaip jūs teisingai paminėjote, visi buvo 
vieningos nuomonės dėl kimiojo balso. O dėl spiegančiojo balso liudin- 
inkų nuomonės skyrėsi - tai ir yra parodymų ypatingumas: italas, anglas, 
ispanas, olandas ir prancūzas, bandydami jį apibūdinti, visi parodė, kad 
tai užsieniečio balsas. Kiekvienas iš jų užtikrino, kad tai nebuvo jo 
tėvynainio balsas. Be to, kiekvienas lygino jį nesu balsu tos tautos, kurios 
kalbą jis moka, bet kaip tik priešingai. Prancūzas laiko, jog tai ispano 
balsas ir "būtų galėjęs atskirti keletą žodžių, jeigu būtų mokėjęs ispani- 
škai". Olandas tvirtina, kad tai buvo prancūzo balsas, tačiau protokole 
mes randame, kad šis "liudininkas nemokėjo prancūziškai ir buvo 
apklausinėjimas per vertėją". Anglas galvoja, kad tai vokiečio balsas, o 
"nesupranta vokiškai". Ispanas "yra tikras", kad tai anglo balsas, "sprendžiąs 
apie tai pagalintonaciją", nors "anglų kalba jamvisai svetima". Italas tiki, 
kad tai ruso balsas, bet "niekada nekalbėjęs su tikru rusu". Antrasis 
prancūzas liudija skirtingai nuo pirmojo ir teigia, kad tai buvo italo 
balsas, bet, "kadangi nemokąs italų kalbos", jis, kaip ir ispanas, "sprendžiąs 
pagalintonaciją". Tikrai keistai turėjo skambėti kalba, jeigu apie ją buvo 
duoti tokieskirtingi parodymai ir kurios garsuose nė vienas penkių stam- 
biausių Europos kraštų atstovas negalėjo išgirsti nieko jiems pažįstamo! 
Jūs sakysite, kad tai galėjo būti azijiečio arba afrikiečio balsas. Aziečių ir 
afrikiečių Paryžiuje negausu; tačiau, netgi nepaneigdamas tokios gal- 
imybės, noriu atkreipti jūsų dėmesį į tris aplinkybes. Vienas liudininkas 
šį balsą apibūdino kaip "veikiau šaižų,o ne spiegiantį". Kiti du charakter- 
izuoja, jog tas balsas kalbėjęs "tankiai ir nelygiai". Jokių žodžių, netgi 
garsų, panašių į žodžius, nė vienas liudininkas negalėjo atskirti. 

- Nežinau, - tęsė Diupenas, - ką jūs manote apie šiuos mano sampro- 
tavimus, bet drįstu tvirtinti, jog motyvuotų išvadų, padarytų vien tik iš 
šios parodymų dalies - apie kimųjį ir spiegiantįjį balsą - užtenka sukelti 
įtarimui, kuris turėtų duoti kryptį visai tolesnei šios paslapties išaiškinimo 
eigai. Aš pasakiau "motyvuotų išvadų", bet tai nepilnai išreiškia mano 
nuomonę. Norėčiau pabrėžti, kad tik tokios išvados ir yra galimos, ir kad 

jos neišvengiamai sukelia įtarimą, kaip vienintelį tų išvadų rezultatą. Kas 
tai per įtarimas, kol kas dar nesakysiu. Noriu tiktai, kad jūs įsimintumėt, 
jog jis buvo toks įtikinantis, kad davė tam tikrą kryptį, netgi apibrėžtą 
tikslą mano tyrinėjimams nusikaltimo vietoje. 

Dabar mintimis persikelkime į tą kambarį. Ko mes čia pirmiausia 
ieškosime? Kokiu būdu žudikams pavyko pasprukti. Nėra reikalo prim- 
inti, kad nė vienas iš mūsų netiki antgamtiniais reiškiniais. Ne dvasios 
nužudė madmuazel ir madam L'Espane. Nusikaltėliai buvo materialinio 
pasaulio būtybės ir paspruko jie, remdamiesi jo dėsniais. Bet kaip? 
Laimei, šiuo klausimu galima protauti tik vienaip, ir toksai protavimas 
turi nuvesti mus į tikslų sprendimą. Iš eilės panagrinėkime galimus 
pabėgimo būdus. Aišku, jog tuo metu, kai žmonės lipo laiptais aukštyn, 
žudikai buvo kambaryje, kur buvo surasta madmuazel L'Espane, arba 
bent gretimame kambaryje. Taigi tik šiuose dviejuose kambariuose mes 
turime ieškoti išėjimo. Policija nuodugniai ištyrinėjo grindis, lubas ir 
sienų tinką. Joks slaptas išėjimas negalėjo likti napastebėtas. Nepasi- 
tikėdamas svetimoinis akimis, aš vis dėlto viską apžiūrėjau pats. Ir iš 
tikrųjų, slapto išėjimo ten nėra. Abiejų kambarių durys į koridorių buvo 
užrakintos iš vidaus. Žvilgterėkime į dūmtraukius. Nors iki kokių aštuonių 
- dešimties pėdų virš pakuros jie yra normalaus pločio, toliau taip 
susiaurėja, kad pro juos negalėtų pralįsti netgi didelė katė. Pasprukti 
kurio nors čia paminėtu keliu yra neįmanoma, lieka tik langai. Pro fasado 
langus niekas negalėjo pabėgti, kadangi jį būtų pastebėjusi minia gatvėje. 
Taigi tikriausiai žudikai pabėgo pro miegamojo langus. Priėję šią išvadą 
tokiu paprastu būdu, mes, kaip tikslaus protavimo šalininkai, negalime 
jos atmesti vien tik dėl to, jog tai, atseit, aiškiai neįmanoma. Tik mes ir 
turirne įrodyti, jog šis aiškus "neįmanomumas" tikrumoje neegzistuoja. 

Miegamajame yra du langai. Vienas iš jų neužstatytas baldais ir visas 
garai matomas. Antrojo lango žemutinę dalį uždengia prie jo pristumtos 
sunkios lovos galvūgalis. Pirmąjį langą žmonės rado stipriai uždarytą iš 
vidaus. Net keli vyrai jo negalėjo pakelti. Kairėje rėmo pusėje buvo 
išgręžta didelė skylė ir į ją, kone iki galvutės, įkalta stambi vinis. Apžiūrėjus 
antrąjį langą, taip pat buvo rasta panaši vinis, įkalta tokiu pat būdu; net 
įtempus visas jėgas, šis langas taip pat nesidavė pakeliamas. Dėl šių 

neįmanoma. Ir todėl atrodė visiškai nereikalingas dalykas ištraukti vinis 
ir atidaryti langus. 

Aš tyrinėjau daug kruopščiau, ir tai dariau dėl ką tik nurodytų 
priežasčių - žinojau, jog reikia įrodyti, kad aiškus "neįmanomumas" 
tikrumoje neegzistuoja. 

Ašsamprotavau a posteriori?!. Žudikai tikrai pabėgo pro vieną iš šių 
langų. Bet tada J. nebūtų galėję taip tvirtai uždaryti langų iš vidaus, kaip 
jie buvo rasti. Sis faktas savo akivaizdumu sustabdė tolesnius policijos 
tyrinėjimus šia kryptimi. Bet langai buvo uždaryti. Vadinasi, jie turėjo 
užsitrenkti patys. Nebuvo galima padaryti kitokios išvados. Priėjau prie 
neužstatyto lango, vargais negalais ištraukiau vinį ir pabandžiau pakelti 
rėmą. Kaip ir tikėjausi, visos mano pastangos buvo veltui. Supratau, kad 
turi būti paslėpta spyruoklė; šis mano spėliojimo patvirtinimas įrodė, jog 
ir ankstesnės prielaidos yra teisingos, kad ir kaip paslaptingos atrodė 
aplinkybės, susijusios su vinimis. Atidžiai paieškojęs, tuoj pat suradau 
slaptą spyruoklę. Paspaudžiau ją ir, patenkintas savo atradimu, ne- 
skubėjau pakelti langą. 

Vėl įstačiau vinį į vietą ir ėmiau atidžiai ją apžiūrinėti. Žmogus, 
išlindęs pro langą, galėjo jį vėl uždaryti, spyruoklė būtų užsikirtusi, bet 
vinies įstatyti būtų neįmanoma. Išvada buvo aiški, taigi vėl susiaurėjo 
mano ieškojimų apimtis. Vadinasi, žudikai išbėgo pro kitą langą. Jeigu 
spyruoklės abiejuose rėmuoseyra tokios pačios - o to galima buvo tikėtis, 
- tai turi būti skirtingos vinys arba bent skirtingai įkaltos. Užlipęs ant 
lovos čiužinio per galvūgalį, atidžiai apžiūrėjau antrąjį langą. Po to, 
užkišęs ranką už lovos krašto, aptikau ir paspaudžiau spyruoklę, kuri, 
kaip ir tikėjausi, niekuo nesiskyrė nuo anos. Tadaapžiūrėjau vinį. Ji buvo 
tokia patstora, kaip ir pirmoji, ir panašiai įkalta - beveik iki pat galvutės. 

Jūs pagalvosite, kad aš buvausuglumintas; jeigu taip manote, tuomet 
nesuprantateinduktyvinio metodo. Kaip sakoma, aš niekada neprašoviau 
pro šalį. Nė valandėlės nebuvau pametęs pėdsakų. Nė vienoje vietoje 
grandinė nebuvo įtrūkusi. Ištyriau paslaptį iki galutinio taško - 0 tas 
taškas buvo vinis. Jau minėjau, kad ji nieko nesiskyrė nuo vinies kitame 
lange; betšis faktas visai nieko nereiškė (nors ir atrodė labai įtikinantis). 
palyginus su mano tvirta nuomone, jog nuo šio taško ir reikia pradėt. 
mįslę minti. "Kažkas netvarkoje su šia vinimi", - pagalvojau sau. Vos 

prisiliečiau jos, galvutė ir koks ketvirtis colio pačios vinies pasiliko mano 
rankoje. Kita vinies dalis buvo skylėjė, kur ji, matyt, ir buvo nulaužta. 
Nulaužta ji buvo seniai (kadangi lūžio vietoje pakraščiai buvo surūdiję) 
ir, matyt, plaktuko smūgiu, kuris įkalė į rėmą ir jos galvutės kraštą. Vėl 
tiksliai įstačiau atitrūkusią galvutę į tą pačią vietą -10žio nebebuvo matyti 
ir atrodė, kad vinis yra visiškai sveika. Paspaudžiau spyruoklę ir atsargiai 
pakėliau rėmą keletą colių. Drauge su rėmu kėlėsi ir vinies galvutė, 
tačiau ji tvirtai laikėsi savo vietoje. Nuleidau langą, ir vėl susidarė 
įspūdis, jog vinis visiškai sveika. 

Šioje vietoje mįslė buvo įminta. Žudikas pabėgo pro langą, užstatytą 
lova. Žmogui išlindus, langas pats užsidarė (arba jį kas nors uždarė), ir 
spyruoklė atšoko į savo vietą. Ji ir prilaike langą, o ne vinis, kaip kad 
klaidingai manė policija - juk tik todėl ir buvo nuspręsta, jog tęsti tyrimą 
nėra reikalo. 

Toliau seka klausimas, kokiu būdu žudikas nusileido žemėn. Aš jį 
išsprendžiau, eidamas drauge su jumis aplink namą. Maždaug penkių su 
puse pėdų nuo to lango atstume yra išvestas žaibolaidžio lynas. Nuo jo 
niekas negalėtų pasiekti lango, tuo labiau įlįsti vidun. Tačiau aš pas- 
tebėjau, kad ketvirtojo aukšto langinės yra to ypatingo tipo, kurį paryžiečiai 
staliai vadina ferrades; tokios langinės dabar jau beveik nedaromos, bet 
jas dar dažnokai galima pastebėti senuose Lijono ar Bordo pastatuose. 
Jos primena paprastas duris (vienpuses, 0 ne suveriamas) ir skiriasi tik 
tuo, kad jų viršutinė dalis yra kiaurai išpiaustyta - panaši į groteles, todėl 
už jų galima patogiai įsitverti rankomis. Langinės madam L'Espane 
name buvo trijų su puse pėdų pločio. Kai mes jas pamatėme iš kiemo 
pusės, jos buvo pusiau praviros, tai yra, sudarė su siena statų kampą. 
Galimas dalykas, jog policija, kaip ir aš, apžiūrėjo namą iš kiemo pusės. 
Bet, kadangi žiūrėdami į šias ferrades jie matė tik jų pločio liniją (nes 
kitaip ir negalėjo žiūrėti), policininkai nepastebėjo jų tikro pločio, arba 
bent neatkreipė į jį reikiamo dėmesio. O įsitikinę, kad. pro šią vietą 
nusikaltėliai negalėjo pasprukti, jie, suprantama, pasitenkino tik labai 
paviršutinišku apžiūrėjimu. Tačiau aš iškart pastebėjau, kad lango, 
esančio lovos galvūgalyje, langinė, atvėrus ją iki pačios sienos, bus 
maždaug tik dvi pėdos nuo žaibolaidžio. Man buvo aišku, kad nepapras- 
tai vikriam ir drąsiam Žmogui nuo žaibolaidžio galima įlįsti pro langą. 

Būdamas dviejų su puse pėdų atstume (sakykime, kad langinės yra 
visiškai atidarytos), nusikaltėlis galėjo stipriai nusitverti už grotelių. Po 
to, paleidęs žaibolaidį, įsirėmęs kojomis į sieną ir drąsiai pasispyręs nuo 
jos, galėjo uždaryti langinę ir, jeigu tuo metu buvo atviras langas, išokti 
tiesiog į kambarį. 

Noriu, kad įsidėmėtumėte, jog aš kalbėjau apie išimtiną energiją ir 
drąsą, kurie būtinai reikalingi, norint sėkmingai atlikti tokį sunkų ir 
rizikingą numerį. Ketinau tik įrodyti, kad, pirma, tai buvo įmanoma 
padaryti ir, antra, svarbiausia, noriu, kad įsivaizduotumėte, kokio ner- 
egėto, tiesiog antgamtinio vikrumo reikia atlikti tokiam numeriui. 

Jūs, žinoma, pasakysite, pasinaudodamas juridiniu išsireišimu, kad 
"savo teisumo įrodymui" aš turėčiau veikiau sumažinti to vikrumo reikšmę, 
one stengtis ją pilnai atskleisti. Galbūt, taip būna juridinėje praktikoje, 
bet protas turi kitus reikalavimus. Tiesa - mano galutinis tikslas. Dabar 
aš pirmiausia noriu, kad jūs palygintumėte tą neregėtą vikrumą, apie kurį 
aš ką tik kalbėjau, su tuo ypatingu spiegiančiu (ar šaižiu) ir nelygiu balsu, 
dėl kurio tautybės nebuvo dviejų vienodų nuomonių ir kurio garsuose 
negalima buvo atskirti nė vieno skiemens. 

Kaijisištarėšiuos žodžius, mano smegenysešmėkštelėjo miglota, dar 
nesusiformavusi nuojauta. Man rodėsi, jog tuoj tuoj suvoksiu Diupeno 
mintis, tačiau suvokti negalėjau, panašiai, kaip kartais pasitaiko žmonėms, 
kurie, atrodo, tuoj tuoį prisimins, bet vis dėlto prisiminti negali. Tuo 
tarpu mano draugas kalbėjo toliau. 

- Kaip matote, nuo kiausimo, kaip nusikaltėlis paspruko, aš perėjau 
prie klausimo, kaip jis įsibrovė. Aš ketinau įrodyti, kad ir įsibrauta, ir 
pasprukta per ią pačią vietą ir tuo pačiu būdu. O dabar sugrįžkime į patį 
kambarį. Pažiūrėkime, kaip jis atrodo. Manoma, kad komodos staičiai 
buvo išvogti, nors daugelis daiktų juose palikta. Ši prielaida yra grynas 
absurdas. Tai tik spėjimas - ir labai kvailas - ne daugiau. Kaip galima 
žinoti, kad stalčiuose rasti ne visi daiktai, kurie juose anksčiau buvo? 
Madam LEspane ir jos dukters gyvenimas buvo labai uždaras - jos pas 
nieką nesilankydavo ir pačios nieko nepriimdavo, retai teišeidavo iš 
namų, todėl nebuvo reikalo dažnai keisti savo apdarus. Rasti daikčiukai 
savo kokybe puikiausiai dera prie drabužių, kuriuos šios moterys galėjo 
dėvėti. Jeigu vagis būtų ką nors ėmęs, tai kodėl jis nepaėmė vertingiausių 

daiktų, kodėl jis nepaėmė visko? Žodžiu, kodėl jis paliko keturis tūkstančius 
aukso frankų, o išsitempė ryšulį baltinių? Juk pinigai buvo palikti. 
Beveik visa suma, kurią minėjo bankininkas mesje Minjo, rasta maišeliuose 
ant grindų. Todėl noriu, kad išmestumėte iš galvos tą paskatos motyvą - 
kvailą mintį, kuri tikir galėjo kilti policininkų smegeninėje ryšium su tąja 
parodymų dalimi, kalbančia apie pristatytus iki namų durų pinigus. 
Mūsų gyvenime kas valandą pasitaiko dešimteriopai nuostabesnių sutapimų 
užšitą (pinigų pristatymas ir po trijų dienų jų gavėjų nužudymas), o mes 
jų netgi nepastebime. Aplamai,sutapimai yra didelis kliuvinys tam tikros 
kategorijos mąstytojams, neturintiems supratimo apie tikimybių teoriją 
- teoriją, kuriai svarbiausios mokslo šakos turi būti dėkingos uz pačius 
garsiuosius savo atradimus. Jeigu auksas būtų dingęs, tai tasai faktas, jog 
jis buvo pristatytas trys dienos prieš žmogžudystę, reikštų kažką daugiau, 
negu paprastą sutapimą. Tada visai pagrįstai kiltų klausimas apie paska- 
tos motyvą. Bet šiuo atveju laikyti pinigus pagrindiniu šio nusikaltimo 
motyvų, reikštų pripažinti nusikaltėlį buvus tikrą ištižėlį ir idiotą, ka- 
dangi auksą, kitaip sakant, savo paskatos motyvą jis užmiršo. 

O dabar, nepamiršdami aplinkybių, į kurias atkreipiau jūsų dėmesį - 
ypatingą balsą, nepaprastą vikrumą ir stebinantį tokios neregėtai Žiau- 
rios žmogžudystės betikslingumą - pažiūrėkime į pačias žudynes. Rankomis 
pasmaugta moteris ir galva žemyn įgrūsta į dūmtraukį. Paprasti žmogžudžiai 
tokiu būdu nežudo. Bent jau taip nesielgia su savo aukų lavonais. Iš to, 
kaip lavonas buvo įgrūstas į dūmtraukį, jūs galite pripažinti, kad tai 
kažkas neapsakomai keisto - kažkas visiškai nesuderinamo su mūsų 
supratimu apie žmogaus poelgius, netgi jeigu ir laikytume, jog tą įvykdė 
visiški išsigimėliai. Taip pat pagalvokite, kokia didelė turėjo būti jėga, 
taipstipriai įgrūdusi lavoną į tokią siaurą angą, kad net keliems žmonėms 
buvo sunku įį ištraukti. 

Atkreipkite dėmesį ir į kitus šios baisios jėgos požymius. Ant židinio 
buvo stori plaukų kuokštai, labai stori žilų žmogaus plaukų kuokštai. Jie 
buvo išrauti su šaknimis. Jūs žinote, kokios reikia jėgos, norint išrauti iš 
karto netgi dvidešimtį ar tridešimtį plaukų. Jūs, kaip ir aš, matėte šiuos 
kuokštus. Prie jų šaknų (koks šiurpus reginys!) prilipę sukrešėję odos 
gumulėliai - neabejotinas įrodymas tos milžiniškos jėgos, be kurios 
neįmanoma išrauti vienu kartu kokį pusę milijono plaukų. Senutės 

gerklė buvo ne paprastai perpjauta, bet galva visai atskirta nuo kūno - o 
juk nužudyta paprastu skustuvu. Pagalvokite taip pat apie žvėrišką šios 
piktadarybės žiaurumą. Aš nekalbu apie mėlynes ant madam L'Espane 
kūno. Mesje Diuma ir jo gerbiamas asistentas mesje Etjenas nustatė, kad 
jos padarytos kažkokiu buku daiktu, ir jis sako tiesą. Tasai bukasis 
daiktas, aišku, yra kiemo grindinio akmenys, ant kurių auka buvo išmesta 
pro langą, užstatytą lova. Tai visiškai paprasta. Bet policija šitai pražiop- 
sojo lygiai taip, kaip ir langinių plotį, kadangi tos vinys taip sandariai 
užkalė jų sugebėjimą suvokti, jog jie nė nemanė, kad šie langai iš viso 
atidarinėjami. 

Jeigu dabar prie viso šito pridėsite dar keistą betvarkę kambaryje, tai 
belieka tik sujungti šias sąvokas: neįtikėtiną vikrumą, antžmogišką jėgą, 
žvėrišką žiaurumą, žmogžudystės beprasmiškurną, groteskinį siaubingumą, 
nesuprantamą žmonijai, ir balsą, kurio intonacija buvo nepažįstama daugelio 
tautų atstovams ir kuriame nebuvo galima išskirti jokių aiškių skiemenų. 
Tai kokia seka išvada? Koks įspūdis jums susidarė? 

Šiurpuliai perbėgo per mano kūną, kai Diupenas uždavė man tokį 
klausimą. 

- Beprotis, - tariau aš, - tai padarė - kažkoks pamišęs maniakas, 
pabėgęs iš netoliese esančio beprotnamio. 

- Tam tikra prasme, - atsakė Diupenas, - jūsų žodžiuose yra dalis 
tiesos. Bet bepročių balsai, netgi jų didžiausio šėlimo metu, visai nepanašūs 
į tą ypatingą balsą, girdėtą ant laiptų. Kiekvienas beprotis priklauso 
kokiai nors tautai, ir jo kalboje, nežiūrint žodžių nerišlumo, skiemenys 
visuomet esti rišlūs. Be to, bepročių plaukai ne tokie, kokius aš dabar 
laikau rankose. Aš išplėšiau šį mažą kuokštelį iš kietai sugniaužių 
madam L'Espane pirštų. Ką apie juos galite pasakyti? 

- Diupenai! - sušukau galutinai priblokštas, - tai keisčiausi plaukai - 
tai ne žmogaus plaukai! 

- Aš to ir netvirtinau, - pasakė Diupenas. - Bet norėčiau, kad, prieš 
darydamas išvadą, pažvelgtumėte į šį mano piešinėlį ant šito popieriaus. 
Taii tikslus pavaizdavimas to, ką vieni liudininkai apibūdino kaip "tamsias 
mėlynes ir gilus nagų atspaudus" ant madmuazel L'Espane kaklo, o kiti 
- (mesje Diuma ir mesje Etjenas) kaip "eilę mėlynių, greičiausiai, pirštų 
atspaudų". 

- Kaip matote, - tęsė mano draugas, išskleisdamas ant stalo popi- 
eriaus lapą, - šis piešinys vaizduoja stiprų ir pastovų gniaužimą. Kokių 
nors slydimo žymių nesimato. Kiekvienas pirštas - tikriausiai iki pat 
aukos mirties - laikėsi įsikibęs taip pat tvirtai, kaip ir pačioje pradžioje. 
O dabar pabandykite pridėti vienu metu visus savo pirštus ant atitinkamų 
vietų, kurios čia yra sužymėtos. 

Pastangos buvo veltui. 

- Galbūt, mes daromene taip, kaipraikia, - tarė jis. - Šis popierius guli 
ant plokščio paviršiaus, o žmogaus kaklas yra cilindro formos. Stai 
medžio pliiauska, kurios apimtis yra tokia pat, kaip ir žmogaus kaklo. 
Apvyniokite apie ją piešinį ir dar kartą pabandykite. 

Padariau, kaip lieptas, bet dabar buvo dar sunkiau, negu anksčiau. 

- Ne, - tariau aš, - tai ne žmogaus ramkos žymės. | 

- O dabar, - tarė Diupenas, - perskaitykite šią ištrauką iš Kiuvje3Ž. 

Tai buvo stambaus rudojo orangutango iš Ost-Indijos salų detalus 
anatominis ir bendras aprašymas. Milžiniškas šio žinduolio ugis, nepa- 
prasta jėga ir vikrumas, nesutramdomas žiaurumas ir jo sugebėjimai 
pamėgdžioti yra visiems pakankamai gerai žinomi. Aš iš karto supratau 
visą šios žmogžudystės siaubingumą. 

- Pirštų aprašymas, - tariau aš, baigęs skaityti, - visiškai sutampa su 
šiuo piešiniu. Dabar suprantu, kad joks kitas gyvulys, o tik čia aprašytos 
rūšies orangutangas galėjo palikti tokias žymes, kokias jūs esate nukopijavęs. 
Ir šis rusvos spalvos plaukų kuokštelis visiškai panašus į Kiuvje aprašytojo 
gyvulio plaukus. Tačiau man dar neaiškios visos šios siaubingos paslap- 
ties detalės. Be to, buvo girdėti du besiginčiją balsai, iš kurių vienas 
neabejotinai buvo prancūzo balsas. 

- Teisingai. Ir jūs tikriausiai prisimenate šūktelėjimą, kurį visi liudin- 
inkai vieningai priskiria šiam balsui, - šūktelėjimą mon Dieu! Šiuos 
žodžius, pasakytus tuometinėmis aplinkybėmis, vykusiai apibūdino vi- 
enas liudininkas, konditeris Montanis, pasak jo, tai buvo panašu į 
tramdymą ar įkalbinėjimą. Remdamasis šitais dviem žodžiais, aš ir 
viliuosi pilnai išspręsti šitą mįslę. Kažkoks prancūzas žinojo apie 
žmogžudystę. Galimas dalykas, netgi visai tikras dalykas, kad jis nedaly- 
vavo šiuose kruvinose skerdynėse. Galbūt, orangutangas pabėgo nuo jo. 
Ir tikriausiai, prancūzas jį sekė iki nusikaltimo vietos, bet susidarius 

šioms šiurpioms aplinkybėms, jis nebegalėjo jo sugauti. Žvėris dar ir 
dabar laisvas. Nekursiu toliau prielaidų, - nes tai ir yra tik prielaidos, 
kadangi migloti samprotavimai, kuriais jos remiasi, nėra pakankamai 
gilūs, ir net mano paties protas negali jų įvertinti, taigi negaliu tikėtis, 
kadjosbus suprantamos kitiems. Pavadinsime jas prielaidomis ir apie jas 
kalbėsime tik kaip apie prielaidas. Jeigu tasai prancūzas, kaip aš galvoju, 
iš tiesų, neturi nieko bendro su šiomis žiaurybėmis, tai skelbimas, kurį 
vakar vakare, grįždamas namo, palikau Le Monde (šis 
laikraštis,atstovaujantis mūsų laivininkystės interesams, yra jūrininkų 
plačiai skaitomas), turėtų jį atvesti pas mus. 

Jis padavė man laikraštį, ir aš perskaičiau pranešimą: SUGAUTAS 
Bulonės miške ... dieną, anksti rytą (tą rytą, kada įvyko žmogžudystė), 
stambus rusvas orangutangas, priskirtintas Borneo salų porūšiui. Jo 
savininkas (nustatyta, kad tai Maltos laivo jūrininkas) gali atsiimti 
gyvulį, jeigu įrodys, kad jisai priklauso jam ir sumokės nedidelę pinigų 
sumą už jo sugavimą ir laikymą. Kreiptis adresu: Sen-Žermeno priemies- 
tis, ... gatvė, Nr. ..., ketvirtas aukštas." į 

- Iš kur galėjote žinoti, - paklausiau aš, - kad tasai žmogus yra Maltos 
laivo jūrininkas? 

- Aš šito ir nežinau, - atsakė Diupenas. - Visai nesu tuo tikras. Bet 
žvilgterėkite į šią juostos skiautelę. Sprendžiant iš jos formos ir iš to, 
kokia ji nešvari, matyti, kad juosta buvo surišami plaukai į ilgą kasą, kuria 
taip didžiuojasi kiekvienas jūrininkas. Be to, tokį mazgą gali surišti tik 
jūrininkas, ir jis būdingas maltiečiams. Radau šį kaspiną ant žemės prie 
žaibolaidžio. Nemanau, kad jis būtų priklausęs kuriai nors iš nužudytųjų. 
Ojeiguaš klystu, darydamas išvadas iš šio kaspino, jei tasai prancūzas ne 
Maltos laivo jūrininkas, tai mano skelbimas niekam nepadarys žalos. 
Jeigu apsirinku, jis tiesiog pagalvos, jog mane suklaidino kokia nors 
aplinkybė, ir nesigilins į šį reikalą. Bet jei aš galvoju teisingai, tai laimėjau 
svarbų kozirį. Žinodamas apie žmogžudystę, prancūzas, nors ir nekaltas, 
dvejos, ar jam atsiliepti į skelbimą, ar atsiimti orangutangą. Jis sampro- 
taus taip: "Aš nekaltas; esu neturtingas; mano orangutangas daug kain- 
uoja - 0 žmogui kaip man, tai tikras turtas - kodėl turiu jo netekti dėl 
kažkokių nepagrįstų nuogąstavimų? Dabar jis čia pat, tik ranką ištiesti. 
Jis buvo surastas Bulonės miške, labai toli nuo žmogžudystės vietos. Ar 

gali kam nors kilti įtarimas, jog neprotingas žvėris galėjo padaryti tokias 
baisybes. Policija atsidūrė keblioje padėtyje - jai nepavyko aptikti nė 
menkiausio pėdsako. Net jeigu ji ir susektų žvėrį, vis tiek būtų neįma- 
noma įrodyti, kad aš žinau 2pie žmogžudystę, arba apkaltinti už tai, kad 
apie ją žinojau. Bet svarbiausia, kažkas apie mane jau žino. Skelbėjas 
mane vadina žvėries savininku. Kažin, ką dar jis apie mane žino. Jeigu 
nenueisiu atsiimti savo nuosavybės, kuri tiek daug kainuoja, ir yra 
žinoma, kad ji man priklauso, tai ant žvėries gali kristi įtarimas. O aš visai 
nesuinteresuotas atkreipti dėmesį į save arba į žvėrį. Atsiliepsiu į skelbimą, 
atsiimsiu orangutangą ir laikysiu jį uždarytą, kol viskas aprims." 

Šią valanėlę ant laiptų išgirdome žingsnius. 

- Paruoškite pistoletus, - įspėjo Diupenas, - bet neparodykite ir 
nepanaudokite jų, iki neduosiu ženklo. 

Fasadinės durys buvo neužrakintos; svečias įėjo pro jas nepaskam- 
binęs ir ėmė lipti laiptais. Tačiau, matyt, suabejojo. Netrukus išgirdome 
jį ledžiantis žemyn. Diupenas skubiai pribėgo prie durų, bet tuo metu 
žmogus vėl ėmė lipti aukštyn. Šį kartą jis nebegrįžo atgal, o ryžtingų 
žingsniu lipo aukštyn ir tuoj pat pabeldė į mūsų kambario duris. 

- Prašom! - linksmu ir draugišku balsu pakvietė Diupenas. 

Į kambarį įėjo vyras. Nėra abejonės, jis buvo jūrininkas, - aukštas, 
tvirto sudėjimo, muskulingas, su akiplėšiška veido išraiška, tarsi šaipytųsi 
iš paties velnio, tačiau aplamai, gana malonios išvaizdos. Daugiau kaip 
pusę smarkiai nuo saulės įdegusio veido slėpė žandenos ir ūsai. Rankoje 
jis laikė sunkią ąžuolinę lazdą, bet kitokio ginklo, matyt, neturėjo. 
Jūrininkas nerangiai nusilenkė, pasakė "labas vakaras" prancūziškai; 
šiuos žodžius jis ištarė taip, kaip kalba Nešatelyje, bet vis dėlto galėjai 
suprasti, kad tai paryžietis. 

- Prašau sėstis, drauguži, - tarė Diupenas. - Jūs tikriausiai atėjote 
orangutango? Garbės žodis, aš tiesiog pavydžiu juris. Nuostabiai gražus 
ir, be abejo, labai brangus žvėris. Kiek, jūsų nuomone, jam metų? 

Jūrininkas giliai atsiduso, kaip žmogus, kuriam nuo širdies nukrito 
sunkus akmuo, ir po to atsakė tvirtu balsu: 

- Sunku pasakyti, bet jam negali būti daugiau kaip ketveri ar penkeri 
metai. Ar jis čia? 

- O ne, čia nėra kur jo laikyti. Jis yra nuomojamoje arklidėje, ne- 


66 


toliese, Diubur gatvėje. Atiduosiu jį rytoj rytą. Žinoma, jeigu įrodysite, 
kad tai jūsų nuosavybė. 

- Suprantama. 

- Gaila man bus išsiskirti su juo, - atsiliepė Diupenas. 

- Mesje, užvisus jūsų rūpesčius atsilyginsiu, - užtikrino vyriškis. - Man 
ir į galvą tai neatėjo. Mielai užmokėsiu už žvėries sugavimą - žinoma, 
saikingai. 

- Ką gi, - atsakė mano bičiulis. - Tai labai gražu iš jūsų pusės. Kiek čia 
paprašius? Minutėlę... O, jau žinau. Atlyginimas tebūnie toks. Papasakokite 
viską, ką žinote apie žmogžudystę Morgo gatvėje. 

Paskutiniuosius žodžius Diupenas ištarė tyliai ir labai ramiai. Lygiai 
taip pat ramiai jis priėjo prie durų, užrakino jas ir įsidėjo raktą į kišenę. 
Po to išsitraukė pistoletą iš užančio ir be mažiausio susijaudinimo 
padėjo jį ant stalo. 

Jūrininko veidą nutvieskė raudonis, tarsi jį būtų kas smaugęs. Jis 
pašoko iš vietos ir griebė lazdą, bet po valandėlės vėl krito į kėdę, 
drebėdamas visu kūnu, o jo veidas mirtinai išbalo. Jis neištarė nė žodžio. 
Man buvo nuoširdžiai jo gaila. 

- Be reikalo išsigandote, mano drauguži, - maloniai tarė Diupenas. - 
Visiškai be reikalo. Mes nenorime jums nieko blogo. Duodu džentel- 
meno ir prancūzo žodį, kad neketiname padaryti jums skriaudos. Aš 
puikiai žinau, jog esate nekaltas dėl tų baisybių Morgo gatvėje. Vienok 
negaliu teigti, kad tam tikra dalimi nesate į jas įsivėlęs. Iš to, ką pasakiau, 
turbūt, suprantate, jog daug kas šiuo klausimu man jau yra žinoma, ir iš 
tokio šaltinio, apie kurį jūs niekada nė nesapnavote. Aplamai, padėtis 
raan yra aiški. Jūs nepadarėte nieko, ko buvo galima išvengti, tikrai, 
nieko, čėl ko galėtumėte būti apkaltintas. Jūs netgi nieko nepavogėte, 
nors galėjotevogti nebaudžiamas. Jums nėra koslėpti. Jums nėra reikalo 
Ką nors nutylėti. Iš kitos pusės, garbės principai įpareigoja pasakyti viską, 
kas jums žinoma. Suimtas nekaltas žmogus, įtariamas žmogžudyste, 
kurios kaltininką jūs galite nurodyti. 

Koi Diupenas kalbėjo, jūrininkas spėjo susitvardyti, bet jo pirmykščio 
laisvumo neliko nė ženklo. 

- Tepadeda man dievas, - tarė jis, valandėlę patylėjęs. - Papasakosiu 
viską, ką žinau apie šį reikalą. Bet aš nemanau, kad patikėsite bent puse 

to, ką išgirsite. Būčiau kvailys, jeigu tikėčiausi ko nors panašaus. Vis tiek 
aš tikrai nekaltas ir viską nuoširdžiai prisipažinsiu, nors ir tektų už tai 
užmokėti gyvybe. 

Štai trumpas turinys to, ką jis papasakojo. 

Neseniai jis buvo nukeliavęs į Indijos archipelagą. Su grupejūrininkų 
išlipo Borneo saloje ir pramogos dėlei patraukė į salos gilumą. Jam su 
draugu pavyko sugauti orangutangą. Tasai draugas numirė, ir jis tapo 
vieninteliu žvėries savininku. Po daugybės rupesčių, kurių plaukiant 
atgal pridarė nesutramdomas belaisvis, jam pagaliau pavyko parsiga- 
benti jį į Paryžių ir uždaryti savo namuose. Norėdamas išvengti nemalo- 
naus kaimynų smalsumo, laikė žvėrį rūpestingai paslėpęs, ir taip manė 
laikyti iki jam užgis žaizda kojoje, į kurią, plaukiant laivu, buvo įsivaręs 
rakštį. Vėliau ketino jį parduoti. 

Grįžęs namo iš kažkokio jūrininkų pasilinksminimo naktį, arba, 
tiksliau, jau rytą, kai buvo įvykdyta žmogžudystė, jis rado beždžionę savo 
miegamajame; ji buvo ištrūkusi iš greta esančio sandėliuko, kuriame, 
kaip jisai manė, beždžionė buvo saugiai uždaryta. Su skustuvu rankoje, 
visa išsimuilinusi, ji sėdėjo prieš veidrodį ir rengėsi skustis, nes tikfiau- 
siai anksčiau pro rakto skylutę buvo mačiusi besiskutantį šeimininką. 
Pamatęs tokį pavojingą ginklą šio nuožmaus žvėries rankose ir žinodamas, 
kad jis puikiai moka juo pasinaudoti, jūrininkas išsigando ir kurį laiką 
nesuvokė, ką daryti. Tačiau jis jau žinojo, kad su rimbu galima sutramdyti 
gyvulį netgi pačių smarkiausių jo siautulių metu, taigi griebėsi jo ir šį 
kartą. Pamatęs rimbą, orangutangas puolė pro kambario duris laiptais 
žemyn, kur, nelaimei, buvo atidaras langas, ir iššoko pro jį į gatvę. 

Išsigandęs prancūzas leidosi vytis; beždžionė, neišmesdama skustuvo 
iš rankų, vis stabtelėdavo ir atsigręždavo, išdarinėdama grimasas savo 
persekiotojui, o kai tasai visai prisiartindavo, ji nubėgdavo toliau. Toksai 
vijimasis tęsėsi ilgą laiką. Gatvėse viešpatavo visiška tyla, kadangi buvo 
tik kokia trečia valanda ryto. Skersgatvėje, esančiame už Morgo gatvės, 
bėglio dėmesį patraukė šviesą, sklindanti pro atvirą madam L'Espane 
miegamojo langą, ketvirtajame jos namo aukšte. Pripuolęs prie namo, jis 
pamatė žaibolaidį, su neįtikimu vikrumu užlipo juo, po to nusitvėrė už 
langinės, kuri buvo atidaryta iki pačios sienos ir, laikydamasis > užšoko 
tiesiog ant lovos galvūgalio. Visa tai netruko nė minutės. Sokdamas į 

kambarį, orangutangas kojos spyriu vėl atvėrė langinę. 

Jūrininkas nežinojo, džiaugtis ar nuogąstauti. Jis buvo visai tikras, 
jog čia pavyks sugauti žvėrį, patekusį į spąstus, nes iš jų galima buvo 
ištrūkti tik žaibolaidžio lynu, o čia nesunku jį buvo sugauti. Bet jam buvo 
labai neramu. Kad tik beždžionė ko nors nepadarytų name! Ši mintis jį 
paskatino toliau vytis bėglę. Įsliuogti žaibolaidžiu nėra sunku, ypač 
jūrininkui. Tačiau užlipęs iki lango, buvusio tolokai nuo jo į kairę, jis 
turėjosustoti; dabar jis tegalėjo tik išsitiesti ir žvilgterėti į kambario vidų. 
O ten pamatė tokį siaubą, jog vos nenukrito žemėn. Tai buvo šiurpūs 
šauksmai, pažadinę iš miego ir išgąsdinę Morgo gatvės gyventojus. 
Madam L'Espane ir jos duktė, abi apsirengusios naktiniais marškiniais, 
tvarkė, matyt, kažkokius popierius jau minėtame seife, kuris buvo ištrauktas 
į kambario vidurį. Jis buvo atidarytas, o jo turinys išverstas šalia ant 
grindų. Aukos sėdėjo, turbūt, nugaromis į langą; sprendžiant pagal laiką, 
praėjusį nuo žvėries įsiveržimo iki šauksmų, atrodo, kad jos ne iš karto 
jį pastebėjo. Moterys tikriausiai pamanė, jog langinę stuktelėjo vėjas. 

Kai jūrininkas žvilgterėjo į vidų, milžiniškas žvėris buvo pačiupęs 
madam L'Espane už plaukų (jie buvo palaidi, kadangi jinai šukavosi) ir 
mosikavo skustuvu prieš jos veidą, mėgdžiodamas barzdaskučio jude- 
sius. Duktė gulėjo paslika ant grindų: ji buvo nualpusi. Senutės riksmas 
ir priešinimasis (todėl! jai buvo išrauti plaukai) gal ir taikingus orangu- 
tango ketinimus pavertė įniršiu. Vienu smarkiu raumeningos rankos 
smūgiu jis vos nenukirto jai galvos. Pamačius kraują, jo pyktis perėjo į 
pasiutimą. Grieždamas dantimis, svaidydamas iš akių kibirkštis, jis metėsi 
prie mergaitės, suleido savo baisingus nagus į jos kaklą ir spaudė tol, kol 
jinumirė. Jo klaidžiojąs ir pamiršęs žvilgsnis šią akimirką nukrypo į lovos 
i virš kurio buvo matyti jo šeimininko veidas, sustingęs iš 
siaubo. Zvėris, matyt, dar nebuvo užmiršęs baisaus rimbo, todėl jo įtūžis 
iš karto pavirto baime. Žinodamas, kad nusipelnė bausmės ir tarsi 
norėdamas paslėpti savo kruvinius darbus, jis su paniška baime puld- 
inėjo po kambarį, traukydamas ir laužydamas baldus, mėtydamas pata- 
lynę nuo lovos. Galiausiai pagriebė inerginos lavoną ir įgrūdo į dūmtraukį, 
kur jis ir buvo rastas; po to čiupo senutės lavoną ir galva žemyn išmetė pro. 


langą. 
Kai beždžionė su savo sužalotu nešuliu prisiartino prie lango, šiaubo 

apimtas jūrininkas prigludo prie lyno ir ne nulipo, o veikiau nušliuožė 
žemėn, po to iš karto nudūmė namo, drebėdamas dėl šių skerdynių 
pasėkų ir, baimės apimtas, atsižadėjo rūpintis tolesniu orangutango 
likimu. Šūksmai, kuriais prancūzas išreiškė pasibaisėjimą ir išgąstį, 
sumišę su įdūkusio padaro unkštimu ir buvo tie garsai, kurios nugirdo 
žmonės ant laiptų. 

- Man mažai ką teliko pridurti. Orangutangas tikriausiai pabėgo iš 
miegamojo žaibolaidžio lynu dar prieš išlaužiant duris. Iššokdamas pro 
langą, jis ir bus jį užtrenkęs. | 

Po kurio laiko įįsugavo pats jūrininkas ir brangiai pardavė Botanikos 
sodui. Le Bonas tuojau pat buvo paleistas, kada mes policijos perfekto 
biure papasakojome apie visas to įvykio aplinkybės. Diupenas nesusila- 
ikė ir nuo kai kurių komentarų. Nepaisant viso prielankumo mano 
draugui, šis pareigūnas negalėjo nuslėpti savo apmaudo, kad taip pakrypo 
reikalai, ir netgi porą kartų įgėlė mums, primindamas, kad niekam 
nedera kišti nosies į svetimus reikalus. 

- Tegu kalba, - tarė Diupenas, taip nieko jam ir neatsakęs. - Tegu 
išlieja savo širdį. Tada jam bus lengviau. Aš patenkintas, kad nugalėjau 
jijo paties pilyje. Nesuprantu tik, kodėl jis taipstebisi, jog jam nepavyko 
įminti šios mįslės; juk, tiesą sakant, mūsų bičiulis prefektas yra perdaug 
gudrus, kad galėtų būti gilus. Jo išmintis neturi stuburo. Yra tik galva, o 
kūno nėra, taip, kaip vaizduojama deivė Laverna - arba, geriausiu atveju, 
turi galvą ir pečius, kaip menkė. Bet, šiaip ar taip, jis sumanus žmogus. 
Mane ypač žavi jo sugebėjimas veidmainiauti, kuriuo jis pelnė sau 
didelio gudruolio reputaciją. Aš turiu galvoje jo įprotį de nier ce gui est, 
et d'expliguer ce gui n'est pas3?. 


PAVOGTAS LAIŠKAS 


PAVOGTAS LAIŠKAS 


Nil sapientiae odiosius acumine nimio 
SENEKA 


Nieko išmintis taip neapkenčia, kaip per didelio gudrumo (lot.). SE- 
NEKA. 


Tai buvo Paryžiuje, 18.. metų rudenį. Vieną vėjuotą vakarą, vos tik 
sutemus, aš mėgavausi dvigubu malonumu - apmąstymais ir meršaumo 
pypke, sėsdamas kartu su savo draugu Ogiustu Diupenu jo mažytėje 
bibliotekoje, arba tiksliau, knygų pilname darbo kambaryje au troisieme, 
No. 33, Rue Dunot, Faubourg St. Germain3“. Visą valandą nė vienas iš 
mūsų nesudrumstė įsiviešpatavusios tylos; kiekvienam atsitiktiniam 
stebėtojui būtų pasirodę, jog mudu vien sekame kamuoliais besiran- 
gančius dūmus, kurių buvo tiršta kambaryje. O aš mintyse svarsčiau tuos 
du įvykius, apie kuriuos mes kalbėjomės vakaro pradžioje. Turiu galvoje 
atsitikimą Morgo gatvėje ir Mari Rože nužudymo paslaptį. Todėl man 
atrodė lyg koks sutapimas, kai staiga atsidarė durys ir į kambarį įėjo 
aš G., Paryžiaus policijos prefektas. 

iltai jį sutikome; nors šis žmogus ir turėjo niekingų savybių, bet jis 
buvo ne mažiau ir patrauklus, o, be to, su juo jau buvome nesimatę keletą 
metų. Mes sėdėjome patamsyje, todėl Diupenas dabar atsistojo uždegti 
lempos, bet ir vėl atsisėdo, išgirdęs, kad G. atėjęs pasitarti su mumis, 
tiksliau, pasiklausti mano draugo nuomonės vienu tarnybiniu raikalu, 
sukėlusiu jam nemaža rūpesčių. 

- Jeigu tai toks dalykas, dėl kurio reikės pasukti galvą, - tarė Diupenas, 
atitraukdamas ranką nuo dagčio, - mums bus patogiau apie jį šnekėtis 
tamsoje. 

- Tai dar viena jūsų keistybė, - atsiliepė prefektas, kuris viską, kas jam 
būdavo nesuprantama, vaidindavo "keistu", ir todėl gyveno tarp daugybės 
"keistybių". 

- Visai teisingai, - atsakė Diupenas, paduodamas svečiui pypkę ir 
pastumdamas jam patogų krėslą. 

- Koks gi rūpestis dabar jus graužia? - paklausiau aš. - Manau, kad tai 

neturi nieko bendro su žmogžudyste? 

- O ne, nieko panašaus. Dalykas iš tiesų visai paprastas, ir aš nea- 
bejoju, jog mes ir patys jį išspręsime. Bet pagalvojau, kad Diupenui bus 
įdomu išgirsti smulkmenas, nes įvykis itin keistas. 

- Paprastas ir keistas, - nusistebėjo Diupenas. 

- Nataip, nors, tiksliau kalbant, nevisai taip. Mes visi esame pasimetę, 
kadangi dalykas toks paprastas, ir vis dėlto išmušė mus iš vėžių. 

- Galbūt, kaip tik tas paprastumas ir klaidina jus, - pasakė mano 
draugas. 

- Kokios nesąmonės! - atsiliepė prefektas, -gardžiai nusijuokdamas. 

- Galbūt, paslaptis perdaug aiški - pridūrė Diupenas. 

- O, viešpatie! Ar kas girdėjo ką nors panašaus? 

- Ir pernelyg akivaizdi. 

- Cha-cha-cha! Cha-cha-cha! Cho-cho-cho! - nusikvatojo svečias, 
smarkiai pralinksmėjęs. - O, Diupenai, jūs būsite kaltas dėl mano mirties! 

- Bet kas gi galų gale įvyko? - paklausiau aš. 

- Gerai, aš jums papasakosiu, - atsakė prefektas ir susimąstęs, ilgai 
leisdamas tirštą dūmų kamuolį, patogiai atsilošė krėsle. - Papasakosiu 
viską keliais žodžiais, bet prieš pradėdamas noriu jus įspėti, jog tatai turi 
būti laikoma didžiausioje paslaptyje, nes aš tikriausiai prarasčiau tarnybą, 
jeigu paaiškėtų, kad apie šį dalyką kam nors papasakojau. 

- Pradėkite, - pasiūliau aš. 

- Arba ne, - pridūrė Diupenas. 

- Na, gerai. Man buvo pranešta iš labai aukštų sferų, jog iš karaliaus 
kambarių pavogtas nepaprastai svarbus dokumentas. Yra žinoma, kas jį 
pavogė; dėl to nekyla jokios abejonės; tas asmuo buvo pastebėtas, kai 
ėmė dokumentą. Taip pat žinoma, jog dokumentas iki šiol tebėra pas jį. 

- Iš kur tai žinoma? - paklausė Diupenas. 

- Tai aišku iš paties dokumento turinio, - atsakė prefektas, - ir iš to, 
jog ligi šiolei nepastebėta tam tikrų padarinių, kurie būtų iškart akivaizdūs, 
jeigu vagis dokumento nebeturėtų, tai yra, jeigu vagis jį panaudotų taip, 
kaip ketina panaudoti. 

- Ar negalima truputį aiškiau? - paklausiau aš. 

- Gerai. Pridursiu dar, jog dokumentas suteikia jo turėtojui galią kaip 
tik toje srityje, kurioje ši galia yra itin reikšminga. - Prefektas mėgo 


74 


diplomatinį žargoną. 

- Aš vis tiek dar ne visai suprantu, - pareiškė Diupenas. 

- Nesuprantote? Matote, šito dokumento parodymas trečiajam 
asmeniui, kurio pavardės aš neminėsiu, įžeistų vienos labai įžymios 
asmenybės garbę. Dėlšios aplinkybės dokumento turėtojas gali daryti ką 
tik nori su įžymiąja asmenybe ir todėl jos garbei bei ramybei gresia 
pavojus. 

- Bet juk ši galia, - įsiterpiau aš, - priklauso nuo to, ar vagis žino, kad 
apvogtajai asmenybei aišku, kas pavogė dokumentą? Kas gi drįstų... 

- Vagis, - pertraukė prefektas, - yra ministras D., žmogus, kuris drįsta 
viską - ir kas padoru, ir kas nepadoru. Patsai pavogimas buvo ne mažiau 
išradingas, kaip ir įžūlus. Tąjį dokumentą, arba, atvirai pasakius, laišką, 
apvogtoji gavo karaliaus rūmų buduare. Kai ji skaitė laišką, ją užklupo 
kitas žymus asmuo,nuo kurio ji ypač norėjo šį dokumentą nuslėpti. 
Nepavykus paskubomis įmesti laiško į stalčių, ji buvo priversta jį palikti 
išlankstytą ant stalo. Kadangi laiškas gulėjo adresu į viršų, tai jo turinys 
nebuvo matomas, ir jis liko napastebėtas. Kaip tik šiuo momentu įeina 
ministras D. Jo aštrios it lūšies akys iš karto pastebi laišką, atpažįsta, 
kieno ranka rašytas adresas, pastebi asmens, kuriam skirtas laiškas, 
sumišimą ir supranta visą paslaptį. Skubom, kaip paprastai, pakalbėjęs 
apie reikalus, jis išsiima laišką, šiek tiek panašų į minėtąjį, išlanksto jį ir 
apsimeta skaitąs, o po to padeda šalia pirmojo. Ir vėl gal penkiolika 
minučių kalbasi apie valstybinius reikalus. Pabaigęs atsisveikina ir paima 
nuo stalo laišką, kuris jam nepriklausė. Jo tikroji savininkė tai matė, bet, 
suprantama, neišdrįso nieko pasakyti prie trečiojo asmens, kuris stovėjo 
šalia jos. Ministras pasišalino, palikęs ant stalo savąjį, visiškai nereikšmingą 
laišką. 

- Taigi, - tarė Diupenas man, - sąlygos kaip tik tokios, kada vienas 
asmuo įgauna visišką galią kitam asmenui: vagis žino, kad apvogtajai 
asmenybei aišku, kas pavogė dokumentą. 

- Taip, - patvirtino prefektas, - ir štai jau keletas mėnesių, kaip tokiu 
būdu įgytą galią jis naudoja įgyvendinti labai pavojingiems politiniams 
tikslams. Apvogtoji asmenybė diena po dienos vis labiau įsitikina, jog 
privalo atgauti tą laišką. Bet šito negalima padaryti viešai. Galiausiai, 
apimta nevilties, ji pavedė šį reikalą man. 

- Vadinasi, - pastebėjo Diupenas, paskendęs dūmų debesyje, - ji 
negalėjo surasti ir netgi įsivaizduoti įžvalgesnio agento. 

- Jūs meilikaujate man, - atsakė prefektas, - bet, galimas dalykas, jog 
panašiai ir buvo pagalvota. 

- Kaip jūs patys minėjote, - tariau aš, - ministras tebeturi laišką; juk 
galią suteikia laiško turėjimas, o ne jo panaudojimas. Jį panaudojęs, tos 
galios ministras nebeteks. 

- Teisybė, - tarė G., - remdamasis tokiu įsitikinimu, aš ir ėmiausi 
veikti. Visų pirma pasirūpinau padaryti kruopščią kratą ministro namuose. 
Kebliausia buvo tai, kad šią kratą reikėjo padaryti jam nežinant. Be to, aš 
buvau įspėtas apie pavojų, kuris kiltų, jeigu ministras sužinotų mūsų 
ketinimus. 

- Bet jūs esate, - tariau aš, - pakankamai au faiP?> šioje srityje. 
Paryžiaus policija jau ne kartą yra susidūrusi su panašiais dalykais. 

- O taip, todėl aš ir nenusiminiau. Be to, ministro įpročiai taip pat 
labai palengvino man uždavinį. Dažnai jo nebūna namuose per naktis. 
Tarnų jis turi nedaug. Jie miega toli nuo šeimininko kambarių, ir, 
kadangi beveik visi neapoliečiai, juos lengva nugirdyti. Kaip jums žinoma, 
aš turiu raktų, su kuriais galiu atrakinti bet kurį Paryžiaus kambarį ar 
spintą. Jau trys mėnesiai, kai aš kone kas naktį pats darau kratą D. 
namuose. Tai mano garbės dalykas, o, be to, atskleisiu jums didelę 
paslaptį - paskirtas milžiniškas atlyginimas. Taigi aš ieškojau tol, kol 
visiškai įsitikinau, jog vagis gudresnis už mane. Atrodo, jau išgriozdžiau 
kiekvieną patalpų kertelę, kur galėtų būti paslėptas laiškas. 

- Bet ar negali būti, - įsiterpiau, - kad laiškas, - aš neabejoju, jog 
ministras jį turi, - yra paslėptas kur nors kitur, ne jo namuose? 

- Vargu, - tarė Diupenas. - Ypatinga dabartinė padėtis dvare, o ypač 
intrigos, į kurias, kaip žinia, įpainiotas D., reikalauja, kad šis dokumentas 
nuolat būtų po ranka ir kad juo būtų galima pasinaudoti kiekvieną 
minutę - tai ne mažesnės svarbos dalykas, kaip ir pats dokumento 
turėjimas. 

- Kad juo būtų galima pasinaudoti? - paklausiau aš. 

- Tiksliau pasakius, jį sunaikinti, - atsakė Diupenas. 

- Teisingai, - tariau aš. - Tokiu atveju laiškas tikriausiai yra jo paties 
namuose. O kad ministras nešiotųsi jį su savimi, apie tai negali būti nė 

kalbos. 

- Jokios, - patvirtino prefektas. - Man pačiam prižiūrint, jis buvo du 
kartus tariamų plėšikų sulaikytas ir kruopščiai iškratytas. 

- Jūs bereikalo tiek vargote, - tarė Diupenas. - Aš manau, kad D. nėra 
visiškas kvailys ir, žinoma, tikėjosi tokių užpuolimų kaip savaime su- 
prantamo dalyko. 

- Nevisiškas kvailys, - pakartojo G., -bet juk jis poetas, ir todėl, mano 
nuomone, beveik kvailys. 

- Teisybė, - sutiko Diupenas, susimąstęs, palengva leisdamas kamuolį 
dūmų iš meršaumo pypkės, - nors ir mano paties sąžinę slegia keli 
eilėraštpalaikiai. " 

- Ar negalėtumėte smulkiau papasakoti apie savo kratas? - paklau- 
siau aš. 

- Matote, laiko mes turėjome pakankamai ir išieškojome visur. 
Šiuose dalykuose patirties man užtenka. Visą savaitę krėtėme kambarį 
po kambario, kiekvienam skirdami po visą naktį. Pirmiausia ištyrinėjome 
baldus. Išnaršėme stalčius - visus visutėlius, manau, kad jūs žinote, jog 
geram policijos agentui nėra slaptų stalčių. Jis būtų tikras bukaprotis, 
jeigu tokio pobūdžio kratoje pražiopsotų "slaptą" stalčių. Tai visai 
paprastas dalykas. Kiekvienoje spintoje yra tam tikras ruimas ar ertmė, 
verta dėmesio. Turime ir tikslias taisykles. Nė mažiausia smulkmena 
negalėjo likti nepastebėta. Apieškoję spintas, ėmėmės kėdžių. Pagalvius 
susimaigėme ilgais, laibais virbalais. Jūs esate matę, kaip tai daroma. 
Nukėlėme stalų viršus. 

- Kodėl? 

- Pasitaiko, kad žmogus, norėdamas ką nors paslėpti, nukelia stalo ar 
kito panašaus baldo viršų, po to išgręžia kojoje skylę, paslepia ten daiktą 
ir vėl uždeda viršų. Panašiai panaudojamos ir lovų kojos, tie viršus, tiek 
ir apačia. 

- O ar negalima tuštumos aptikti beldžiant, iš garso? - paklausiau aš. 

- Jokiu būdu, ypač jeigu paslėptasis daiktas yra įvyniotas į pakanka- 
maistorą vatos sluoksnį. Be to, mes buvome priversti veikti be triukšmo. 

- Bet juk negalėjote nukilnoti visų viršų, išardyti į atskiras dalis visų 
baldų, kuriuose įmanoma padaryti siėpyklas jūsų minėtu būdu. Laišką 
galima susukti į plonąspiralinį vamzdelį, panašų į didelį mezgimo virbalą 

ir įkišti, pavyzdžiui, į kėdės skersinį. Jūs juk neišardėte dalimis visų 
kėdžių? 

- Žinoma, ne. Bet mes padarėme dar geriau - su stipriu didinamuoju 
stiklu ištyrinėjomevisus kiekvienos kėdės skersinius ir, suprantama, visų 
baldų sunėrimus. Bet kokius šviežius pėdsakus būtume iš karto pas- 
tebėję. Net ir vienui vienas piuvenų krislelis, likęs po gręžimo, būtų 
atrodęs didumo sulig obuoliu. Slėpyklai surasti būtų užtekę bet kokio 
nesutapimo suklijavimų vietose, mažiausio plyšelio sujungimuose. 

- Manau, kad jūs apžiūrėjote veidrodžius, ypač vietas tarp rėmų ir 
stiklo, patikrinote lovas ir patalynes, o taip pat užuolaidas ir kilimus? 

- Savaime suprantama. Ir kai tokiu būdu išžiūrinėjome visus baldus 
ir daiktus, pradėjome tikrinti patį namą. Mes suskirstėme jį į dalis, jas 
sunumeravome, kad nė vienos nepraleistume ir, kaip ir anksčiau, su 
didinamuoju stiklu ištyrinėjome pačių rūmų ir dviejų kaimyninių namų 
kiekvieną kvadratinį colį. 

- Dviejų kaimyninių namų! - sušukau aš. - Bet juk tai milžiniškas 
darbas. 

- Žinoma, bet ir mums pažadėtas atlyginimas yra milžiniškas. 

- O namų kiemus taip pat apžiūrėjote? 

- Visi kiemai grįsti plytomis. Su jais daug vargo nebuvo. Ištyrinėjome 
samanas tarp plytų ir nustatėme, kad jos neliestos. 

- Jūs, suprantoma, patikrinote taip pat D. dokumentus ir bibliotekos 
knygas? 

- Žinoma; išvyniojome kiekvieną paketą ir ryšulėlį; peržiūrėjome 
visus kiekvienos knygos puslapius, nepasitenkindami vien tik atvertimu 
ir pakratymu, kaip daro kai kurie mūsų policijos pareigūnai. Išmatavome 
taip pat didžiausiu tikslumu kiekvieno viršelio storį ir visus juos stro- 
piausiai patikrinome pro didinamąjį stiklą. Jeigu kuriame nors aptaise 
būtų buvę kas nors neseniai paslėpta, tai būtinai būtume pastebėję. 
Penkis ar šešis tomus, ką tik atsiimtus iš knygrišio, mes rūpestingai 
patikrinome, išilgai perdurdami plonais virbaiėliais. 

„ Ar ištyrinėjote grindis po kilimais? 

- Be abejo. Mes nuėmėme kilimus ir patikrinome grindis su žiai 
namuoju stiklu. 

- O sienų apmušalus? 


- Taip pat. 

- Žvilgterėjote į rūsius? 

- Taip. 

- Vadinasi, - tariau aš, - jūs apsirikote. To laiško rūmuose nėra, nors 
jūs ir įsitikinę, kad jis ten. 

- Bijau, kad bus jūsų teisybė, - atsakė prefektas. - Ką jūs, Diupenai, 
patartumėte man daryti? 

- Dar kartą kruopščiai iškrėsti rūmus. 

- Tai visiškai beprasmiška, - atsakė G. - Guldau galvą, kad laiško 
rūmuose nėra. 

- Geresnio patarimo aš nežinau, - tarė Diupenas. - Jūs, suprantama, 
turite smulkų to laiško aprašymą? 

- O, žinoma! 

Čia prefektas išsitraukė iš kišenės užrašų knygutę ir ėmė garsiai 
skaityti detalų dingusio dokumento vidaus ir ypač išorės aprašymą. 
Baigęs skaityti, jis nedelsdamas atsisveikino ir išėjo didžiai prislėgtas. 
Tokio aš jo dar niekada nebuvau matęs. 

Praslinkus kokiam mėnesiui, jis apsilankė antrą kartą ir rado mus 
užsiėmusius beveik tuo pačiu, kaip ir tada. Atsisėdęs ir užsirūkęs pypkę, 
ėmė šnekučiuotis kasdieniškomis temomis. Pagaliau aš paklausiau: 

- Okaipsu pavogtu laišku? Manau, kad jaususitaikėte su mintimi, jog 
neįmanoma pergudrauti to ministro? 

- Tegu jį velniai! Dar kartą padariau kratą, paklausęs Diupeno 
patarimo, bet visas darbas, kaip ir tikėjausi, buvo veltui. 

- Koks, jūs sakėte, tas pažadėtas atlyginimas? - paklausė Diupenas. 

- O, labai didelis, labai stambus atlyginimas. Tikslos sumos neminėsiu, 
bet viena pasakysiu, jog sutikčiau pats duoti čekį penkiasdešimčiai 
tūkstančių frankų žmogui, kuris surastų man tą laišką. Mat, tas laiškas 
kasdien darosi reikšmingesnis. Atlyginimas paskutiniuoju metu pad- 
vigubintas. Bet, jeigu jis būtų net patrigubintas, aš vis tiek negalėčiau 
padaryti daugiau, negu esu padaręs. 

- O kodėl? - tarė Diupenas, tėsdamas žodžius ir papsėdamas meršaumo 
pypkę. - Iš tiesų... man rodosi... jūs ne viską padarėte šiuo atveju. 
Galėtumėte pasiekti daugiau, man rodosi, a? 

- Kaip? Kokiu būdu? 

- Matote (paf, paf), jūs galėtumėte (paf, paf) pasitelkti konsultantą, 
a? (paf, pat, paf). Ar prisimenate anekdotą apie Abernetį? 

- Ne, velniop tą Abernetį! 

- Žinoma, velniop jį, jeigu norite. Bet kartą atsitiko taip, kad vienas 
turtingas šykštuolis sumanė gudrumu išgauti iš to Abernečio patarimą 
medicinišku klausimu. Būdamas svečiuose, jis užmezgė šiuo tikslu su juo 
pokalbį ir išdėstė jam savo negalavimus, tarsi tai būtų ne jo, o kažkokio 
kito asmens liga. "Sakykime, - kalbėjo šykštuokis, - kad tokie yra jo ligos 
simptomai. Ką jūs jam patarumėte, daktare? - "Ką patarčiau? - atsiliepė 
Abernetis. - Ogi išsikviesti gydytoją." 

- Bet aš, - tarė prefektas truputį sutrikęs, - esu mielai pasiruošęs pas- 
inaudoti patarimu ir už jį sumokėti. Iš tikrųjų duočiau penkiasdešimt 
tūkstančių frankų tam, kuris man padėtų šiuo atveju. 

- Jei taip, - tarė Diupenas, atidarydamas stalčių ir išimdamas čekių 
knygelę, - galite tuojau pat išrašyti čekį jūsų minėtai sumai. Vos tik jį 
pasirašysite, įteiksiu jums laišką. 

Aš apstulbau. Prefektas buvo it stabo ištiktas. Keletą minučių ne- 
galėjo nei žodžio ištarti, nei pajudėti. Prasižiojęs jis žiūrėjo su nepasi- 
tikėjimui į mano draugą, jo akys, atrodė, ims ir iššoks iš akiduobių. 
Paskui, kiek atitokęs, čiupo plunksną, žvilgterėjo kartą kitą, dar padve- 
jojo, bet galiausiai užpildė čekį -pčnkiasdešimčiai tūkstančių frankų, 
pasiraščiratkišo jį per stalą Diupenui. Tas atidžiai perskaitė čekį, įsidėjo 
į užrašų knygutę, tada atrakino rašomąjį stalą, paėmė iš ten laišką ir 
padavė prefektui. Pakvaitęs iš džiaugsmo, pareigūnas griebė jį, atskleidė 
drebančiomis rankomis, skubiai permetė akimis turinį, puolė kaip beprotis 
prie durų ir, net neatsisveikinęs, išbėgo iš kambario, taip ir neprataręs nė 
žodžio nuo to momento, kai Diupenas pasiūlė jam išrašyti čekį. 

Kai jis išėjo, mano draugas teikėsi kai ką paaiškinti. 

- Paryžiaus policininkai, - pradėjo jis, - labai gabūs savo srityje. Jie 
atkaklūs, išradingi, gudrūs ir puikiai susipažinę su savo profesijos subti- 
lybėmis. Taigi, kai G. papasakojo mums, kokiu būdu jis darė kratą 
ministro rūmuose, aš visiškai nesuabejojau, kad kruopštumo požiūriu 
krata buvo atlikta kaip reikiant. 

- Kruopštumo požiūriu? - paklausiau. 

- Taip, - atsakė Diupenas. - Panaudotos priemonės buvo ne tik pačios 

tinkamiausios, bet ir tobulai pritaikytos. Jeigu laiškas bėtų buvęs paslėptas 
ten, kur ieškojo, nėra abejonės, jog tie vaikinai būtų jį suradę. 

Aš nusijuokiau, bet jis, atrodo, kalbėjo visai rimtai. 

- Taigi, - tęsė jis, - pačios priemonės savaime buvo geros ir viskas buvo 
gerai padaryta. Trūkumas tik tas, kad jos netiko šiam atvejui ir šiam 
asmeniui. Yra tam tikras skaičius nepaprastai išradingų metodų, kurie 
prefektui tapo tarsi Prokrusto lova, ir jis grūda ten savo sumanymus. Bet 
jis nuolat klysta, kadangi spręsdamas reikalą būna arba perdaug gilus, 
arba perdaug paviršutiniškas; dažnai kiekvienas moksleivis būtų už jį 
sumanesnis. Pažinojau aštuonerių metų mokinį, kuris žaidime "porinis- 
neporinis", visus stebino savo sugebėjimu įspėti. Žaidimas visai papras- 
tas, jam naudojami apvalūs akmenukai. Vienas žaidėjas, sugniaužęs 
saujoje akmenukus, klausia antrojo, ar jų skaičius yra porinis ar neporinis. 
Jeiguspėjikas įspėja, gaunavieną akmenuką, jeigu ne -taivieno netenka. 
Manominėtas berniukas išlošė visų mokinių akmenukus. Savaime aišku, 
jis turėjo tam tikrą metodą - paprasčiausiai stebėdavo ir vertindavo savo 
partnerių nuovokumą. Pavyzdžiui, su juo žaidžia koks nors nepataiso- 
mas kvaišelis, kuris, iškėlęs sugniaužtą ranką, klausia: "Pora ar ne pora?" 
Mūsų mokinys atsako: "Ne pora" ir pralošia. Bet sekantį kartą jau laimi, 
nes jis samprotauja taip: kvaišelis pirmą kartą paėmė porinį skaičių, bet 
jo gudrumo užteks tik tiek, jog dabar paims neporinį skaičių, todėl aš 
turiusakyti "ne pora". Jis sako "ne pora" irlaimi. O žaidžiant su partneriu, 
truputį gudresniu užpirmąjį, jis samprotauja taip: šis berniukas žino, jog 
pirmą kartą aš sakiau "ne pora", todėl, kai reiks spėti antrą kartą, iš 
pradžių jam dingtelės mintis keisti skaičių iš porinio į neporinį, kaip darė 
ir pirmasis kvaišelis. Bet paskui jis pagalvos, kad šis pakeitimas yra 
perdaug pa prastas, ir nuspęs paimti porinį skaičių, kaip ir pirmiau. Todėl 
aš spėsiu "pora". Sako "pora" - ir laimi. Kame gi yra šito mokinio, kurį 
draugai praminė "laiminguoju", žaidimo esmė? 

- Tai paprasčiausias spėjiko ir jo priešininko protų sutapatinimas, - 
tariau aš. 

- Teisybė, - atsakė Diupenas, - ir kai aš paklausiau berniuko, kokiu 
būdu jis pasiekia tokį visišką sutapatinimą, nuo kurio priklauso jo 
pasisekimas, jis man atsakė: "Kai noriu sužinoti, kiek mano priešininkas 
yraprotingas ar kvailas, geras ar blogas, ką jis dabar galvoja, aš stengiuosi 

nutaisyti savo veidą tokį pat, kaip ir jo, o paskui laukiu, kokios mintys ar 
jausmai, atitinkantieji šią išraišką, kils mano galvoje ir širdyje." Ši tiesa, 
pasakyta mokinio, yra pagrindas viso to tariamo išmintingumo, priskiri- 
amo Larošfuko, Labriujerui?“, Makiaveliui?7 ir Kampanelaiš. 

- O savojo ir priešininko protų sutapatinimas, - pridūriau aš, - 
priklauso, jeigu teisingai jus supratau, nuo tikslumo, kuriuo įvertinamas 
priešininko protas. 

- Nuo šios sąlygos priklauso jo praktinė reikšmė, - atsakė Diupenas. 
- Prefektas ir jo bendražygiai klysta taip dažnai dėl to, kad, pirma, jie 
nepripažįsta šio sutapatinimo ir, antra, jie netiksliai įvertina arba ir visai 
nevertina to proto, su kurio susiduria. Jie pasikliauja tik savo išradin- 
gumu ir, ieškodami ko nors paslėpto, kreipia dėmesį į tuos būdus, 
kuriuos jie panaudotų, jeigu ką nors slėptų. Jų teisybė būna tik tada, kai 
jų pačių išradingumas tiksliai atitinka eilinių žmonių išradingumą; bet 
kada nusikaltėlio gudrumas skiriasi nuo jų pačių gudrumo, nusikaltėlis 
juos, aišku, įveikia. Tai atsitinka visuomet, kai jis būna sumanesnis, bet 
gana dažnai net ir tada, kai savo sumanumu jiems nė neprilygsta. Jie 
nemoka kaitalioti savo tyrinėjimo principų; geriausiu atveju, jeigu yra 
verčiami kokių nors ypatingų sąlygų, - kai jiems pažadamas neįprastas 
atlyginimas, - jie tik dar plačiau arba dar stropiau taiko savo senuosius 
metodus, nepažeisdami principų. Ar buvo, pavyzdžiui, šioje ministro 
byloje pakeisti veikimo principai? Kas gi yra tas gręžimas, zondavimas, 
stuksenimas, tyrinėjimas pro didinamąjį stiklą, rūmų paviršiaus suskirstymas 
įsunumeruotus kvadratinius colius, kas gi visa tai, jeigu ne skrupulingas 
pritaikymas principo arba visos eilės tyrinėjimo principų, pagrįstų tuo 
pačiu žmogaus sumanumo supratimu, prie kurio prefektas yra pripratęs 
savo ilgametės tarnybinės rutinos metu? Ar nepastebėjote, jog jis laiko 
savaime suprantamu dalyku, kad kiekvienas žmogus, norėdamas paslėpti 
laišką, pasinaudos jeigu ne išgręžta kėdės kojoje skyle, tai bent kokia 
nors nuošalia anga ar slėpykla, padiktuotas tos pačios minties, kuri 
paskatina jį paslėpti laišką kėdės kojoje? Argi jums taip pat neaišku, jog 
tokios slėpyklos yra panaudojamos tik eiliniais atvejais ir tik eilinio 
proto žmonių? Juk visada, kai ieškoma daikto, paslėpto tokiose vie- 
tosem jas galima iš karto nujausti ir lengvai įspėti, taigi jiems surasti visai 
nereikia ieškotojų įžvalgumo, o tik apdairumo, kantrybės ir pasiryžimo. 

Ir kada būna svarbus reikalas, arba, kada yra pažadėtas didelis atlygini- 
mas, - o tai policijos akimis yra tas pats, - šitos savybės visuomet 
pasireiškia. Dabar jūs suprasite, ką aš turėjau galvoje, teigdamas, kad 
jeigu pavogtasis laiškas būtų buvęs paslėptas ten, kur ieškojo prefektas, 
kitaip tariant, jeigu jo paslėpimo principas būtų sutapęs su prefekto 
principais, tai laiško suradimas nebūtų sudaręs jokių sunkumų. Tačiau 
šis pareigūnas leidosi visiškai suklaidinamas. Svarbiausia jo pralaimėjimo 
priežastis, jog jis laiko ministrą mulkiu, kadangi šis žinomas kaip poetas. 
Visi bepročiai yra poetai - tai prefektas suvokė; tik jis prasižengė taisyklei 
non distributio medii3?, padarydamas išvadą, jog visi poetai - bepročiai. 

- Bet ar tikrai jis poetas? - paklausiau aš. - Girdėjau, jų yra du broliai, 
ir abu pagarsėjo kaip literatai. Ministras, rodos, yra parašęs mokslinį 
darbą apie diferencialinį skaičiavimą. Jis matematikas, o ne poetas. 

- Klystate, aš jį gerai pažįstu; jis ir vienas, ir antras. Kaip poetas ir 
matematikas jis sugeba tiksliai protauti; jeigu jis būtų tik matematikas, 
jis visai neprotautų ir būtų patekęs į prefekto rankas. 

- Stebiuosi, - tariau aš, - tokiu jūsų požiūriu, prieštaraujančiu visuoti- 
nei nuomonei. Bet manau, jūs neketinate paniekinti per šimtmečius 
susiformavusių pažiūrų? Matematinis protas jau nuo seno laikomas 
protu par excellence““, 

-Ilyaaparier, - atkirto Diupenas, cituodamas Šamforą*!, -gue toute 
idee publigue, toute convention recue, est une sottise, car elle a convenu au 
plus grand nombre*2. Sutinku su jumis, jog matematikai padarė visa, ką 
galėjo, kad paskleistų tą paplitusią klaidingą nuomonę, apie kurią jūs 
kalbate, ir kuri vis tiek yra klaida, nors ją ir skleidžia kaip tiesą. Su 
užsidegimu, deramu rimtesniam tikslui, jie, pavyzdžiui, įdiegė į algebrą 
terminą "analizė". Prancūzai buvo šios apgaulės pradininkai; bet jeigu 
terminai turi kokios nors reikšmės, jeigu žodžiai įgauna kokią nors vertę 
nuojų panaudojimo, tai "analizė" turi tiek pat bendro su "algebra", kiek, 
pavyzdžiui. lotyniškas žodis ambitus*3 su "ambicija", religio“* - su "reli- 
gija" arba homines honesti4? - su "garbingaisiais žmonėmis". 

- Matyt, kad jūs susipyksite su parižiečiais algebros žinovais, bet 
nasakokite toliau. | 

- Aš abejoju proto verte ir teisingumu, jei tas protas išugdytas kokiu 
nors kitu, o ne abstrakčiuoju loginiu metodu. Ypač abejoju protu, kurį 

išvysto matematika. Matematika - mokslas apie formą ir kiekybę, 
matematinis protavimas - tai tik logika, pritaikyta formos ir kiekybės 
stebėjimui. Labai klaidinga yra nuomonė, jog netgi taip vadinamos 
grynosios algebros tiesos yra abstrakčios arba visuotinės. Ši klaida tokia 
stambi, jog stebiuosi, kaip ji buvo vienbalsiai priimta. Matematikos 
aksiomos - tai ne visuotinės tiesos aksiomos. Tai, kas yra reliatyvi - 
formos ir kiekybės - tiesa, dažnai būna stambi klaida, pavyzdžiui, moralės 
mokslų srityje. Šiame moksle daugeliu atvejų nebūna tiesa, jog "visumos 
dalių suma lygi visumai". Chemijoje ši aksioma taip pat nepasiteisina. 
Nepasiteisina ji ir kalbant apie varomąsias jėgas, nes, jeigu sujungsime 
dvi varomąsias jėgas, kurių potencija yra žinoma, tai gausime jėga, kuri. 
nebūtinai bus lygi atskirai paimtų varomųjų jėgų sumai. Yra daugybė 
matematinių tiesų, kurios gali būti tiesomis tik reliatyvumo ribose. Bet 
matematikai, remdamiesi savo ribotomis tiesomis, įpratę teigti, jog jos 
esą turinčios absoliutų ir neribotą pritaikymą. O pasaulis jas ir laiko 
tokiomis. Brajantas9, savo didžios mokslinės vertės veikale "Mitolo- 
gijoje", pamini analogišką klaidų šaltinį, sakydamas, kad "nors mes ir 
netikime pagoniškomis legendomis, vis dėlto dažnai užsimirštame ir 
darome išjų išvadas, tarsi tai būtų realūs faktai". Tačiau algebros žinovai, 
kurie patys yra pagonys, tiki pagoniškomis legendomis ir daro iš jų 
išvadas ne tiek dėl užmaršumo, kiek dėl sunkiai paaiškinamo smegenų 
aptemimo. Žodžių, man dar neteko sutikti gryno matematiko, kuriuo 
būtų galima pasikliauti ne tik kvadratinių šaknų srityje, arba tokio, kuris 
slapta netikėtų, kad xŽ + px besąlyginai ir absoliučiai lygus g. Pabandykite 
kada pasakyti kuriam nors iš šių džentelmenų, kad, jūsų nuomone, gali 
būti atvejų, kai xŽ+px nėra visai lygus ą, tačiau pasakę, ką turėjote 
galvoje, bėkite kuo skubiausiai ir neatsigręždami, nes nėra abejonės, jis 
pasistengs jus pritrenkti. 

- Tuo noriu pasakyti, -tęsė Diupenas, kai aš nusijuokiau iš jo paskut- 
inės pastabos, - kad prefektui nebūtų reikėję rašyti man čekio, jeigu 
ministras būtų buvęs tik matematikas. Tačiau aš žinojau, kad jis yra ir 
matematikas, ir poetas, todėl savo veikimo priemones pritaikiau prie jo 
sugebėjimų, atsižvelgdamas į tas aplinkybes, kuriose jis buvo. Pažinojau 
jį kaip dvariškį, o taip pat kaip įžūlų intrigantą. Nepanašu, kad toks 
žmogus - pagalvojau sau - nežinotų įprastų policijos metodų. Jis galėjo 

nujausti - tolesni įvykiai parodė, kad jis tikrai nujautė -jogjam rengiamos 
pasalos. Jis turėjo tikėtis, samprotavau aš, kad jo butas bus slaptai 
kratomas. Jis dažnai nebūdavo namuose nakties metu, prefektas tatai 
laikė tikru savo pasisekimo laidu, o man pasirodė, kad tai tik gudravimai, 
kuriais jis siekė duoti policijai galimybę padaryti kruopščią kratą ir kuo 
greičiau ją įtikinti, - tai jam galiausiai ir pavyko, - kad laiško rūmuose 
nėra. Aš taip pat jaučiau, kad visas srautas minčių, kurias ką tik pasisten- 
giau jums išdėstyti - apie nekintamus principus, kuriais policija vado- 
vaujasi, ieškodama paslėptų daiktų, - kad visas šis minčių srautas būtinai 
pereis per ministro galvą. Tai būtinai privers jį su panieka atsisakyti visų 
įprastų slėpyklų. Negali būti, samprotavau aš, kad jis būtų toksai neišmanėlis 
ir nesuprastų, jog net pačios slapčiausios ir nuošaliausios slėpyklos jo 
rūmuosebus tokios pat akivaizdžios prefekto akimis, zondams, grąžtams 
ir didinamiesiems stiklams, kaip ir pats paprasčiausias sandėliukas. 
Žodžiu, aš mačiau, kad jis būtinai bus priverstas - instinktyviai ar 
sąmoningai - ieškoti paprasčiausių būdų. Gal prisimenate, kaip kvatojo 
prefektas, kai per pirmą jo apsilankymą aš pasakiau, jog ši paslaptis gal 
todėl tokia paini, kad ji labai akivaizdi. 

- Taip, - atsakiau, - prisimenu, kaip jis kvatojosi. Aš tikrai maniau, kad 
jis sprogs iš juoko. 

- Materialusis pasaulis, - tęsė Diupenas, - turi daugybę analogijų su 
nematerialiuoju pasauliu; ir todėl bent kiek tiesos turi toji retorinė 
dogma, kad metafora arba palyginimas gali sustiprinti argumentą ar 
pagražinti aprašymą. Pavyzdžiui, principas vis intertiae*? yra, atrodo, tas 
pats tiek fizikoje, tiek ir metafizikoje. Teisingas jis yra, kada teigiama, 
kad suteikti judėjimą sunkiam kūnui reikia daugiau pastangų, negu 
lengvam ir kad jo tolesnis judėjimo greitis yra proporcingas toms pastan- 
goms; nemažiau teisingas ir tada, kai tvirtinama, kad platesnės apimties 
intelektas veikdamas yra daug veržlesnis, atkaklesnis, išradingesnis, 
negu silpnesnis intelektas, kuris sunkiau išjudinamas ir daugiau varžosi 
bei svyruoja, darydamas pirmuosius savo žingsnius. Arba vėl: ar kada 
nors pastebėjote, kokia parduotuvės iškaba greičiausiai patraukia dėmesį? 

- Niekada apie tai nepagalvojau, - atsakiau. 

- Yra toksai žaidimas su žemėlapiu, - tęsė jis. - Vienas žaidėjas prašo 
kitą surasti nurodytą žodį - miesto, upės, šalies ar valstybės pavadinimą 

- trumpai tariant, kokį nors žodį margame, pavadinimų priraizgytame 
žemėlapyje. Naujokai paprastai stengiasi apsunkinti priešininkui uždavinį, 
liepdami surasti pavadinimus, atspausdintus pačiu smulkiausiu šriftu; 
bet įgudęs žaidėjas parenka tokius žodžius, kurie parašyti didelėmis 
raidėmis, skersai visą žemėlapį. Tokie pavadinimai, panašiai kaip ir 
iškabos bei skelbimas, parašyti labai stambiomis raidėmis, praslysta pro 
akis, kadangi perdaug aiškiai matomi. Šis fizinis nepastabumas yra 
visiškai analogiškas su psichiniu išsiblaškymu, dėl kurio protas nepastebi 
viso to, kas perdaug aišku ir apčiuopiama. Tačiau šis reiškinys, pasirodo, 
yra aukščiau arba žemiau prefekto supratimo. Jam ir į galvą neatėjo, jog 
tai tikėtina ar įmanoma, kad ministras gali laikyti laišką tiesiog visam 
pasauliui po akių ir tuo padaryti jį nematomą kai kuriems to pasaulio 
atstovams. 

-Juo daugiau galvojauapie drąsų, gyvą ir įžvalgų D. protą, apie tai, jog 
dokumentas, norint juo pasinaudoti, visuomet turėjo būti po ranka, ir 
apie tai, kaip įtikinančiai prefektas įrodė, jog ten, kur jis ieškojo, dokumento 
nėra - juo tvirčiau ėmiau tikėti, kad ministras pasirinko sąmojingą ir 
parastą būdą laiškui paslėpti - jo visai neslėpė. 

Taip prisigalvojęs, apsirūpinau žaliais akiniais ir vieną gražų rytą tarsi 
atsitiktinai užėjau į ministro rūmus. D. radau namuose kaip paprastai 
žiovaujantį, besirąžantį ir vaikščiojantį iš kampo į kampą - jis dėjosi, jog 
tiesiog miršta iš nuobodulio. O juk iš tiesų tai, turbūt, pats energingiau- 
sias žmogus pasaulyje - bet tik tada, kai jo niekas nemato. 

Taikydamasis prie jo nuotaikos, ėmiau skųstis silpnu regėjimu ir 
verkšlenti, jog turiu nešioti akinius, pro kuriuos tuo pat metu atsargiai ir 
įdėmiai apžiūrinėjau kambarį, apsimetęs, jog domiuosi tik mūsų pokal- 
biu. 

Ypatingą dėmesį atkreipiau į didelį rašomąjį stalą, šalia kurio mes 
sėdėjome; ant jo mėtėsi laiškai ir kitokie popieriai, tarp jų taip pat buvo 
pora muzikos instrumentų ir keletas knygų. Tačiau ilgai ir rūpestingai jį 
žiūrinėjęs, neradau nieko įtartino. 

Pagaliau mano žvilgsnis, klaidžiodamas po visą kambarį, užkliuvo už 
kartoninio krepšelio vizitinėms kortelėms, kuris buvo pakabintas nešvariu 
mėlynu kaspinu antvarinio kabliuko ties židinio atbrailos viduriu. Šiame 
krepšelyje, turinčaime tris*ar keturis skyrius, buvo penkios ar šešios 

vizitinės kortelės irvienas vienintelis laiškas. Laiškas smarkiai supurvin- 
tas ir suglamžytas. Per vidurį beveik visai perplėštas ir atrodė, jog iš 
pradžių norėta jį sudraskyti kaip nereikalingą, bet paskiau šis ketinimas 
pakeistas ir laiškas paliktas. Ant jo juodavo didžiulis antspaudas su labai 
aiškiai matoma D. monograma, smulkia moteriška rašysena jis buvo 
adresuotas pačiam ministrui D. Laiškas buvo nerūpestingai, lyg ir su 
panieka įgrūstas į vieną viršutinių krepšelio skyrių. 

Vos tik žvilgterėjau į šį laišką, tuojau nusprendžiau, kad tai kaip tik 
tas, kurio ieškau. Žinoma, jis atrodė visiškai skai negu tas dokumen- 
tas, kurį prefektas buvo taip smulkiai apibūdinęs. Sio laiško antspaudas 
buvo didelis, juodas, su D. monograma, ano - mažas, raudonas su 
hercogų S. herbu. Čia ministro adresas buvo parašytas smulkia mot- 
eriška rašysena; o anas laiškas buvo adresuotas karališkosios šeimos nar- 
iui, drąsiu ir griežtu braižu; tiktai jų formatas buvo panašus. Toksai 
ryškus esminis laiškų skirtumas! Nešvarus, murzinis, suplėšytas laiškas, 
taip nesiderinęs su tikraisiais pedantiškais D. įpročiais ir taip aiškiai 
norėjęs įteigti jį pastebėjusiam mintį, jog tai bevertis dokumentas - visa 
tai ir kartu tiesiog įžūliai į akis krentanti vieta, kurioje laiškas buvo 
laikomas, tiksliai sutapo su mano ankstesnėmis išvadomis - visa tai, 
kartoju, tik dar labiau sustiprino mano įtarimus, dėl kurių aš buvau 
atėjęs. 

Savo vizitą užtęsiau kuo ilgiau, ir visą laiką, kol gyvai svarsčiau su 
ministru klausimą, kuris, kaip man buvo gerai žinoma, visada jį domino 
ir jaudino, nenuleidau akių nuo laiško. Aš gerai įsidėmėjau, kaip jis 
atrodo ir įsiminiau jo vietą krepšelyje; be to, galiausiai man pavyko 
padaryti atradimą, kuris išsklaidė paskutines abejones. Apžiūrinėdamas 
laiško kraštus, pastebėjau, kad jie daugiau aptrinti, negu paprastai. Jie 
atrodė tarsi perlaužti - tai būna tada, kaistandus popierius sulankstomas 
ir kuo nors prispaudžiamas, paskiau išlyginamas ir vėl sulankstomas per 
tuos pačius sulenkimus,tik į kitą pusę. Šis atradimas mane visiškai 
patenkino. Man pasidarė aišku, kad laiškas buvo išverstas kaip pirštinė, 
vėl sulankstytas ir užatnspauduotas. Aš atsisveikinau su ministru ir 
išėjau, palikęs ant stalo auksinę tabokinę. 

Kitą dieną užėjau pasiimti tabokinės, ir mes vėl su įdomumu įsil- 
eidome į vakarykštį pokalbį. Taip mums besišnekant, staiga gatvėje, čia 

pat po rūmų langais, pasigirdo garsus trenksmas, tarsi pistoleto šūvis, po 
to iššsigandusios minios šauksmai ir klyksmai. D. puolė prie lango, 
atidarė jį ir pažiūrėjo į gatvę. Tuo tarpu aš priėjau prie krepšelio, 
paėmiau laišką ir įsikišau į kišenę, o į jo vietą padėjau visiškai tokį patį 
laišką (tokį pat savo išore), kurį rūpestingai buvau paruošęs namie, labai 
vykusiai padaręs D. monogramą su antspaudu iš duonos. 

Triukšmą gatvėje sukėlė savo įžūliu poelgiu kažkoks Žmogus su 
muškieta. Jisai šovė į moterų ir vaikų minią. Tačiau pasirodė, kad buvo 
šauta iš tuščios muškietos, taigi kaltininkas buvo palaikytas pamišėliu 
arba girtuokliu ir paleistas. Kai tas žmogus pasišalino, D. nuėjo nuo 
lango,o aš, pasiekęs geidžiamą tikslą, greit atsistojau į jo vietą. Netrukus 
su juo atsisveikinau. Tariamasis pamišėlis buvo mano pasamdytas žmo- 
gus. 
- Bet kodėl jūs pakeitėte laišką padirbtu? - paklausiau. - Ar nebūtų 

geriau jau pirmą kartą atvirai jį pačiupti ir išeiti? 

- D.,- atsakė Diupenas, - žmogus karštas ir viskam pasiryžęs. Be to, jo 
rūmuose yra jam atsidavusių tarnų. Jeigu būčiau pasielgęs, kaip patari- 
ate, galėjau iš ministro rūmų gyvas nebeišeiti. Mano mielieji paryžiečiai 
būtų jau daugiau nieko apie mane nebeišgirdę. Tačiau be šių sumetimų 
aš turėjau dar vieną tikslą. Jūs žinote mano politines pažiūras. Šiuo 
atveju aš veikiau kaip apvogtosios moters šalininkas. Jau pusantrų metų 
ministras laiko ją savo valioje. Dabar jisai jos rankose, kadangi, nežinodamas, 
jog laiško jau nebeturi, ir toliau bandys piktnaudžiauti, tarsi jį tur- 
ėdamas. Tokiu būdu jis neišvengiamai pasmerks save politineį pražūčiai. 
Beto, jo kritimas bus ne tikstaigus, bet ir nemalonus. Lengva kalbėti apie 
facilis descensus Averni“S, bet prisiminkite ir tai, ką Katalani“? kalbėjo 
apie dainavimą, kad visada lengviau yra kopti aukštyn, negu leistis 
žemyn. Šiuo atveju aš nesigailiu, netgi neužjaučiu to, kuris leidžiasi 
žemyn. Tai monstru horrendum“?, žmogus talentingas, bet visiškai be 
principų. Prisipažįstu, jog man labai norėtųsi žinoti, ką jis pagalvos, kai, 
sulaukęs atkirčio iš "vienos asmenybės", kaip ją vadina prefektas, išims iš 

krepšelio ir perskaitys mano paliktą laišką. 

- Kaip? Ar jūs ten ką nors ypatingo parašėte? 

- Matote, man atrodė ne visai padoru, netgi nepagarbu, nieko viduje 
neparašyti. Kartą Vienoje D. iškrėtė man piktą pokštą, ir aš tada jamvisai 

geraširdiškai pasakiau, jog šito neužmiršiu. Žinodamas, kad jam bus 
įdomu sužinoti, kas tas žmogus, kuris jį pergudravo, aš pagalvojau, jog 
būtų gaila jam to nenurodyti. Jis gerai pažįsta mano braižą, taigi vidury 
balto lakšto aš įrašiau žodžius: 

Un dessein si funeste, 

S'il n'est digne d'Atree, est digne 

de Thyeste?!. 
Šie žodžiai iš Krebiljono tragedijos Atrėjas?2. 


PAAIŠKINIMAI 


1 Janas Svamerdamas (1637-1680) - olandų gamtininkas. 
Ž Vabalas - žmogaus galva (lot.). 
3 Kid (angl.) - ožiukas. 
4 Golkonda - senoji Indijos sostinė. Čia buvo šlifuojami deimantai. 
> a (angl.) - nežymimasis artikelis. 
I (angl.) - aš. 
9 meet, fleet speed, see, agree (angl.) - susitikti, laivynas, greitis, matyti, 
sutikti. 
7 tree (angl.) - medis. 
Š through (angl.) - per. 
9 degree (angl.) - laipsnis. 
10 thirteen (angl.) - trylika. 
11 sood (angl.) - geras. 
12"Geras stiklas Bišopo užeigoje ant velnio krėslo keturiasdešimt vienas 
laipsnis trylika minučių šiaurės rytuose ir į šiaurę pagrindinė šaka 
septintojišaka rytų pusė šauk pro kaukolės kairiąją akį tiesioji linija nuo 
medžio per šūvį penkiasdešimt pėdų toliau." (Angl.). 
13 tikrąją žodžio prasme (pranc.). 
14 Edmondas Hoilas (1672-1762) - knygos "Trumpas traktatas apie visto 
lošimą" autorius. 
15 keistybė (pranc.). 
16 kadaise (Iot.). 
17 Kserksas - prancūzų dramaturgo Prospero Žolijo Krebilijono (1674- 
1762) tragedija. 
18 ir į jį panašiems (Iot.). 
12 Nikolsai - spaustuvininkų ir antikvarų šeima, susijusi su amerikiečių 
žurnalu Bertons Džentelmenz Megezin. 
20 Alfonsas Lamartinas (1791-1869) - prancūzų poetas, istorikas ir 
olitinis veikėjas. 
1 Prarado buvusį skambesį pirmoji raidė (lot.). 
22 "Teismo laikraštis" (pranc.). 
23 Prakeikimas ir velnias (pranc.). 
24 Dieve mano (pranc.). 

25 blauzdikaulis (Iot.). 

26 Žurdenas - vienos Moljero komedijos herojus. 

27 chalato, kad geriau girdėtų muziką (pranc.). 

28 Eženas Fransua Vidokas (1775-1857) - prancūzų seklys, buvęs avan- 
tiūristas ir vagis. 

29 namsargio kambarėlis (pranc.). 

30 aš jam nuolaidžiavau (pranc.). 

31 iš patirties (Iot.). 

32 Žoržas Kruvje (1769-1832) - prancūzų mokslininkas, žinomas savo 
darbais lyginamosios anatomijos, paleontologijos ir gyvulių sistema- 
tikos srityje. 

33 Netgi tai, kas yra, ir kalbėti apie tai, ko nėra (Naujoji Eloiza, Ruso). 
34 Sen-Žermeno priemiestyje, Diuno g. Nr. 33, ketvirtame aukšte (pranc.) 


35 prityręs, įgudęs (pranc.). | 
36 Fransua Larošfuko (1613-1680), Žanas Labriujeras (1645-1696) - 
pranEūzų moralistai. 


7 Nikolo Makiavelis (1469-1527) - italų valstybinis veikėjas, pagarsėjęs 
diplomatiniu klastingumu. 
38 Tomas Kampanela (1568-1639) - italų filosofas. 
3? . Vidurio nedalijimas (Iot.) - formaliosios logikos taisyklė. 
40 par excellence (pranc.) - tikrąja žodžio prasme. 
41 Sebastianas Šamforas (1741-1794) - prancūzų rašytojas. 
42 Galima kirsti lažybų, jog visos visuomeninės idėjos, visos visuotinai 
priimtos pažiūros yra kvailos, kadangi jos patinka daugumai (pranc.) 
43 apėjimas aplink (lot.). 
44 sąžiningumas (Iot.). 
45 dori žmonės (Iot.). 
46 Džeikobas Brajantas (1715-1804) - anglų mokslininkas, knygos "An- 
tikinės mitologijos analizė" autorius. 
47 inercijos jėga (lot.). 
48 nusileisti į pragarą lengva (lot.). 
9 Andželika Katalani (1779-1849) - žymi italų dainininkė. 
30 baisus padaras (Iot.). 
31 Toksai pražūtingas sumanymas yra vertas jei ne Atrėjo, tai Tiesto 


(pranc.). 

32 Prospero Krebiljono tragedijoje Atrėjas pasakojama apie du mitolo- 
gijoje žinomus brolius Atrėją ir Tiestą. 

